രഞ്ജി ട്രോഫിയിൽ രണ്ടാമത്തെ മൽസരത്തിൽ കേരളം , ഗുജറാത്തിനെതിരെ 208 റൺസിന് പുറത്തായി . ടോസ് നേടി ബാറ്റിങ് തെരഞ്ഞെടുത്ത കേരളത്തിനുവേണ്ടി 51 റൺസെടുത്ത സഞ്ജു വി സാംസണും 49 റൺസെടുത്ത സച്ചിൻ ബേബിയുമാണ് തിളങ്ങിയത് . ആദ്യ മൽസരത്തിലെ ഹീറോ ജലജ് സക്സേന 30 റൺസെടുത്ത് പുറത്താകാതെ നിന്നു . 83 പന്ത് നേരിട്ട സഞ്ജു ആറു ബൌണ്ടറികളും രണ്ടു സിക്സറുകളും ഉൾപ്പടെയാണ് 51 റൺസെടുത്തത് . 80 പന്തിൽനിന്നാണ് സച്ചിൻബേബി 49 റൺസെടുത്തത് . ഗുജറാത്തിനുവേണ്ടി മുൻ ഇന്ത്യൻ താരം പിയൂഷ് ചൌള അഞ്ചു വിക്കറ്റെടുത്തു . സിദ്ദാർത്ഥ ദേശായ് മൂന്നു വിക്കറ്റും ചിന്തൻ ഗജ രണ്ടു വിക്കറ്റും സ്വന്തമാക്കി . മറുപടി ബാറ്റിങിൽ രണ്ടിന് 60 എന്ന നിലയിലാണ് ഗുജറാത്ത് . ആദ്യദിനം കളിനിർത്തുമ്പോൾ 26 റൺസോടെ സമിത് ഗോഹലും രണ്ടു റൺസോടെ ചിന്തൻ ഗജയുമാണ് ക്രീസിൽ . കേരളത്തിനുവേണ്ടി അക്ഷയ് ചന്ദ്രൻ , എം ഡി നിധീഷ് എന്നിവർ ഓരോ വിക്കറ്റ് വീതം നേടി .


ഉണ്ണി മുകുന്ദന്റെ പുതിയ ലുക്ക് കണ്ടാൽ ആരാധകർ ഒന്നു ഞെട്ടും . സുന്ദരനായ ഉണ്ണി മുകുന്ദന്റെ താടിയും മുടിയുമൊക്കെ നീട്ടിയ പുതിയ ലുക്കിലുള്ള ഫോട്ടോ സോഷ്യൽ മീഡിയയിൽ ആരാധകർക്കിടയിൽ വൈറലായിരിക്കുകയാണ് . കണ്ടാൽ പെട്ടെന്ന് തിരിച്ചറിയാത്ത വിധമാണ് മേയ്ക്ക് ഓവർ . അവരുടെ രാവുകൾ എന്ന ചിത്രത്തിനു വേണ്ടിയാണ് ഉണ്ണി മുകുന്ദന്റെ പുതിയ ലുക്ക് . മൊത്തം മൂന്ന് ഗെറ്റപ്പുകളിലാണ് ഉണ്ണി മുകുന്ദൻ ചിത്രത്തിൽ വേഷമിടുന്നത് . അവരുടെ രാവുകളിൽ ആസിഫ് അലിയും ഒരു പ്രധാന കഥാപാത്രത്തെ അവതരിപ്പിക്കുന്നുണ്ട് . ഹണി റോസ് ആണ് നായിക . നെടുമുടി വേണു , അജു വർഗീസ് , വിനയ് ഫോർട് , മുകേഷ് , ലെന തുടങ്ങിയവരും ചിത്രത്തിലുണ്ട് . മങ്കി പെന്നിന്റെ സംവിധായകരിൽ ഒരാളായ ഷാനിൽ മുഹമ്മദ് ആണ് അവരുടെ രാവുകൾ ഒരുക്കുന്നത് .


പ്രളയക്കെടുതിയിൽ വലഞ്ഞ കേരളത്തിന് ലോകത്തിന്റെ വിവിധ ഭാഗങ്ങളിൽ നിന്നാണ് സഹായമെത്തുന്നത് . മുഖ്യമന്ത്രിയുടെ ദുരിതാശ്വാസ നിധിയിലേയ്ക്ക് 713 കോടി രൂപ ഇതിനകം ലഭിച്ചു കഴിഞ്ഞു . ഭാഷാ വ്യത്യാസമില്ലാതെ ഇന്ത്യൻ സിനിമ താരങ്ങളെല്ലാം തന്നെ സഹായം നൽകി . തെലുങ്കിൽ നിന്ന് ആദ്യം സഹായമെത്തിച്ചത് യുവതാരം വിജയ് ദേവരകൊണ്ടയാണ് . പ്രളയത്തിന്റെ തുടക്കത്തിൽ തന്നെ 5 ലക്ഷം രൂപയാണ് താരം നൽകിയത് . ഒരു അഭിമുഖത്തിൽ ഇതേക്കുറിച്ച് പറഞ്ഞപ്പോൾ പണം നൽകാനുണ്ടായ സാഹചര്യത്തെക്കുറിച്ച് അദ്ദേഹം പറഞ്ഞു . ' സാമൂഹ്യ പ്രതിബദ്ധതയുള്ളതുകൊണ്ട് മാത്രമല്ല സഹായം ചെയ്യുന്നത് . ഞാനിപ്പോൾ ചെറിയൊരു നിലയിൽ എത്തിക്കഴിഞ്ഞു . കുറച്ച് പൈസ കയ്യിലുണ്ട് . മനസ്സമാധാനത്തോടെ ജീവിക്കാൻ ഇതുമതി . അതിനിടയിലാണ് കേരളത്തിൽ സംഭവിച്ച ദുരന്തം അറിയുന്നത് . എനിക്കെന്തെങ്കിലും ചെയ്യണമെന്ന് തോന്നി . എന്നെ കൊണ്ട് കഴിയുന്നത് അഞ്ചു ലക്ഷം രൂപയായിരുന്നു . അതു ഞാൻ സംഭാവന നൽകുകയും ചെയ്തു ' വിജയ് പറഞ്ഞു . തെന്നിന്ത്യയിലാകെ തരംഗമായ അർജുൻ റെഡ്ഡി എന്ന ചിത്രത്തിലൂടെയാണ് വിജയ് സൂപ്പർ നായക പദവിയിലേയ്ക്കുയർന്നത് . മറ്റു യുവതാരങ്ങൾക്കുള്ളതിനേക്കാൾ ആരാധകരെ സൃഷ്ടിക്കാനും ഈ ചിത്രത്തിലൂടെ അദ്ദേഹത്തിനായി . ഏറ്റവും പുതിയ ചിത്രം ഗീതാഗോവിന്ദവും സൂപ്പർ ഹിറ്റായി മുന്നേറുകയാണ് .


സന്തോഷ് ട്രോഫി ഫുട്ബോളിന്റെ ദക്ഷിണ മേഖല യോഗ്യത മത്സരങ്ങൾ നാളെ കോഴിക്കോട് തുടങ്ങും . കഴിഞ്ഞ തവണ നേരിയ വ്യത്യാസത്തിന് അവസാന റൌണ്ടിലേക്ക് യോഗ്യത നഷ്ടപ്പെട്ട കേരളം ഇത്തവണ മികച്ച പ്രകടനം നടത്താനാവുമെന്ന പ്രതീക്ഷയിലാണ് . ഉദ്ഘാടന മത്സരത്തിൽ പോണ്ടിച്ചേരിയാണ് കേരളത്തിന്റെ എതിരാളികൾ . കഴിഞ്ഞ രണ്ട് വർഷമായി അവസാന റൌണ്ടിലേക്ക് യോഗ്യത നേടാൻ കേരളത്തിന് കഴിഞ്ഞിട്ടില്ല . കഴിഞ്ഞ തവണ കേരളത്തെ ഗോൾ ശരാശരിയിൽ പിന്നിലാക്കിയാണ് ദക്ഷിണ മേഖലയിൽ നിന്ന് തമിഴ്നാട് യോഗ്യത നേടിയത് . ദക്ഷിണ മേഖലയിൽ നിന്ന് ഫൈനൽ ബർത്ത് ഉറപ്പാക്കിയ സർവ്വീസസ് കഴിഞ്ഞ തവണ ചാമ്പ്യൻമാരുമായി . എന്നാൽ ഇത്തവണ യുവനിരയും പരിചയ സമ്പന്നരായ സീനിയർ താരങ്ങളും ഉൾപ്പെടുന്ന കേരള ടീം അവസാന റൌണ്ടിലേക്ക് യോഗ്യത നേടുമെന്ന പ്രതീക്ഷയിലാണ് . ഇരുപതംഗ കേരള ടീമിൽ പതിനാറ് പേർ 23 വയസ്സിൽ താഴെ പ്രായമുള്ളവരും 11 പേർ പുതുമുഖങ്ങളുമാണ് . എ ഗ്രൂപ്പിൽ കേരളത്തിന് വെല്ലുവിളി ഉയർത്തുക കർണ്ണാടകയാവും . കേരളം അഞ്ച് തവണ സന്തോഷ് ട്രോഫി ചാമ്പ്യൻമാരായിട്ടുണ്ട് . എട്ട് തവണ റണ്ണറപ്പും . അവസാനം കേരളം സന്തോഷ് ട്രോഫി കിരീടം നേടിയത് 2005 ലാണ് . അന്ന് ഫൈനലിൽ പഞ്ചാബിനെയാണ് കേരളം കീഴടക്കിയത് . അന്ന് യോഗ്യതറൌണ്ട് നടന്നത് കോഴിക്കോടാണ് . ഇത്തവണയും കോഴിക്കോട് നിന്ന് അവസാന റൌണ്ട് യോഗ്യത നേടി കിരീടം നേടാമെന്ന പ്രതീക്ഷയിലാണ് കേരളം .


ഹരിയാനക്കെതിരായ നിർണായക രഞ്ജി ട്രോഫി പോരാട്ടത്തിൽ കേരളം ജയത്തിനരികെ . 181 റൺസിന്റെ ഒന്നാം ഇന്നിംഗ്സ് കടവുമായി രണ്ടാം ഇന്നിംഗ്സിൽ ബാറ്റിംഗിനിറങ്ങിയ ഹരിയാന മൂന്നാം ദിനം കളി നിർത്തുമ്പോൾ അഞ്ച് വിക്കറ്റ് നഷ്ടത്തിൽ 83 റൺസെന്ന നിലയിൽ ബാറ്റിംഗ് തകർച്ച നേരിടുകയാണ് . അഞ്ചു വിക്കറ്റും ഒരു ദിവസവും ശേഷിക്കെ ഇന്നിംഗ്സ് തോൽവി ഒഴിവാക്കാൻ ഹരിയാനക്കിനിയും 98 റൺസ് കൂടി വേണം . സ്കോർ ഹരിയാന 208,83/5 , കേരളം 389 . ജയിച്ചാലെ ക്വാർട്ടർ പ്രവേശനം സാധ്യമാകൂ എന്ന തിരിച്ചറിവിൽ വീറോടെ പന്തെറിഞ്ഞ കേരളാ ബൌളർമാർക്കു മുന്നിൽ ഹരിയാനക്കും രണ്ടാം ഇന്നിംഗ്സിലും കാലിടറുകയായിരുന്നു . 25 റൺസെടുത്ത് പുറത്താവാതെ നിൽക്കുന്ന രജത് പലിവാലാണ് ഹരിയാനയുടെ രണ്ടാം ഇന്നിംഗ്സിലെ ടോപ് സ്കോറർ . 15 റൺസുമായി ബാറ്റ് ചെയ്യുന്ന അമിത് മിശ്രയാണ് പലിവാലിന് ക്രീസിൽ കൂട്ട് . ഇരുവരെയും നാലാം ദിനം അതിവേഗം പുറത്താക്കിയാൽ കേരളത്തിന് ലഞ്ചിന് മുമ്പ് ജയവും ക്വാർട്ടർ ബർത്തും ഉറപ്പിക്കാനാവും . രണ്ട് വിക്കറ്റ് വീതം വീഴ്ത്തിയ ജലജ് സക്സേനയും ബേസിൽ തമ്പിയുമാണ് ഹരിയാനയുടെ നടുവൊടിച്ചത് . നേരത്തെ ബേസിൽ തമ്പിയുടെ വെടിക്കെട്ട് ബാറ്റിംഗിന്റെ കരുത്തിലാണ് കേരളം ലീഡ് നേടിയത് . 93 റൺസ് നേടിയ രോഹൻ പ്രേം , മുഹമ്മദ് അസ്ഹറുദ്ദീൻ ( 34 ) , സൽമാൻ നിസാർ ( 33 ) , നിഥീഷ് ( 22 ) എന്നിവരും കേരളാ ഇന്നിംഗ്സിലേക്ക് നിർണായക സംഭാവനകൾ നൽകി .


റിലയൻസ് ജിയോ പുറത്തിറക്കിയ ഫീച്ചർ ഫോണിൻറെ രണ്ടാം ഘട്ട ബുക്കിംഗ് ദീപാവലിയ്ക്ക് ശേഷം ആരംഭിക്കും . ആഗസ്റ്റിൽ ബുക്ക് ചെയ്ത 60 ലക്ഷം ഫോണുകളുടെ വിതരണം പൂർത്തിയാക്കിയ ശേഷം മാത്രമായിരിക്കും രണ്ടാം ഘട്ടം ബുക്കിംഗ് ആരംഭിക്കുക . ഒക്ടോബർ അവസാനമോ നവംബർ ആദ്യമോ ഫോണിനുള്ള ബുക്കിംഗ് ആരംഭിക്കുമെന്നാണ് ജിയോയുടെ ചില വൃത്തങ്ങളെ ഉദ്ധരിച്ച് ഡിഎൻഎ റിപ്പോർട്ട് ചെയ്യുന്നത് . റിലയൻസ് ജിയോ ഫോൺ ബുക്കിംഗ് തുടങ്ങി മൂന്ന് ദിവസത്തിനുള്ളിൽ ആറ് മില്യണിനടുത്ത് ഫോണുകളാണ് ബുക്ക് ചെയ്തിട്ടുള്ളത് . ആഗസ്റ്റ് 24 മുതലായിരുന്നു ആദ്യഘട്ട ബുക്കിംഗ് ആരംഭിച്ചത് . ഇന്ത്യയിലെ സമ്പന്നനായ റിലയൻസ് ജിയോ ചെയർമാൻ ജൂലൈ 21ന് റിലയൻസ് ജിയോ സൌജന്യമായി ഫീച്ചർ ഫോൺ പുറത്തിറക്കുന്നതായി പ്രഖ്യാപിച്ചത് . സൌജന്യവോയ്സ് കോളും 4ജി ഡാറ്റ സ്ട്രീമിംഗുമാണ് ഫീച്ചർ ഫോണിനൊപ്പം പ്രഖ്യാപിച്ചിട്ടുള്ള മറ്റ് ഓഫറുകൾ . ഓഗസ്റ്റ് 24 മുതലാണ് ഫോണിനുള്ള ബുക്കിംഗ് ആരംഭിക്കുന്നത് . ആദ്യം ബുക്ക് ചെയ്യുന്ന ക്രമത്തിലായിരിക്കും ഫോൺ വിതരണം ആരംഭിക്കുകയെന്നും 36 മാസത്തെ ഉപയോ ഗത്തിന് ശേഷം സെക്യൂരിറ്റിയായി നിക്ഷേപിച്ച തുക ഉപയോക്താക്കൾക്ക് തിരിച്ചുനൽകുമെന്നും അംബാനി പ്രഖ്യാപനത്തിനിടെ വ്യക്തമാക്കിയിരുന്നു .


ബിഗ് ബോസ് മലയാളം സീസൺ ഒന്ന് സംഭവബഹുലമായി തുടരുകയാണ് . ബിഗ് ബോസ് ഹൌസിൽ ചൊവ്വാഴ്ച നടന്ന സംഭവവികാസങ്ങളുടെ അനുരണനങ്ങളാണ് ബുധനാഴ്ച എപ്പിസോഡിലും സംഭവിച്ചത് . പ്രേതകഥ പറയാനുള്ള ലക്ഷ്വറി ബജറ്റ് ടാസ്കിനിടെ പേളി മാണിക്കെതിരേ സാബു ചെരിപ്പേറ് നടത്തിയത് ഇന്നത്തെ എപ്പിസോഡിൽ ചർച്ചാവിഷയമായി . പേളിയോട് ശത്രുത കൊണ്ടുനടക്കരുതെന്ന് സാബുവിനോട് അനൂപ് ചന്ദ്രനും അരിസ്റ്റോ സുരേഷും വ്യക്തിപരമായി ആവശ്യപ്പെട്ടു . എന്നാൽ താൻ പേളിയുടെ കഥ പറച്ചിലിനെ കൊഴുപ്പിക്കാൻ ചെയ്തതായിരുന്നു ചെറുപ്പേറെന്നും അതൊരു തമാശ ആയിരുന്നെന്നുമാണ് സാബു അവരോടൊക്കെ പ്രതികരിച്ചത് . എന്നാൽ പേളിയോട് താൻ ഇക്കാര്യം പറഞ്ഞ് ആശയക്കുഴപ്പം തീർക്കാമെന്നും ഇടയിലുള്ള ശത്രുത അവസാനിപ്പിക്കാൻ ശ്രമിക്കാമെന്നും സാബുവിനോട് അരിസ്റ്റോ സുരേഷ് പറഞ്ഞു . എന്നാൽ ഇരുവർക്കുമിടയിൽ പിന്നീടുണ്ടായ സംസാരവും സുഖകരമായിരുന്നില്ല . താൻ ചെയ്തത് ശാരീരിക ആക്രമണമായി തോന്നിയോ എന്നായിരുന്നു പേളിയോടുള്ള സാബുവിൻറെ ആദ്യ ചോദ്യം . താൻ പ്രതികരിക്കില്ലെന്ന് കരുതി ചെയ്തതാണെന്നാണ് തോന്നിയതെന്നും നിങ്ങൾ ചെയ്തതിനെ വീണ്ടും ന്യായീകരിക്കാൻ ശ്രമിക്കുകയാണെന്നും പേളി മറുപടി പറഞ്ഞു . അങ്ങനെയാണ് തോന്നിയതെങ്കിൽ ആ ചെരുപ്പേറ് സംഭവിക്കേണ്ടതായിരുന്നുവെന്ന് സാബുവും പ്രതികരിച്ചു . ചെരുപ്പേറ് കൊണ്ട് ലോകത്ത് ഇതുവരെ ആരും മരിച്ചിട്ടില്ലെന്നും . എന്നാൽ പിന്നീട് ബിഗ് ബോസ് ഹൌസിലെ ഹാളിൽ എല്ലാവരുമുള്ള സദസ്സിൽ സാബു മറ്റുള്ളവരുടെ അഭ്യർഥനപ്രകാരം പേളിയോട് ചൊവ്വാഴ്ചത്തെ സംഭവത്തിൽ പിന്നീട് പരസ്യമായി ക്ഷമ ചോദിച്ചു . ഷോ സംഭവബഹുലമായി പുരോഗമിക്കുമ്പോൾ ഈയാഴ്ചത്തെ എലിമിനേഷൻ ലിസ്റ്റിലെ പ്രിയ മത്സരാർഥികൾക്കുവേണ്ടി പ്രേക്ഷകർക്ക് വോട്ട് ചെയ്യാം . ദീപൻ മുരളി , ശ്രീലക്ഷ്മി , ശ്രീനിഷ് അരവിന്ദ് എന്നിവരാണ് ഈയാഴ്ചത്തെ എലിമിനേഷൻ ലിസ്റ്റിൽ .


മികച്ച ഫോമിലല്ല ഓസീസ് പേസ് എക്സ്പ്രസ് മിച്ചൽ സ്റ്റാർക്ക് . എന്നാൽ ഈ വിലയിരുത്തലുകളെല്ലാം തള്ളിക്കളയുന്ന പന്തായിരുന്നു പെർത്ത് ടെസ്റ്റിൽ ഇന്ത്യൻ ഓപ്പണർ മുരളി വിജയിയെ പുറത്താക്കാൻ സ്റ്റാർക്ക് എറിഞ്ഞത് . അതിവേഗം വന്ന അതിസുന്ദരൻ ഇൻ സ്വിങറിൽ അക്കൌണ്ട് തുറക്കും മുൻപ് വിജയിയുടെ വിക്കറ്റ് വീണു . ഒന്നാം ഇന്നിംഗ്സിൽ ഓസ്ട്രേലിയയുടെ 326 റൺസ് പിന്തുടരുന്ന ഇന്ത്യയുടെ ആദ്യ വിക്കറ്റായിരുന്നു ഇത് . മൂന്നാം ഓവറിൽ വിജയി പുറത്താകുമ്പോൾ ആറ് റൺസാണ് ഇന്ത്യക്കുണ്ടായിരുന്നത് . ഇടംകൈയൻ പേസറുടെ ഈ പന്തിന് 144.9 കി . മി വേഗമുണ്ടായിരുന്നു . 12 പന്ത് നേരിട്ടാണ് വിജയി ഒരു റൺ പോലുമെടുക്കാതെ പവലിയനിലേക്ക് മടങ്ങിയത് .


പത്മാവത് കണ്ട് യോനിയായി ചുരുങ്ങിയെന്ന ബോളിവുഡ് നായിക സ്വര ഭാസ്കറിന് മറുപടിയുമായി ചിത്രത്തിൽ പത്മാവതിയായി അഭിനയിച്ച ദീപിക പദുക്കോൺ . സിനിമ തുടങ്ങും മുൻപ് എഴുതി കാണിക്കുന്ന മുന്നറിയിപ്പ് സ്വര ഭാസ്കർ ശ്രദ്ധിച്ചു കാണില്ലെന്നാണ് ദീപിക പറഞ്ഞത് . സിനിമ തുടങ്ങും മുൻപ് എഴുതിക്കാണിക്കുന്ന ഡിസ്ക്ലൈമറിൽ സിനിമയിൽ ഒരു തരത്തിലുള്ള ആചാരങ്ങളെയും പ്രകീർത്തിക്കാൻ ശ്രമിക്കുന്നില്ലെന്ന് വ്യക്തമായി പറയുന്നുണ്ട് . ചിലപ്പോൾ അത് കാണിക്കുന്ന സമയത്ത് സ്വര പോപ്പ്കോൺ വാങ്ങാൻ പോയി കാണുമെന്നും ദീപിക പരിഹസിച്ചു . ആ സിനിമ ഏതു കാലഘട്ടത്തെ അടിസ്ഥാനമാക്കി ചിത്രീകരിച്ചതാണെന്ന് മനസിലാക്കണമെന്നതാണ് രണ്ടാമത്തെ കാര്യം . ജോഹർ എന്ന ആചാരത്തെ കുറിച്ചു മാത്രമല്ല ആ സിനിമ , അതിനുമപ്പുറം സ്ത്രീകളുടെ അഭിമാനത്തിന് വേണ്ടി നിലകൊള്ളുന്നുവെന്നാണ് ഞാൻ കരുതുന്നത് . സൂം ടിവിക്ക് നൽകിയ അഭിമുഖത്തിൽ ദീപിക പദുക്കോൺ പറഞ്ഞു . സിനിമ കണ്ടതിന് ശേഷം താനൊരു യോനിയായി ചുരുങ്ങിയതായി തോന്നിയെന്ന് സ്വര ദ് വയറിൽ എഴുതിയ ലേഖനത്തിൽ പറഞ്ഞിരുന്നു .


ആധാർ ഫോണുമായി ബന്ധിപ്പിക്കാൻ ടെലികോം ഓപ്പറേറ്റർമാരുടെ ഔട്ട്ലറ്റുകളിലെത്തണമെന്ന രീതിക്ക് അവസാനമാകുന്നു . ഡിസംബർ ഒന്നുമുതൽ ആധാർ ഫോണുമായി ബന്ധിപ്പിക്കാൻ ഔട്ട്ലറ്റുകളിൽ പോകേണ്ടതില്ല . ഓൺലൈൻ വഴി വീട്ടിലിരുന്നുകൊണ്ടുതന്നെ നടപടികൾ പൂർത്തിയാക്കാം . ഒരു മാലിന്യം പുറത്തുപോയി ; കൂടുതൽ പേർ രാജിവെക്കുമെന്ന് കെ സുരേന്ദ്രൻ ഒറ്റത്തവണ പാസ് വേർഡ് ( OPT ) ഉപയോഗിച്ചാണ് പുതിയ രീതിയിലുള്ള ബന്ധിപ്പിക്കൽ . മൂന്നു രീതിയിൽ ഫോൺ ആധാറുമായി ബന്ധിപ്പിക്കാമെന്ന് സർക്കാർ നേരത്തെ സുപ്രീംകോടതിയെ അറിയിച്ചിരുന്നു . ഇതേതുടർന്ന് ടെലികോം അതോറിറ്റി ആധാർ അധികൃതരെ ബന്ധപ്പെടുകയും പുതിയ രീതിക്ക് അംഗീകാരം നൽകാൻ തീരുമാനിക്കുകയുമായിരുന്നു . സർക്കാർ അംഗീകാരം നൽകിയതോടെ മൊബൈൽ ഫോൺ ഓപ്പറേറ്റിങ് കമ്പനികൾ ഇതിനായി ഓൺലൈനിൽ സൌകര്യമൊരുക്കും . പുതിയ രീതി ശാരീരിക വൈകല്യമുള്ളവർക്കും പ്രായമായവർക്കും ഏറെ ഗുണകരമാകുമെന്നാണ് സർക്കാർ വിലയിരുത്തൽ . ഇതുവഴി മൊബൈൽ ഫോൺ ആധാർ ബന്ധപ്പിക്കൽ ആക്കം കൂടുകയും ചെയ്യും . ഫിബ്രുവരി 6ന് മുമ്പ് ഫോൺ ആധാർ ബന്ധിപ്പിക്കൽ പൂർത്തിയാക്കാനാണ് തീരുമാനം . ഇതിനുശേഷവും ബന്ധിപ്പിക്കാത്ത ഫോണുകൾ ഡിസ്കണക്ട് ചെയ്യും .


കേരളപൊലീസിൻറെ സോഷ്യൽ മീഡിയ ഇടപെടലുകൾ പഠിക്കാൻ മൈക്രോസോഫ്റ്റ് . പൊതുജനങ്ങളുമായുള്ള സമ്പർക്കത്തിന് പൊലീസ് സോഷ്യൽ മീഡിയകളിൽ എങ്ങനെ വ്യത്യസ്തവും ഫലപ്രദവുമായി ഉപയോഗപ്പെടുത്തുന്നുവെന്നും അതിൻറെ സ്വാധീനത്തെക്കുറിച്ചാണ് കേരള പൊലീസ് എഫ്ബി പേജിൻറെ പ്രവർത്തനം അടിസ്ഥാനമാക്കി പഠനം നടത്തുക . ഇന്ത്യയിലെ പോലീസ് സേനകളിൽ ഏറ്റവും ജനപ്രീതിയാർജിച്ച കേരള പോലീസിൻറെ ഫേസ്ബുക്ക് പേജ് ന്യൂയോർക്ക് പൊലീസ് , ക്വീൻസ് ലാൻഡ് പൊലീസ് എന്നിവരെ പോലും പിന്നിലാക്കി ലോകശ്രദ്ധ നേടിയിരുന്നു . ഗവേഷക ദ്രുപ ഡിനി ചാൾസ് പോലീസ് ആസ്ഥാനത്തെത്തി സോഷ്യൽ മീഡിയ സെൽ നോഡൽ ഓഫിസർ ഐജി മനോജ് എബ്രഹാം , മീഡിയസെല്ലിലെ ഉദ്യോഗസ്ഥർ എന്നിവരുമായി ആശയവിനിമയം നടത്തി . ഇന്ത്യയിൽ നിന്ന് കേരള പോലീസിനെയാണ് മൈക്രോസോഫ്റ്റ് തിരഞ്ഞെടുത്തത് . സോഷ്യൽ മീഡിയകളിൽ , പ്രത്യേകിച്ച് ഫെയ്സ്ബുക്കിൽ അടുത്തിടെ നടത്തിയ ശ്രദ്ധേയമായ മുന്നേറ്റങ്ങളുടെ അടിസ്ഥാനത്തിലാണ് കേരള പോലീസിനെ തിരഞ്ഞെടുത്തത് . ബംഗളൂരു കേന്ദ്രീകരിച്ചുള്ള മൈക്രോസോഫ്റ്റ് ടീമാണ് പഠനം നടത്തുന്നത് . സർക്കാർ സംവിധാനത്തിന്റെ പരമ്പരാഗത രീതികളിൽ നിന്ന് വ്യത്യസ്തമായി സാമൂഹികമാധ്യമങ്ങളിലൂടെ പൊതുജനങ്ങളുമായുള്ള ആശയവിനിമയത്തിന് കേരള പോലീസിന് ലഭിക്കുന്ന ജനപിന്തുണയും പഠനവിഷയമാണ് .


സീസണിലെ ആദ്യ എവേ മാച്ചിൽ പുതിയ ജേഴ്സിയിലിറങ്ങാനൊരുങ്ങി കേരള ബ്ലാസ്റ്റേഴ്സ് . നാളെ എഫ് . സി ഗോവയ്ക്കെതിരായ മത്സരത്തിൽ മഞ്ഞ നിറത്തിലുള്ള ജേഴ്സിക്ക് പകരം ബ്ലാസ്റ്റേഴ്സ് കറുപ്പ് ജേഴ്സി അണിയുമെന്നാണ് സൂചന . നിറം മാറുന്നതോടെ കളി മാറുമെന്നാണ് ബ്ലാസ്റ്റേഴ്സിൻറെ പ്രതീക്ഷ . പുതിയ സീസണിലേക്ക് പുത്തൻ താരങ്ങളെ എത്തിച്ചു . കളിക്കാരെ പൊസിഷനുകൾ മാറ്റി പരീക്ഷിച്ചു . പക്ഷെ മൂന്ന് കളി കഴിഞ്ഞിട്ടും വിജയം കാണാൻ ബ്ലാസ്റ്റേഴ്സിനായില്ല . ഇനി കുഴപ്പം ഈ മഞ്ഞ ജേഴ്സിയിലാണെങ്കിലോ , അതു കൂടി മാറ്റി പരീക്ഷിക്കുകയാണ് കേരള ബ്ലാസ്റ്റേഴ്സ് . കൊച്ചിയിൽ പുതിയ ജേഴ്സിയിലുള്ള ഫോട്ടോ ഷൂട്ടടക്കം പൂർത്തിയാക്കി ജേഴ്സിയുമായാണ് താരങ്ങൾ ഗോവയിലേക്ക് വിമാനം കയറിയത് . എന്നാൽ പുതിയ ജേഴ്സി ഔദ്യോഗികമായി പുറത്തിറക്കിയില്ലെന്നതിനാൽ നാളെത്തെ മത്സരത്തിന് ജേഴ്സി മാറ്റേണ്ടതുണ്ടോ എന്ന കാര്യത്തിൽ ചില സംശയങ്ങളും നിലനിൽക്കുന്നു . കറുപ്പ് ടീ ഷർട്ടിൽ മഞ്ഞ വരയോടുകൂടിയതാണ് ജേഴ്സി . എവേ മാച്ചിൽ മാത്രമാണ് ജേഴ്സി മാറ്റിയുള്ള പരീക്ഷണം . ജേഴ്സി മാറിയതുകൊണ്ട് മാത്രം ഗോവയ്ക്കെതിരായ മത്സരത്തിൽ വിജയം കാണാനാകില്ല . നിലവിൽ മൂന്ന് കളികളിൽ മൂന്ന് പോയിൻറ് മാത്രമാണ് ബ്ലാസ്റ്റേഴ്സിൻറെ സമ്പാദ്യം . എതിർ പോസ്റ്റിലേക്ക് ആകെ അടിച്ചത് ഒറ്റ ഗോളും . മറുവശത്ത് ഗോവ മൂന്ന് കളികളിൽ രണ്ട് വിജയവും ഒരു തോൽവിയുമായി നാലാം സ്ഥാനത്താണ് . മുംബൈയ്ക്കെതിരായ മത്സരത്തിൽ ചുവപ്പ് കാർഡ് കണ്ട് പുറത്തായ വിനീതിന് ഗോവയ്ക്കെതിരായ മത്സരത്തിനിറങ്ങാനാകില്ല . ഈ സാഹചര്യത്തിൽ ഹ്യൂം ആദ്യ ഇലവനിൽ തിരിച്ചെത്തിയേക്കും .


ബോർഡർ - ഗവാസ്കർ ട്രോഫിക്കിടെ ഏറ്റവും കൂടുതൽ ഉയർന്ന് കേട്ടിട്ടുള്ള പേര് ഒരുപക്ഷേ ഓസീസ് നായകൻ ടിം പെയ്നിന്റേതായിരിക്കും . ഋഷഭ് പന്തുമായുള്ള സ്ലഡ്ജിങ് സംഭവമെല്ലാം ഇതിലുൾപ്പെടും . ഇന്നിതാ പെയ്നിന്റെ പേരിൽ മറ്റൊരു സംഭവം കൂടി . രണ്ടാം ദിവസത്തിന് ശേഷം വാർത്താ സമ്മേളനത്തിലാണ് രസകരമായ സംഭവമുണ്ടായത് . പെയ്ൻ സംസാരിച്ചിക്കൊണ്ടിരിക്കെ വാർത്താസമ്മേളനം റെക്കോഡ് ചെയ്യാൻ വച്ച ഫോണിലേക്ക് കാൾ വന്നു . പെയ്ൻ ഫോൺകാൾ സ്വീകരിച്ച് സംസാരിക്കുകയായിരുന്നു . പിന്നീട് നടന്ന സംഭവം ഏറെ ചിരിയുണർത്തി . വീഡിയോ കാണാം . . .


റിലയൻസ് ജിയോയുടെ വെല്ലുവിളി നേരിടാൻ ഐഡിയയും വൊഡാഫോണും ചേർന്ന് 4ജി ഫോൺ പുറത്തിറക്കുന്നു . ജിയോ ഫോണിൽ നിന്ന് വ്യത്യസ്തമായി സ്മാർട് ഫോൺ അവതരിപ്പിക്കാനാണ് നീക്കം . 2 , 500 രൂപയ്ക്ക് അടുത്തായിരിക്കും വില . റിലയൻസ് ജിയോ ഫോൺ ഓഗസ്റ്റ് 15ന് പുറത്തിറങ്ങാനിരിക്കെ നിലനിൽപിനായി ടെലികോം കന്പനികൾ പുത്തൻ തന്ത്രങ്ങൾ പരീക്ഷിക്കുകയാണ് . ഇതിന്റെ ഭാഗമായാണ് ജിയോയുടെ ഫീച്ചർ ഫോണിന് ബദലായി ഐഡിയയും - വൊഡാഫോണും ചേർന്ന് സ്മാർട് ഫോൺ അവതരിപ്പിക്കുന്നത് . ഫോൺ നിർമാതാക്കളുമായി ഇതിനുള്ള ചർച്ചകൾ തുടങ്ങിക്കഴിഞ്ഞു . 1 , 500 രൂപയാണ് ജിയോ ഫോണിന് റിലയൻസ് ആദ്യഘട്ടത്തിൽ ഈടാക്കുന്നതെങ്കിൽ 2,500 രൂപയായിരിക്കും ഐഡിയയും - വൊഡാഫോണും സംയുക്തമായി നൽകുന്ന ഫോണിന്റെ വില . 4ജി യുഗത്തിൽ സ്മാർട് ഫോണിലൂടെ , നഷ്ടപ്പെടുന്ന വിപണി തിരിച്ച് പിടിക്കാമെന്നാണ് ഇവരുടെ പ്രതീക്ഷ . ഫോണിലെ ഫീച്ചറുകളെ കുറിച്ചുള്ള വിശദാംശങ്ങൾ ലഭ്യമായിട്ടില്ല . എന്നാൽ ഇരട്ട സിം സൌകര്യവും വാട്സ്ആപ്പും ഫോണിലുണ്ടാകുമെന്നാണ് പ്രതീക്ഷ . ജിയോയ്ക്ക് സമാനമായി വോയിസ് കോളുകളും സൌജന്യമായിരിക്കും . 2 . 4 ഇഞ്ച് ഡിസ്പ്ലേയുള്ള ജിയോ ഫോണിൽ , 22 ഭാഷകൾ , ക്യാമറ , ജിയോ ആപ്പുകൾ എന്നീ സൌകര്യങ്ങൾ മാത്രമാണുള്ളത് . എന്നാൽ ഐഡിയ - വൊഡാഫോൺ സ്മാർട്ഫോണിന്റെ സ്ക്രീൻ വലിപ്പം നാലിഞ്ചെങ്കിലുമാകുമെന്നാണ് വിലയിരുത്തൽ . ഇതിലൂടെ 4ജി സൌകര്യങ്ങൾ അനായാസം ഉപയോഗിക്കാം . എന്നാൽ ടെലികോം സേവനദാതാക്കാൾ നൽകുന്ന ഫോണിൽ ഇന്റർനെറ്റിന് നിയന്ത്രണം ഏർപ്പെടുത്തുന്നതിന് എതിരെ വിമർശനവും ഉയരുന്നുണ്ട് . ഫോണിൽ ചില ആപ്പുകൾ മാത്രം ഉൾപ്പെടുത്തുന്നത് ഇന്റർനെറ്റ് സ്വാതന്ത്ര്യത്തിന് എതിരാണെന്നാണ് വിമർശകരുടെ വാദം .


സോഫ്റ്റ്വെയർ രംഗത്തെ പ്രമുഖരായ ഇൻഫോസിസിന്റെ തലപ്പത്തേക്ക് പുതുതായി മൂന്നു പേർ കൂടി എത്തുന്നു . മോഹിത് ജോഷി , രവി കുമാർ എസ് . സന്ദീപ് ദദ്ലാനി എന്നിവർ കമ്പനിയുടെ പുതിയ പ്രസിഡന്റുമാരാകും . നേരത്തെ മൂന്നു പേരും എക്സിക്യൂട്ടിവ് വൈസ് പ്രസിഡന്റുമാരായിരുന്നു . ഇൻഫോസിസ് മികച്ച പ്രവർത്തന ഫലം പുറത്തുവിട്ട ദിവസം തന്നെയാണു തലപ്പത്തേക്കു പുതിയ പ്രസിന്റുമാരുടെ പ്രഖ്യാപനം . ഇൻഫോസിസ് ഫിനാൻഷ്യൽ ഡിവിഷന്റെ മേധാവിയായിരുന്നു മോഹിത് ജോഷി . രവി കുമാർ ചീഫ് ഡെലിവറി ഓഫിസറായി സേവനമനുഷ്ഠിക്കുകയായിരുന്നു . റീടെയ്ൽ , കൺസ്യൂമർ പ്രൊഡക്റ്റ്സ് ഗ്രൂപ്പ് , ലൊജിസ്റ്റിക്സ് , ഓട്ടോമോട്ടിവ് വിഭാഗങ്ങളുടെ മേധാവിയായിരുന്നു സന്ദീപ് ദദ്ലാനി . ഇൻഫോസിസിന് നിലവിൽ 13 എക്സിക്യൂട്ടിവ് വൈസ് പ്രസിഡന്റുമാരാണുള്ളത് .


നിയമസഭാ തെരഞ്ഞടുപ്പിൽ വോട്ട് ചെയ്യാൻ അഭ്യർഥിച്ച് നടൻ കുഞ്ചാക്കോ ബോബനും . വോട്ടർമാർക്കുള്ള ബോധവത്കരണ പരിപാടിയായ സ്വീപ്പിന്റെ ഭാഗമായാണ് കുഞ്ചാക്കോ ബോബൻ വോട്ട് ചെയ്യാൻ അഭ്യർഥിക്കുന്നത് . ആലപ്പുഴ ജില്ലാ തെരഞ്ഞെടുപ്പ് ഓഫീസറായ കലക്ടർ ആർ . ഗിരിജയാണ് കുഞ്ചാക്കോ ബോബൻ വോട്ടഭ്യർഥിക്കുന്ന വീഡിയോ പ്രകാശനം ചെയ്തത് . 30 സെക്കന്റ് ദൈർഘ്യമാണ് വീഡിയോയ്ക്കുള്ളത് . ജില്ലാ തെരഞ്ഞെടുപ്പ് വെബ്സൈറ്റിലും ഫേസ്ബുക്കിലുമാണ് വീഡിയോ നൽകിയരിക്കുന്നത് . നേരത്തെ നീലേശ്വരത്ത് , കാവ്യാ മാധവനും വോട്ടഭ്യർഥിച്ച് എത്തിയിരുന്നു . വോട്ടിംഗ് ശതമാനം കൂട്ടുന്നതിനായി കാസർഗോഡ് ജില്ലാ തെരഞ്ഞെടുപ്പ് ഓഫീസാണ് ഇപരിപാടി സംഘടിപ്പിച്ചത് .


ബിസിസിഐ പ്രസിഡന്റാകാനുള്ള മത്സരത്തിൽ തനിക്ക് മേൽക്കൈ ഉണ്ടെന്ന റിപ്പോർട്ടുകൾ ബംഗാൾ ക്രിക്കറ്റ് അസോസിയേഷൻ പ്രസിഡന്റും മുൻ ഇന്ത്യൻ നായകനുമായ സൌരവ് ഗാംഗുലി തള്ളി . ഗാംഗുലി പ്രസിഡന്റാകണമെന്ന സുനിൽ ഗാവസ്കറിന്റെ പ്രതികരണത്തെ കുറിച്ച് ചോദിച്ചപ്പോൾ തന്റെ പേര് അനാവശ്യമായി വലിച്ചിഴയ്ക്കരുതെന്നായിരുന്നു ഗാംഗുലിയുടെ മറുപടി . പ്രസിഡന്റാകാനുള്ള മത്സരത്തിൽ താനില്ലെന്നും സൌരവ് ഗാംഗുലി പറഞ്ഞു . ബംഗാൾ ക്രിക്കറ്റ് അസോസിയേഷൻ പ്രസിഡന്റായി 16 മാസം പൂർത്തിയാക്കിയ ഗാംഗുലി 2020ന് മുൻപ് ബിസിസിഐ നേതൃത്വത്തിലെത്താൻ സാധ്യത കുറവാണ് . അതേസമയം , ബിസിസിഐയിൽ ഇടക്കാല പ്രസിഡന്റിനുള്ള സാധ്യത മങ്ങുന്നുവെന്നാണ് അവസാനം വരുന്ന റിപ്പോർട്ടുകൾ . അഡ്മിനിസ്ട്രേറ്റർ ഭരണം മതിയാകുമെന്ന നിലപാടിലാണ് ലോധാ സമിതി എന്നാണ് സൂചന . ബിസിസിഐയിലെ മുതിർന്ന വൈസ് പ്രസിഡന്റ് , പ്രസിഡന്റിന്റെ ചുമതല വഹിക്കണമെന്ന നിർബന്ധമില്ലെന്ന് ലോധാ സമിതി വൃത്തങ്ങൾ പറഞ്ഞു . നിലവിലെ അഞ്ച് വൈസ് പ്രസിഡന്റുമാരും ലോധാ സമിതി ശുപാർശകൾ അനുസരിച്ച് അയോഗ്യരാണ് . അടുത്ത ജനറൽ ബോഡി യോഗത്തിൽ പുതിയ ഭരണഘടനപ്രകാരം തെരഞ്ഞെടുപ്പ് നടക്കും വരെ അഡ്മിനിസ്ട്രേറ്റർ ഭരണം മതിയാകുമെന്നും സമിതി വൃത്തങ്ങൾ പറഞ്ഞു .


സി . വി . സിനിയ സിനിമയിൽ പലപ്പോഴും ഹാസ്യ കഥാപാത്രത്തെയാണ് ബേസിൽ ജോസഫ് അവതരിപ്പിച്ചത് . താൻ സംവിധാനം ചെയ്ത കുഞ്ഞിരാമായണത്തിലായിരുന്നു അഭിനയത്തിന്റെ തുടക്കം . പിന്നീടങ്ങോട്ട് ചെറിയ ചെറിയ വേഷങ്ങളിലായി ബേസിൽ ജോസഫ് പ്രേക്ഷകരുടെ ശ്രദ്ധ പിടിച്ചു പറ്റി . അഭിനയം ഇഷ്ടമാണ് , എന്നാൽ തനിക്ക് അഭിനയത്തിൽ തന്നെ ഉറപ്പിക്കണമെന്നൊന്നും ഇല്ല . സിനിമയിൽ അവസരങ്ങൾ വരുന്നു ചെയ്യുന്നു . സംവിധാനത്തിന് തന്നെയാണ് കൂടുതൽ പ്രാധാന്യം നൽകുന്നത് . മായാനദി , റോസാപ്പൂ എന്നിവയാണ് പുറത്തിറങ്ങാനിരിക്കുന്ന ചിത്രങ്ങൾ . മായാനദിയിൽ പാവമായ സംവിധായകനായിട്ടാണ് വേഷമിട്ടത് . ഇടയ്ക്ക് ബ്രേക്ക് കിട്ടുമ്പോഴും പരിചയമുള്ളവർ വിളിക്കുമ്പോഴും അഭിനയിക്കുകയാണ് . എല്ലാത്തിലും ഹാസ്യ കഥാപാത്രങ്ങളെയാണ് അവതരിപ്പിച്ചിരിക്കുന്നത് . " സിനിമയിൽ നിറഞ്ഞ് നിൽക്കുന്ന കഥാപാത്രത്തെ കുറിച്ചൊന്നും ആലോചിച്ചിട്ടില്ല . ഇപ്പോൾ ജനിത്ത് കാച്ചപ്പള്ളി സംവിധാനം ചെയ്യുന്ന ' മന്ദാകിനി ' എന്ന ചിത്രത്തിലാണ് അഭിനയിച്ചുകൊണ്ടിരിക്കുന്നത് . ഇതിൽ പിസ ഡെലിവറി ബോയ് ആയിട്ടാണ് അഭിനയിക്കുന്നത് . ഇത് മുഴുനീളെ കോമഡി ചിത്രമാണ് . സംവിധാനവും അഭിനയവും വെല്ലുവിളി നേരിടുന്ന ഒന്നു തന്നെയാണ് . സ്വന്തം സിനിമയിൽ നിന്നുമാറി മറ്റു സംവിധായകരോടൊപ്പം സിനിമ ചെയ്യുമ്പോൾ അത് നമ്മൾ പഠിക്കുകയാണ് . എന്നാൽ സംവിധായകൻ ചെയ്യുന്നതോലെ അഭിനയം അത്ര വെല്ലുവിളി നേരിടുന്ന കാര്യമല്ല . ഉത്തരവാദിത്തം കുറച്ചുകൂടി കൂടുന്നതാണല്ലോ സംവിധാനം . എങ്കിൽ പോലും അഭിനയവും വെല്ലുവിളി നേരിടുന്ന ഒന്നു തന്നെയാണ് പ്രത്യേകിച്ച് ഹാസ്യ കഥാപാത്രം ചെയ്യുമ്പോൾ . ഇത് രസകരമായ കലയാണ് . നമ്മുടെ ഓരോ മാനസികാവസ്ഥയും ഓരോ സമയത്തും മാറ്റി അഭിനയിക്കുന്നത് രസകരമായ ഒന്നുതന്നെയാണ് . റോസാപ്പൂവിൽ എംബിഎ കാരന്റെ കഥാപാത്രമാണ് അവതരിപ്പിക്കുന്നത് . പേരിന് എംബിഎയെ കാരനാവുന്നതാണ് . ഇത് വളരെ നർമമുള്ള കഥാപാത്രമാണ് . എനിക്ക് എൻറെ സിനിമയ്ക്ക് പുറമെ മറ്റ് സംവിധായകരോട്് ജോലി ചെയ്ത് അത്രയ്ക്കൊന്നും അനുഭവമില്ല . വിനീത് ശ്രീനിവാസന്റെ തിര എന്ന ചിത്രത്തിൽ അസിസ്റ്റന്റായി ചെയ്തിരുന്നു . എനിക്ക് പുറത്തുള്ള അനുഭവം കുറവാണ് . അഭിനയിക്കുമ്പോൾ പല ആളുകളുടെ രീതികളും സ്റ്റൈലുകളെല്ലാം പഠിക്കാം . എല്ലാ രീതിയിലും മനസിലാക്കാൻ സാധിക്കും . ഓരോരുത്തരും എങ്ങനെയാണ് സിനിമ ചെയ്യുന്നതൊക്കെ മനസ്സിലാക്കാൻ സാധിക്കും . ഇത് സത്യത്തിൽ പഠന പ്രക്രിയ തന്നെയാണ് . നമ്മൾ ചെയ്യുന്നത് തന്നെയാണ് മറ്റുള്ളവരും ചെയ്യുന്നത് . അവർ ചെയ്യുന്നത് എങ്ങനെയാണ് വർക്ക് ഔട്ട് ആകുന്നത് , നമ്മൾ തിരക്കഥ വായിച്ചപ്പോൾ അതിനെ എങ്ങനെയാണ് അവതരിപ്പിക്കുന്നത് നമ്മൾ ആയിരുന്നെങ്കിൽ എങ്ങനെ ചെയ്യും എന്ന് കൂടിയുള്ള പഠനം .


പുതിയ സിനിമയുടെ പൂജാവിശേഷങ്ങളും ചിത്രങ്ങളും പങ്കുവച്ചുകൊണ്ടുള്ള സംവിധായകൻറെ ഫേസ് ബുക്ക് പോസ്റ്റിൽ ആദ്യസിനിമയുടെ നിർമ്മാതാവിൻറെ കണ്ണീർ വിലാപം . സംവിധായകൻ കണ്ണൻ താമരക്കുളത്തിൻറെ ഫേസ് ബുക്ക് പോസ്റ്റിലാണ് ആദ്യസിനിമയുടെ നിർമ്മാതാവെന്ന് അവകാശപ്പെടുന്ന ആളിൻറെ കണ്ണീർ കമൻറ് . തിങ്കൾ മുതൽ വെള്ളി വരെ , അച്ചായൻസ് , ആടുപുലിയാട്ടം തുടങ്ങിയ സിനിമകൾ സംവിധാനം ചെയ്ത കണ്ണൻ താമരക്കുളത്തിൻറെ പുതിയ ചിത്രമാണ് ചാണക്യതന്ത്രം . ഈ സിനിമയുടെ പൂജാ ചടങ്ങ് കഴിഞ്ഞ ദിവസം നടന്നിരുന്നു . നായരമ്പലം , എ . എ ആരിഫ് എം . എൽ . എ തുടങ്ങിയ പ്രമുഖർ പങ്കെടുത്ത പൂജാ ചടങ്ങിന്റെ ചിത്രങ്ങൾ കണ്ണൻ തന്റെ ഫെയ്സ്ബുക്ക് പേജിൽ പോസ്റ്റ് ചെയ്തിരുന്നു . ഈ പോസ്റ്റിനു കീഴിലാണ് ത്രിലോക് ശ്രീധരൻ പിള്ള എന്ന നിർമ്മാതാവിൻറെ കമൻറ് . മലയാളത്തിലേക്ക് എത്തുന്നതിന് മുമ്പ് കണ്ണൻ താമരക്കുളം സംവിധാനം ചെയ്ത സൂരൈയഡയൽ എന്ന തമിഴ് ചിത്രത്തിന്റെ നിർമ്മാതാവാണ് ത്രിലോക് ശ്രീധരൻ പിള്ള . സൂരൈയഡയൽ വൻ പരാജയമായിരുന്നുവെന്നും താൻ വൻ സാമ്പത്തിക പ്രതിസന്ധിയിലാണെന്നുമാണ് നിർമ്മാതാവ് പറയുന്നത് . മോശം മേക്കിംഗ് വഴി സിനിമ നഷ്ടത്തിലാകുകയും തനിക്ക് കോടികൾ നഷ്ടപ്പെടുകയും ചെയ്തതായി നിർമ്മാതാവ് ആരോപിക്കുന്നു . എന്നാൽ സിനിമ കഴിഞ്ഞ ശേഷം കണ്ണൻ തന്നെ തിരിഞ്ഞു നോക്കിയിട്ടില്ലെന്നും ഏതെങ്കിലും ചാനലിന് സിനിമയുടെ റൈറ്റ്സ് വിറ്റ് സാമ്പത്തികം നേടിത്തരാമെന്ന വാക്കും പാലിച്ചിട്ടില്ലെന്നും നിർമ്മാതാവ് കൂട്ടിച്ചേർക്കുന്നു . തന്റെ അവസ്ഥ പരിതാപകരമാണെന്നും തന്നെ സഹായിക്കാൻ എന്തെങ്കിലും ചെയ്യണമെന്നും കേണപേക്ഷിക്കുന്നു ഇദ്ദേഹം സാധ്യമായ സഹായം ചെയ്തില്ലെങ്കിൽ തന്റെ അവസ്ഥ മാധ്യമങ്ങളേയും അധികൃതരെയും അറിയിക്കുമെന്ന് പറഞ്ഞാണ് കമൻറ് അവസാനിപ്പിക്കുന്നത് . ശ്രീ ബാലാജി , ലീമ ബാബു തുടങ്ങിയവർ വേഷമിട്ട സൂരൈയഡയൽ 2014ലാണ് പുറത്തിറങ്ങിയത് . ചിത്രത്തിൻറെ ട്രെയിലറിൽ താമര കണ്ണൻ എന്നാണ് സംവിധായകൻറെ പേര് . പുതിയ ചിത്രത്തെക്കുറിച്ചുള്ള പോസ്റ്റിൽ നിരവധിയാളുകൾ ആശംസകൾ അറിയിച്ച് കമൻറ് ചെയ്തപ്പോഴാണ് നിർമ്മാതാവിൻറെ ഈ കമൻറ് വേറിട്ടു നിൽക്കുന്നതെന്നാണ് ശ്രദ്ധേയം .


ഒരു കാലത്ത് ഭൂമിയിൽ ജീവിച്ചിരുന്ന ഭീമൻ മൃഗങ്ങളായിരുന്നു മാമത്തുകൾ . ഇപ്പോൾ ഭൂമുഖത്തുള്ള ആനകളുടെ പൂർവ്വീകരായ മാമത്തുകൾക്ക് കാലന്തരത്തിൽ വംശനാശം നേരിട്ടു . എന്നാൽ എന്താണ് ഇതിന് കാരണം എന്ന് ഇപ്പോഴും ശാസ്ത്രലോകത്തിന് വ്യക്തമല്ല . എന്നാൽ ഇപ്പോൾ ഇതാ മാമത്തുകളെ വീണ്ടും ഭൂമുഖത്ത് എത്തിക്കാനുള്ള ഗവേഷണമാണ് നടക്കുന്നത് . മാമത്തുകളെ ക്ലോൺ ചെയ്യാനുള്ള ശ്രമം വിജയിച്ചാൽ രണ്ട് കൊല്ലത്തിനുള്ളിൽ ഭൂമിയിൽ വീണ്ടും നടക്കാൻ തുടങ്ങും . ലക്ഷക്കണക്കിനു രൂപ ചെലവു വരുന്ന ഈ പരീക്ഷണത്തിന് പീറ്റർ തീൽ എന്ന കോടീശ്വരനാണു സ്പോൺസർ . സൈബീരിയയിൽ നിന്നും മഞ്ഞിൽ പൊതിഞ്ഞ് ശരീരത്തിന് കേടുപാടുകൾ ഒന്നുമില്ലാത്ത 42,000 വർഷം പഴക്കമുള്ള മാമത്തിൻറെ ശരീരം ലഭിച്ചിരുന്നു . ഇതിൽ നിന്നും ലഭിച്ച ഡിഎൻഎ ഉപയോഗപ്പെടുത്തി ക്ലോണിങ് നടത്തി പുതിയൊരു മാമത്തിനു ജന്മം കൊടുക്കാനാണു ഹാവർഡ് സർവകലാശാലയിലെ ഗവേഷകരുടെ നീക്കം . പരീക്ഷണം വിജയിച്ചാൽ ജനിക്കുന്ന മാമത്ത് കുഞ്ഞുങ്ങൾക്കു വേണ്ടി സൈബീരിയയിൽ വമ്പൻ സഫാരി പാർക്കും ഒരുക്കും . 20 , 000 ഹെക്ടർ വരുന്ന പ്രദേശത്താണ് റഷ്യൻ സർക്കാർ സഹായത്തോടെ സഫാരി പാർക്ക് ഒരുക്കുക . സന്ദർശകർക്കു പോലും അവിടേക്ക് വിലക്കുണ്ടാകും . ആർട്ടിക്കിനു സമാനമായ കാലാവസ്ഥ അവിടെ കൃത്രിമമായി സൃഷ്ടിക്കാനാണു തീരുമാനം . അങ്ങനെ സ്വാഭാവികമായ ചെടികളും മരങ്ങളുമെല്ലാമായി മാമത്തുകൾക്കു വേണ്ടി മാത്രമായി ഒരു ആവാസവ്യവസ്ഥ രൂപപ്പെടുത്തിയെടുക്കാനും ശ്രമം ആരംഭിച്ചെന്നാണ് പാശ്ചാത്യ മാധ്യമങ്ങളുടെ റിപ്പോർട്ട് . എങ്ങനെയാണ് ക്ലോണിംഗ് നടത്തുന്നു എന്ന വിശദാശംങ്ങളും പുറത്തായിട്ടുണ്ട് , ഇത് പ്രകാരം ഇന്നേവരെ ഉപയോഗിക്കാത്ത സാങ്കേതിക വിദ്യ ഉപയോഗിച്ചാണ് കുഞ്ഞുമാമത്തിന് ജന്മം നൽകുക . 42 , 000 വർഷം മുൻപു ജീവിച്ചിരുന്ന മാമത്തിന്റെ ഡിഎൻഎ എടുത്ത് ഇന്നത്തെ കാലത്തെ അനുയോജ്യമായ ഒരു ഏഷ്യൻ ആനയുടെ ഡിഎൻഎയിൽ ചേർക്കും . ആനയുടെ ഗർഭപാത്രത്തിൽ കുഞ്ഞുമാമത്തിനെ ജനിപ്പിക്കാനല്ല ഗവേഷകരുടെ ശ്രമം . പകരം ഒരു കൃത്രിമ ഗർഭപാത്രം ഗവേഷകർ തന്നെ ലാബിൽ നിർമിക്കും .


നാലാം വാർഷികത്തിൽ വമ്പൻ ഓഫറുകളായി സ്മാർട് ഫോൺ ബ്രാന്റ് ഷവോമി . ജൂലൈ 10 മുതൽ 12 വരെയാണ് ഓഫർ പ്രഖ്യാപിച്ചിരിക്കുന്നത് . 4 രൂപയുടെ ഫ്ലാഷ് സെയിലാണ് വാർഷിക വിൽപന മേളയുടെ മുഖ്യ ആകർഷണം . വെറും നാലു രൂപയ്ക്ക് 55 ഇഞ്ചിന്റെ എംഐ എൽഇഡി സ്മാർട്ട് റ്റിവി , റെഡ്മി വൈ 2 , റെഡ്മി നോട്ട് ഫൈവ് പ്രോ , എംഐ ബാൻഡ് 2 എന്നിവ സ്വന്തമാക്കാനാണ് വാർഷിക വിൽപനയിൽ അവസരമുണ്ട് . എം ഐ മിക്സ് 2 , എംഐ മാക്സ് 2 തുടങ്ങിയ ഹാൻഡ്സെറ്റിന് ഇളവും വാർഷിക വിൽപനയിൽ ലഭിക്കും . എസ്ബിഐ , പേടിഎം , മൊബിക്വിക് എന്നീ സ്ഥാപനങ്ങളുമായി സഹകരിച്ച് ഉപഭോക്താക്കൾക്ക് പ്രത്യേക കിഴിവും ലഭിക്കും . എസ്ബിഐ ക്രഡിറ്റ് കാർഡ് ഉപയോഗിക്കുന്നവർക്ക് 7500 രൂപയുടെ സാധനങ്ങൾ വാങ്ങുമ്പോൾ 500 രൂപയുടെ കിഴിവ് ലഭിക്കും . സമാനമായ കിഴിവ് പേടിഎം ഉപയോഗിക്കുന്നവർക്കും ലഭിക്കും . വിമാന ടിക്കറ്റിലും , സിനിമാ ടിക്കറ്റിലും കിഴിവുകൾ ലഭ്യമാകുന്ന രീതിയിലാണ് വാർഷിക വിൽപന ക്രമീകരിച്ചിരിക്കുന്നത് . ഫ്ലാഷ് വിൽപനയെ കൂടാതെ ഷവോമിയുടെ മറ്റ് സ്മാർട്ഫോണുകളും വിലക്കിഴിവിൽ വാങ്ങാനുള്ള അവസരവും വാർഷിക വിൽപനയിൽ ലഭ്യമാകുക . രണ്ട് ഉൽപന്നങ്ങൾ ലഭിക്കുന്ന കോംബോ ഓഫറുകളും ഷാവോമി ഒരുക്കുന്നുണ്ട് .


ടെലികോം മേഖലയിൽ വിപ്ലവം സൃഷ്ടിക്കാൻ റിലയൻസ് ജിയോ എത്തി . രാജ്യത്തെ രണ്ട് ലക്ഷം ഗ്രാമങ്ങളിലും 18,000 നഗരങ്ങളിലും ജിയോയുടെ സേവനം ലഭിക്കും . ജിയോയെ നേരിടാൻ മറ്റ് മൊബൈൽ സേവനദാതാക്കളും ഓഫറുകളുമായി രംഗത്തുണ്ട് . എന്നാൽ ജിയോയുടെ സ്വജന്യസേവനങ്ങൾ തട്ടിപ്പാണെന്നാണ് മറ്റ് കമ്പനികൾ പറയുന്നത് . എല്ലാം സൌജന്യമെന്ന ജിയോയുടെ വാഗ്ദാനം തട്ടിപ്പാണെന്ന് അവകാശപ്പെട്ട് മറ്റ് മൊബൈൽ സേവനദാതാക്കൾ ആരോപിക്കുന്നത് . ജിയോയുടെ പ്രവർത്തനം 4ജി എൽടിഇയിലാണ് . ഇത് ഇന്റർനെറ്റിൽ അടിസ്ഥിതമായി പ്രവർത്തിക്കുന്നതിനാൽ ഒരു മിനിറ്റ് വീഡിയോ കോളിന് ഒരു എംബി ചെലവാകും . ചുരുക്കത്തിൽ 300 മിനിറ്റ് മാത്രമാണ് 149 രൂപയുടെ പ്ലാനിൽ വിളിക്കാനാവുക . തുടർന്നുള്ള ഒരോ എംബിക്കും അഞ്ച് പൈസ വീതം നൽകണം . പൂർണ സൌജന്യം പുലർച്ചെ രണ്ട് മണി മുതൽ അഞ്ച് മണി വരെ മാത്രമാണെന്നും ആരോപിക്കുന്നു .


ഫ്ലിപ്പ്കാർട്ട് , ആമസോൺ പോലുള്ള ഓൺലൈൻ വിപണികൾക്ക് വൻ നിയന്ത്രണം വരുന്നു . ഫെബ്രുവരി 1 മുതലാണ് പുതിയ നിയന്ത്രണങ്ങൾ എത്തുന്നത് . ഇത് പ്രകാരം വിദേശ നിക്ഷേപമുള്ള ഇ - കോമേഴ്സ് പ്ലാറ്റ്ഫോമുകൾക്കാണ് പുതിയ നിയന്ത്രണം വരുന്നത് പ്രധാനമായും രണ്ട് തരത്തിലുള്ള നിയന്ത്രണമാണ് കേന്ദ്ര സർക്കാറിൻറെ വാണിജ്യ വ്യവസായ വകുപ്പിന് കീഴിലുള്ള ഡയറക്ടറേറ്റ് ഓഫ് ഇൻട്രസ്ട്രീയൽ പോളിസി ആൻറ് പ്രമോഷൻ പുറപ്പെടുവിച്ചിരിക്കുന്നത് . ഇത് പ്രകാരം ഒരു ഇ - കോമേഴ്സ് പ്രമോട്ടർമാർക്ക് അവർക്ക് ഇൻവെസ്റ്റുള്ള കമ്പനിയുടെ സാധാനങ്ങൾ സ്വന്തം സൈറ്റിലൂടെ വിൽക്കുന്നതിന് നിയന്ത്രണം വരും . ഇത് പ്രകാരം ആമസോണിന് അവരുടെ കമ്പനിയുടെ പല പ്രോഡക്ടുകളും സ്വന്തം സൈറ്റിലൂടെ വിൽക്കാൻ സാധിക്കില്ല . വിദേശ നിക്ഷേപ നയത്തിൻറെ ഭാഗമാണ് ഈ നിയന്ത്രണം എന്നാണ് വാണിജ്യ മന്ത്രാലയം വ്യക്തമാക്കുന്നത് . ഒപ്പം ഒരു ഓൺലൈൻ വ്യാപര സ്ഥലത്ത് വിൽപ്പനയ്ക്ക് വയ്ക്കുന്നവർ കച്ചവടക്കാരനോട് നീതി പുലർത്താൻ ഇത് ഉപകാരപ്പെടും എന്നാണ് വാണിജ്യ മന്ത്രാലയം പറയുന്നത് . എന്നാൽ രണ്ടാമത്തെ നിയന്ത്രണമാണ് ശരിക്കും ഓൺലൈൻ സൈറ്റുകളെ ബാധിക്കുക . ഇന്ന് ചില പ്രോഡക്ടുകൾ ചില സൈറ്റുകളിൽ എക്സ്ക്യൂസീവായെ ലഭിക്കൂ . ഉദാഹരണം ഇന്ത്യയിൽ ഏറ്റവും കൂടുതൽ വിൽക്കപ്പെടുന്ന പ്രീമിയം സ്മാർട്ട്ഫോൺ വൺപ്ലസ് ആമസോൺ ഇന്ത്യ വഴി മാത്രമാണ് വിൽപ്പന . ഇത്തരത്തിൽ എക്സ്ക്യൂസീവ് വിൽപ്പന ഇനി വേണ്ടെന്നാണ് കേന്ദ്ര സർക്കാർ നിർദേശം . ഉപയോക്താവിൻറെയും ഉപയോക്താവിൻറെയും അവകാശത്തിന് എതിരാണ് ഇതെന്ന് വ്യാപാര നയത്തിൽ പറയുന്നു . ഇതോടെ പല എക്സ്ക്യൂസീവ് ഓഫറുകളും നിർത്തുന്ന സ്ഥിതി ഫെബ്രുവരി 1 മുതൽ ഉണ്ടായേക്കാം .


സ്ഥലം കൂർഗ് . വർഷം 1988 . ഓർമ്മകളെ ഓർമ്മിപ്പിക്കുന്ന സെപിയ നിറം പുരണ്ട ചെറിയ തെരുവ് . ഇരമ്പി നിൽക്കുന്ന ഒരു പഴയ കാറിൽ നിന്നും അയാൾ പുറത്തേക്കിറങ്ങി . ഒരു വാടക വീടു തേടി വന്നതായിരുന്നു അയാൾ . നിഗൂഢതകൾ ഒളിപ്പിച്ച് ഗ്രേസ് വില്ല എന്ന വീടും ഒരു സ്ത്രീയും ആ തെരുവിലെവിടെയോ അയാളെയും കാത്തിരിപ്പുണ്ടായിരുന്നു . പ്രേക്ഷകനെ ഓരോ നിമിഷവും മുൾമുനയിൽ നിർത്തി മുന്നേറുകയാണ് ഗ്രേസ് വില്ല എന്ന ഹ്രസ്വചിത്രം . ഇൻക്യുലാബ്സ് . സിനിമാ മോഹവുമായി ഒത്തുകൂടിയ പയ്യന്നൂരുകാരായ ഒരുകൂട്ടം കൂട്ടുകാർ . ഇൻക്യുലാബിന്റെ ബാനറിൽ അഭിലാഷാണ് ചിത്രം നിർമ്മിച്ചിരിക്കുന്നത് . പയ്യന്നൂർ സ്വദേശിയായ ബിനോയ് രവീന്ദ്രൻ സംവിധാനം ചെയ്ത ചിത്രത്തിൽ പാർവ്വതിയും രാജേഷ് ഹെബ്വറുമാണ് പ്രധാന വേഷങ്ങളിൽ എത്തിയിരിക്കുന്നത് . ഈ കൂട്ടായ്മയുടെ ആദ്യ ചിത്രം തവിടുപൊടി ജീവിതം യൂടുബിൽ ഹിറ്റായിരുന്നു . തിരുവനന്തപുരത്തെ ആദ്യപ്രദർശനത്തിൽ ശ്യാമപ്രസാദും മധുപാലടക്കമുള്ള സംവിധായകരുടെ അഭിനന്ദനംനേടിയ ഗ്രേസ് വില്ല കാണാം .


സിംബാബ്വെയ്ക്കെതിരായ ഏകദിന പരമ്പരയിലെ ആദ്യ മത്സരത്തിൽ ഇന്ത്യക്ക് ഒമ്പത് വിക്കറ്റ് ജയം . 169 റൺസ് വിജയലക്ഷ്യം തേടിയിറങ്ങിയ ഇന്ത്യ 45 പന്തുകൾ ബാക്കി നിർത്തിയാണ് ലക്ഷ്യം മറികടന്നത് . ഓപ്പണറായി എത്തിയ കെ . എൽ . രാഹുലിന്റെ കന്നി ഏകദിന സെഞ്ചുറിയുടെയും ജസ്പ്രീത് ബൂമ്രയുടെ നാലു വിക്കറ്റ് പ്രകടനത്തിന്റെയും മികവിലാണ് ഇന്ത്യ ആധികാരിക ജയം സ്വന്തമാക്കിയത് . 115 പന്തിൽ 100 റൺസുമായി രാഹുൽ പുറത്താകാതെ നിന്നപ്പോൾ 62 റൺസുമായി അംബാട്ടി റായിഡു മികച്ച പിന്തുണ നൽകി . 7 റൺസെടുത്ത കരുൺ നായരുടെ വിക്കറ്റാണ് ഇന്ത്യക്ക് നഷ്ടമായത് . പിരിയാത്ത രണ്ടാം വിക്കറ്റ് കൂട്ടുകെട്ടിൽ രാഹുലും റായിഡുവും ചേർന്ന് 162 റൺസ് അടിച്ചെടുത്തു . സ്കോർ സിംബാബ്വെ 49.5 ഓവറിൽ 168ന് ഓൾ ഔട്ട് , ഇന്ത്യ 42.3 ഓവറിൽ 173/1 . രാഹുലാണഅ കളിയിലെ കേമൻ . നേരത്തെ ടോസ് നഷ്ടപ്പെട്ട് ആദ്യം ബാറ്റ് ചെയ്ത സിംബാബ്വെ 49.5 ഓവറിൽ 168 റൺസിന് പുറത്തായി . 28 റൺസ് വഴങ്ങി നാലു വിക്കറ്റ് വീഴ്ത്തിയ ജസ്പ്രീത് ബൂമ്രയാണ് സിംബാബ്വെയെ എറിഞ്ഞിട്ടത് . തകർച്ചയോടെയായിരുന്നു സിംബാബ്വെയുടെ തുടക്കം . സ്കോർ ബോർഡിൽ എട്ടു റൺസ് എത്തിയപ്പോഴെ ഓപ്പണർ പീറ്റർ മൂറിനെ ( 3 ) നഷ്ടമായി . സ്രാനായിരുന്നു വിക്കറ്റ് . പിന്നീട് കൃത്യമായ ഇടവേളകളിൽ ഇന്ത്യൻ പേസർമാർ വിക്കറ്റുകൾ എറിഞ്ഞിട്ടപ്പോൾ മികച്ചൊരു കൂട്ടുകെട്ടുയർത്താൻ സിംബാബ്വെയ്ക്കായില്ല . 41 റൺസെടുത്ത എൽട്ടൺ ചിഗുംബരയാണ് സിംബാബ്വെയുടെ ടോപ് സ്കോറർ . സ്റ്റീവ് ഇർവിൻ ( 21 ) , സിക്കന്ദർ റാസ ( 23 ) എന്നിവരും ഭേദപ്പെട്ട പ്രകടനം പുറത്തെടുത്തു . ഇന്ത്യക്കായി ബൂമ്ര നാലു വിക്കറ്റെടുത്തപ്പോൾ ധവാൽ കുൽക്കർണി ( 42/2 ) , ബരീന്ദർ സ്രാൻ ( 42/2 ) എന്നിവരും ബൌളിംഗിൽ തിളങ്ങി .


ഐഎസ്എൽ നാലാം പതിപ്പിന് ഇന്ന് കൊച്ചിയിൽ തുടക്കം . കേരള ബ്ലാസ്റ്റേഴ്സ് ഉദ്ഘാടന മത്സരത്തിൽ നിലവിലെ ചാമ്പ്യൻമാരായ കൊൽക്കത്തയെ നേരിടും . കഴിഞ്ഞ വർഷം നിർത്തിയേടത്തു നിന്നാണ് ഐഎസ്എല്ലിന്റെ നാലാം സീസണ് തുടക്കമാവുന്നത് . പുതിയ കോച്ചും കളിക്കാരും തന്ത്രങ്ങളുമായി കേരള ബ്ലാസ്റ്റേഴ്സും എടികെർയും നേർക്കുനേർ . റെനി മ്യൂളൻസ്റ്റീന്റെ തന്ത്രങ്ങളുമായി ഇറങ്ങുന്ന മഞ്ഞപ്പടയ്ക്ക് കരുത്തായി ദിമിത്താർ ബെർബറ്റോവ് , വെസ് ബ്രൌൺ , കറേജ് പെകൂസൻ , അരാത്ത ഇസൂമി , ജാക്കി ചന്ദ് സിംഗ് തുടങ്ങിയ പുതുനിര . രണ്ടു വർഷത്തെ ഇടവേളയ്ക്ക് ശേഷം കൊൽക്കത്ത വിട്ട് തിരിച്ചെത്തുന്ന ആരാധകരുടെ സ്വന്തം ഇയാൻ ഹ്യൂം . പിൻനിരയിലാണെങ്കിലും മുന്നിൽ നിന്ന് നയിക്കാൻ സന്ദേശ് ജിങ്കാൻ . മലയാളിപ്പെരുമ കാത്ത് സി കെ വിനീതും റിനോ ആന്റോയും അജിത് ശിവനും കെ പ്രശാന്തും . മുൻ സീസണുകളെക്കാൾ സന്തുലിത ടീം . അത്ലറ്റിക്കോയുമായുള്ള സഹകരണം അവസാനിപ്പിച്ച് അമർ തൊമർ കൊൽക്കത്തയെന്ന പേരിലാണ് ചാമ്പ്യൻമാർ ഇറങ്ങുന്നത് . സ്റ്റാർ സ്ട്രൈക്കർ റോബീ കീൻ , കാൾ ബേക്കർ , ജയേഷ് റാണെ എന്നിവർ പരുക്കിന്റെ പിടിയിലാണെങ്കിലും എടികെ പോരിന് സജ്ജമെന്ന് കോച്ച് ടെഡി ഷെറിംഗ്ഷാം .


ഹർത്താലുകളോട് ' ബിഗ് നോ ' പറഞ്ഞ് കൊച്ചിയിലെ വ്യാപാരി സമൂഹം . ഏത് സംഘടനകൾ ഹർത്താൽ പ്രഖ്യാപിച്ചാലും ഇനിമുതൽ കടകൾ തുറക്കുമെന്ന് കേരള മർച്ചന്റ്സ് ആൻഡ് ചേംബർ ഓഫ് കൊമേഴ്സ് വ്യക്തമാക്കി . സംസ്ഥാന സർക്കാരുമായും രാഷ്ട്രീയ പാർട്ടികളുമായും ഇത് സംബന്ധിച്ച ചർച്ചകൾ നടത്തുമെന്നും സംഘടന അറിയിച്ചു . സംസ്ഥാനത്ത് മുന്നിയിപ്പില്ലാതെ അടിക്കടിയുണ്ടാകുന്ന ഹർത്താലുകൾ വ്യാപാരമേഖലയിൽ വലിയ നഷ്ടമാണ് ഉണ്ടാക്കുന്നത് . ശബരിമല വിഷയത്തിൽ തുടർച്ചയായുണ്ടായ ഹർത്താലുകൾ ഹോട്ടൽ മേഖലയിലുള്ളവരെ ഉൾപ്പെടെയുള്ളവരെ പ്രതികൂലമായി ബാധിച്ചതായും സംഘടന അഭിപ്രായപ്പെട്ടു . നിലനിൽപ്പിനായി പ്രതിരോധം എന്ന ആശയവുമായാണ് ഇപ്പോൾ കേരള മർച്ചന്റ്സ് ആൻഡ് ചേംബർ ഓഫ് കൊമേഴ്സ് രംഗത്തിറങ്ങിയിരിക്കുന്നത് . ഏത് രാഷ്ട്രീയ പാർട്ടികൾ ഹർത്താൽ പ്രഖ്യാപിച്ചാലും ബഹിഷ്കരിക്കാനും സ്ഥാപനങ്ങൾ തുറന്നു പ്രവർത്തിക്കാനും കൊച്ചിയിൽ ചേർന്ന യോഗം തീരുമാനിച്ചു . തീരുമാനം സർക്കാരിനേയും മറ്റ് ബന്ധപ്പെട്ടവരെയും അറിയിക്കുമെന്നും സംഘടന ഭാരവാഹികൾ പറഞ്ഞു . ഹർത്താലിനെതിരെ വ്യാപാര രംഗത്തുള്ള വിവിധ സംഘടനകളുമായി സഹകരിച്ച് പ്രവർത്തിക്കും . ഇതിനുവേണ്ടി സംസ്ഥാന സമിതികൾക്ക് രൂപം നൽകും . വിപുലമായ യോഗം അടുത്ത ദിവസം കൊച്ചിയിൽ ചേരും . ഹർത്താലിനെതിരെ നിയമനടപടികൾ സ്വീകരിക്കുന്ന കാര്യവും സംഘടന ആലോചിച്ച് വരികയാണ് . അടുത്തമാസം പ്രഖ്യാപിച്ചിട്ടുള്ള ദേശീയപണിമുടക്ക് വേണ്ടതില്ലെന്നും യോഗം അഭിപ്രായപ്പെട്ടു .


ഹോണർ 10 ലൈറ്റ് ചൈനയിൽ അവതരിപ്പിച്ചു . ഹോണർ 10 ൻറെ ലൈറ്റ് മോഡലാണ് ഈ ഫോൺ . ഈ വർഷം ആദ്യമാണ് ഹോണർ 10 പുറത്തിറക്കിയത് . 6 . 21 ഇഞ്ചാണ് ഫോണിൻറെ സ്ക്രീൻ വലിപ്പം . വട്ടർ ഡ്രോപ്പ് നോച്ചോടെയാണ് ഡിസ്പ്ലേ . കിരീൻ 710 എസ്ഒസിയാണ് ഫോണിൻറെ ചിപ്പ് . ആൻഡ്രോയ്ഡ് 9 പൈയിൽ പ്രവർത്തിക്കുന്നതാണ് ഫോൺ . ചൈനയിൽ ഇപ്പോൾ ലഭ്യമാകുന്ന വില പരിശോധിച്ചാൽ ഈ ഫോൺ 15,000 രൂപയ്ക്ക് അടുത്ത് വില വരും . ഇത് 4ജിബി പതിപ്പിനാണ് . ഈഫോണിൻറെ 6ജിബി പതിപ്പും ലഭ്യമാണ് ചൈനീസ് വില പ്രകാരം ഇതിൻറെ വില 17,999 രൂപയായിരിക്കും . നവംബർ 22 മുതൽ ചൈനീസ് വിപണിയിൽ ലഭ്യമായ ഫോൺ അടുത്ത മാസം ആദ്യം ഇന്ത്യയിൽ എത്തിയേക്കും . 6 . 21 ഇഞ്ചാണ് ഫോണിൻറെ എച്ച്ഡി പ്ലസ് ഡിസ്പ്ലേ വലിപ്പം . പിന്നിൽ ഇരട്ട ക്യാമറയാണ് ഉള്ളത് . ഒന്ന് 13 എംപിയാണ് . രണ്ടാമത്തെത് 2 എംപിയാണ് . 24 എംപിയാണ് മുന്നിലെ സെൽഫി ക്യാമറ . 4ജിബിക്ക് 64ജിബിയും , 6ജിബി റാം ഫോണിന് 128 ജിബിയുമാണ് ഇൻറേണൽ മെമ്മറി എസ്ഡി കാർഡ് ഉപയോഗിച്ച് ഫോൺ മെമ്മറി 512 ജിബി വരെ ഉയർത്താം .


അനുയോജ്യമല്ലാത്ത വീഡിയോകൾ കുട്ടികളിൽ എത്തുന്നത് തടയാൻ മാർഗ്ഗങ്ങൾ സ്വീകരിച്ച് യൂട്യൂബ് . ഇതിനായി പ്രത്യേക മാനദണ്ഡങ്ങൾ എടുക്കുകയാണ് യൂട്യൂബ് . മുതിർന്നവർക്ക് മാത്രം കാണാവുന്ന വീഡിയോകൾ കുട്ടികളിൽ എത്തുന്നത് തടയുന്നതിൻറെ ഭാഗമായി ഏതാണ്ട് 50 യൂസർ ചാനലുകൾ കഴിഞ്ഞ വാരം യൂട്യൂബ് പൂട്ടി , ഒപ്പം 35 ലക്ഷം വീഡിയോകളിൽ നിന്നും പരസ്യങ്ങൾ യൂട്യൂബ് പിൻവലിച്ചു . ഇത് സംബന്ധിച്ച് യൂട്യൂബ് വൈസ് പ്രസിഡൻറ് ജോഹന്നാ റൈറ്റ് തൻറെ ബ്ലോഗ് പോസ്റ്റിലൂടെ അറിയിച്ചു . ആർക്കും കടന്നുവരാവുന്ന ഒരു സംവിധാനമാണ് യൂട്യൂബ് , അതിനാൽ തന്നെ മാതപിതാക്കളും , പരസ്യദാതക്കളും , നിയമപാലകരും എല്ലാം ജാഗരൂഗരായി ഇരുന്നാൽ മാത്രമേ അപകടകരമായ അവസ്ഥ ഒഴിവാക്കാൻ സാധിക്കൂ . യൂട്യൂബിൻറെ ആയിരക്കണക്കിന് ജീവനക്കാർ വീഡിയോകളുടെ നിർബന്ധനകൾ പാലിക്കാനും , അല്ലാത്തവയെ നിയന്ത്രിക്കാനും ദിനവും രാത്രിയും ജോലി ചെയ്യുന്നുണ്ട് ബ്ലോഗ് പോസ്റ്റ് പറയുന്നു . അടുത്തിടെ ഒരു കുട്ടിയെ നിർബന്ധപൂർവ്വം മുക്കിക്കൊല്ലാൻ ശ്രമിക്കുന്ന വീഡിയോ യൂട്യൂബിൽ വൈറലായിരുന്നു . ഒരു കോമഡി സ്കിറ്റ് ആയിരുന്നെങ്കിലും ഇതിന് എതിരെ വ്യാപക പ്രതിഷേധം ഉയർന്നിരുന്നു . ഇതിനെതിരെ പാശ്ചാത്യ ലോകത്തെ പ്രമുഖർ പ്രതികരിച്ചിരുന്നു . ഇതിൻറെ ഭാഗമായി കൂടിയാണ് യൂട്യൂബിൻറെ നടപടി എന്നാണ് റിപ്പോർട്ട് .


ഇന്ത്യൻ താരം സോംദേവ് ദേവ് വർമ്മൻ പ്രൊഫഷണൽ ടെന്നിസിൽ നിന്ന് വിരമിച്ചു . തോളിനേറ്റ പരിക്ക് കാരണം കുറച്ചുനാളായി കോർട്ടിൽ സജീവം അല്ലാത്ത സോംദേവ് , പരിശീലകനായി ടെന്നിസിൽ തുടരുമെന്നും സൂചനയുണ്ട് . 2008ൽ പ്രൊഫഷണൽ ടെന്നിസിലെത്തിയ സോംദേവ് റാങ്കിംഗിൽ 62ആം സ്ഥാനത്ത് വരെ എത്തിയിരുന്നു . 2009ലെ ചെന്നൈ ഓപ്പൺ ഫൈനലിലെത്തിയ സോംദേവ് , ഡൽഹി കോമൺവെൽത്ത് ഗെയിംസിൽ സിംഗിൾസിൽ സ്വർണവും 2010 ഗാംഗ്ഷു ഏഷ്യൻ ഗെയിംസിൽ രണ്ട് സ്വർണവും ഒരു വെങ്കലവും നേടി . 2011ൽ ദക്ഷിണാഫ്രിക്കൻ ഓപ്പണിന്റെയും ഫൈനലിലെത്തിയിരുന്നു സോംദേവ് . ഈ വർഷം നടക്കുന്ന ചെന്നൈ ഓപ്പണിൽനിന്നും പരുക്ക് കാരണം നേരത്തെ തന്നെ സോംദേവ് പിൻവാങ്ങിയിരുന്നു . രണ്ടുവർഷം മുമ്പ് യുഎസിൽ സെബാസ്റ്റ്യൻ ഫാൻസ്ലോവിനെതിരെയാണ് സോംദേവ് അവസാനമായി കളിച്ചത് . 31ആം വയസ്സിൽ വിരമിക്കുമ്പോൾ സിംഗിൾസ് റാങ്കിംഗിൽ 909 - ാം സ്ഥാനത്താണ് സോംദേവ് .


വിൻഡീസ് ഇതിഹാസം ബ്രയാൻ ലാറയുടെ എക്കാലത്തെയും മികച്ച പരിമിത ഓവർ ഇലവനിൽ ഇന്ത്യയിൽ നിന്ന് ഒരു താരം . മാസ്റ്റർ ബ്ലാസ്റ്റർ സച്ചിൻ ടെൻഡുൽക്കറെയും കിംഗ് കോലിയെയും പരാമർശിക്കാതെ ഹിറ്റ്മാൻ രോഹിത് ശർമ്മയെയാണ് ലാറ തൻറെ ടീമിലുൾപ്പെടുത്തിയത് . ' ഏകദിനത്തിലും ടി20യിലും രോഹിതിൻറെ നമ്പറുകൾ നോക്കുക . റൺസിൻറെ അടിസ്ഥാനത്തിൽ ലോകത്തിലെ മികച്ച താരം അദേഹമാണ് . എൻറെ ടീമിൽ മാത്രമല്ല , ആര് ലോക ഇലവനെ തെരഞ്ഞെടുത്താലും രോഹിത് ആ ടീമിൽ ഇടംപിടിക്കുമെന്നുറപ്പ് ' - ലാറ ഒരു ദേശീയ മാധ്യമത്തോട് പറഞ്ഞു . വിൻഡീസിനെതിരായ ടി20 പരമ്പരയിലെ രണ്ടാം മത്സരത്തിൽ തകർപ്പൻ സെഞ്ചുറി നേടി മിന്നും ഫോമിലാണ് രോഹിത് ശർമ്മ . 61 പന്തിൽ നിന്നായിരുന്നു രോഹിതിൻറെ 111 റൺസ് . ടി20യിൽ കൂടുതൽ റൺസ് നേടിയ ഇന്ത്യൻ താരമെന്ന നേട്ടത്തിൽ വിരാട് കോലിയെ മത്സരത്തിൽ മറികടന്നിരുന്നു . ടി20യിൽ കൂടുതൽ റൺസെടുത്ത ന്യൂസീലാൻഡ് താരം മാർട്ടിൻ ഗുപ്റ്റിലിനേക്കാൾ 68 റൺസ് മാത്രം പിന്നിലാണ് ഇന്ത്യൻ ഓപ്പണർ . അന്താരാഷ്ട്ര ടി20യിൽ നാല് സെഞ്ചുറി നേടുന്ന ആദ്യ താരം കൂടിയാണ് രോഹിത് .


പോർട്ട് ഓഫ് സ്പെയിൻഃ ഇന്ത്യ വിൻഡീസ് ഏകദിന പരമ്പരയിലെ രണ്ടാം മത്സരം ഇന്ന് നടക്കും . ഇന്ത്യൻ സമയം വൈകീട്ട് 6.30നാണ് കളി . ആദ്യ മത്സരം മഴ കാരണം ഉപേക്ഷിച്ചിരുന്നു . ആദ്യ മത്സരം പൂർത്തിയാകാത്തതിനാൽ ടീമിൽ കാര്യമായ അഴിച്ചുപണിക്ക് സാധ്യതയില്ല . ഇന്നത്തെ മത്സരത്തിലും മഴ വില്ലനാകുമോ എന്ന ആശങ്ക നിലനിൽക്കുന്നുണ്ട് . വിമർശകർക്ക് മറുപടി നൽകാൻ കരീബിയൻ മണ്ണിൽ ഇറങ്ങിയ വിരാട് കോലിയെ ആദ്യം കാത്തിരുന്നത് മഴയിൽ കുതിർന്ന പോർട്ട് ഓഫ് സ്പെയിൻ . രണ്ടാമങ്കവും അതേ വേദിയിലാകുന്പോൾ മഴയെ തന്നെയാണ് ടീം ഇന്ത്യക്ക് പേടി . ആദ്യ മത്സരത്തിൽ 300 റൺസിലേക്ക് ഇന്ത്യ നീങ്ങുകയായിരുന്നുവെങ്കിലും , പ്രതീക്ഷിച്ചതിലും ഭേദമായി പന്തെറിഞ്ഞെന്നാണ് വെസ്റ്റ് ഇൻഡീസ് ക്യാംപിന്റെ വിലയിരുത്തൽ . സ്പിന്നർ ബിഷൂ റൺസ് വഴങ്ങാൻ മടി കാണിച്ചെങ്കിലും തുടക്കത്തിലേ ഇന്ത്യൻ വിക്കറ്റുകൾ വീഴ്ത്താതെ ജയിക്കാനാകില്ലെന്നും ഹോൾഡറിന് അറിയാം . അതേസമയം അജിൻക്യ രഹാനെ ശിഖർ ധവാൻ ഓപ്പണിംഗ് സഖ്യം ക്ലിക്ക് ആയത് കോലിക്ക് ആശ്വാസമാകും . എന്നാൽ കഴിഞ്ഞദിവസം 10 മിനിറ്റ് മാത്രം ക്രീസിൽ നിന്ന് യുവ്രാജ് സിംഗിന് ഇനിയങ്ങോട്ടെല്ലാ ഇന്നിംഗ്സും നിർണായകമാണ് . ആദ്യ മത്സരം പൂർത്തിയാകാത്തതിനാൽ ടീമിൽ കാര്യമായ അഴിച്ചുപണി പ്രതീക്ഷിക്കേണ്ടതില്ല . എങ്കിലും മഴ ഏത് നിമിഷവും വരാമെന്നതിനാൽ ബാറ്റിംഗ് വെടിക്കെട്ടിന് അവസാന ഓവറുകൾ വരെ കാത്തുനിൽക്കണോ എന്ന സന്ദേഹവും ഇന്ത്യൻ ക്യാംപിലുണ്ട് .


ഇന്ത്യയുടെ എക്കാലത്തെയും മികച്ച വനിതാ ടെന്നീസ് താരമാണ് സാനിയ മിർസ . എന്നാൽ പരിക്കുമൂലം ഒരു മാസത്തിലേറെയായി സാനിയ വീട്ടിൽ വിശ്രമത്തിലാണ് . കാൽമുട്ടിന് പരിക്കേറ്റതിനാൽ ശസ്ത്രക്രിയ വേണ്ടിവരുമോ എന്ന ആശങ്കയിലാണ് ഇന്ത്യൻ ടെന്നീസ് റാണി . കഴിഞ്ഞ മാസം നടന്ന ചൈന ഓപ്പണിൻറെ സെമിയിലാണ് സാനിയ മിർസ അവസാനമായി കോർട്ടിലെത്തിയത് . റാങ്കിംഗിൽ താഴേക്ക് പോയെങ്കിലും ആദ്യ പത്തിനടുത്ത് സ്ഥാനമുറപ്പിക്കാൻ കഴിഞ്ഞതിൽ സന്തോഷമുണ്ടെന്ന സാനിയ പറഞ്ഞു . കൈക്ക് പരിക്കേറ്റതിനാൽ സിംഗിൾസ് മത്സരങ്ങളിൽ നിന്ന് സാനിയ നേരത്തെ പിൻവാങ്ങിയിരുന്നു . സ്വിസ് ജോഡി മാർട്ടിന ഹിംഗിസിനൊപ്പം കഴിഞ്ഞ വർഷം മൂന്ന് ഗ്രാൻ സ്ലാം അടക്കം 14 കിരീടങ്ങൾ ചൂടിയിരുന്നു സാനിയ . റാങ്കിംഗിൽ 27ലെത്തിയതാണ് സാനിയയുടെ സിംഗിൾസ് കരിയറിലെ മികച്ച നേട്ടം .


499 രൂപയുടെ പുതിയ റീചാർജ് പ്ലാൻ അവതരിപ്പിച്ച് ജിയോ . ദിവസേന ഒരു ജിബി ഡാറ്റ അടിസ്ഥാനത്തിൽ 91 ദിവസത്തേക്ക് 91 ജിബി ഡാറ്റയാണ് ഈ റീചാർജ് ചെയ്യുന്നവർക്ക് ലഭിക്കുക . നിലവിൽ 459 രൂപയുടെ ഒരു പ്ലാൻ ജിയോ നൽകി വരുന്നുണ്ട് . ദിവസേന ഒരു ജിബി ഡാറ്റ അടിസ്ഥാനത്തിൽ 84 ജിബി ഡാറ്റയാണ് ഈ പ്ലാനിൽ ലഭിക്കുന്നത് . നിലവിൽ ജിയോ നൽകുന്ന 4,999 രൂപയുടെ വാർഷിക പ്ലാനിനേക്കാൾ ഏറെ ലാഭകരമാണ് 499 രൂപയുടെ പ്ലാൻ . 4 , 999 രൂപയ്ക്ക് ഒരു വർഷത്തേക്ക് 350 ജിബി ഡാറ്റയാണ് ലഭിക്കുക . ദിവസേനയുള്ള ഡാറ്റാ ഉപയോഗ പരിധി ഇല്ല എന്നുള്ളതാണ് 4,999 രൂപയുടെ പ്ലാനിൻറെ പ്രത്യേകത . അതേസമയം , 499 രൂപ ആവർത്തിച്ച് റീച്ചാർജ് ചെയ്യുമ്പോൾ ഉപയോക്താവിന് വർഷം 1,996 രൂപ മാത്രമേ ചിലവ് വരികയുള്ളൂ . കൂടാതെ ദിവസേന ഒരു ജിബി ഡാറ്റ അടിസ്ഥാനത്തിൽ ഒരുവർഷം 364 ജിബി ഡാറ്റ ഉപയോഗിക്കാനും സാധിക്കും . സാധാരണ ഉപയോക്താക്കളെ സംബന്ധിച്ചിടത്തോളം 499 രൂപയുടെ പ്ലാൻ ഏറെ ലാഭകരമായിരിക്കും . എന്നാൽ , ദിവസേനയുള്ള ഡാറ്റാ ഉപയോഗ നിയന്ത്രണവും ഇടക്കിടെ റീച്ചാർജ് ചെയ്യുന്നവർക്കും ഏറ്റവും നല്ലത് 4999 രൂപയുടെ പ്ലാൻ ആണ് . 180 ദിവസത്തേക്ക് 125 ജിബി ഡാറ്റ ലഭിക്കുന്ന 1,999 രൂപയുടെ പ്ലാനാണ് ജിയോയുടെ മറ്റൊരു വലിയ പ്രീപെയ്ഡ് പ്ലാൻ . ഈ പ്ലാനിനൊപ്പവും ദിവസേനയുള്ള ഒരു ജിബി ഉപയോഗ പരിധിയുണ്ടാവില്ല . മാത്രമല്ല , ഈ ഓഫർ രണ്ട് തവണ ചെയ്യുമ്ബോൾ 3,998 രൂപയ്ക്ക് 250 ജിബി ഡാറ്റ ലഭിക്കും .


തമിഴകം മാത്രമല്ല ലോകം മുഴുവനും ഇഷ്ടപ്പെടുന്ന കൂട്ടുകെട്ടാണ് ഗൌതം മേനോൻ സൂര്യ കൂട്ടുകെട്ട് . 2003ൽ കാക്ക കാക്ക എന്ന ചിത്രത്തിലൂടെയാണ് ഈ ഇവർ ആദ്യമായി ഒന്നിച്ചത് . കാക്ക കാക്കയ്ക്ക് ശേഷം ഈ കൂട്ടുകെട്ടിൽ പുറത്തിറങ്ങിയ ശ്രദ്ധേയ ചിത്രങ്ങളിലൊന്നായിരുന്നു വാരണം ആയിരം . സൂര്യയുടെ കരിയറിൽ ഏറെ വഴിത്തിരിവുണ്ടാക്കിയ ചിത്രങ്ങളിലൊന്നു കൂടിയായിരുന്നു വാരണം ആയിരം . സൂര്യയുടെ ആരാധകർ ഇപ്പോൾ ഏറെ സന്തോഷത്തിലാണ് . സൂര്യയും ഗൌതം മേനോനും ഒന്നിക്കുന്നുവെന്ന തരത്തിൽ വീണ്ടും റിപ്പോർട്ടുകൾ വന്നിരിക്കുകയാണ് . സൂര്യയുടെ 39 ആമത്തെ ചിത്രത്തിലൂടെയായിരിക്കും ഈ കൂട്ടുകെട്ട് വീണ്ടുമെത്തുക എന്നാണറിയുന്നത് . ഗൌതം മേനോൻ തന്നെയാണ് ഇതേക്കുറിച്ച് ഒരഭിമുഖത്തിൽ വ്യക്തമാക്കിയിരിക്കുന്നത് . അടുത്ത വർഷമായിരിക്കും ചിത്രത്തിന്റെ ഷൂട്ടിംഗ് ആരംഭിക്കുകായെന്നാണ് അറിയുന്നത് . സൂര്യയുടെ ഫാൻസ് ഈ വിവരം തങ്ങളുടെ ട്വിറ്റർ പേജിലൂടെ അറിയിച്ചിട്ടുണ്ട് . വാരണം ആയിരം പോലെ ഇത് മികച്ചൊരു ചിത്രമായിരിക്കുമെന്ന പ്രതീക്ഷയിലാണ് സൂര്യയുടെ ആരാധകർ .


സൌദിയിലെ ജ്വല്ലറികളിലും സ്വദേശി വത്കരണം നടത്തുന്നത് ഈ രംഗത്ത് പ്രവർത്തിക്കുന്ന ആയിരക്കണക്കിന് മലയാളികൾക്കും തിരിച്ചടിയാവും . അനുയോജ്യമായ കൂടുതൽ മേഖലകളിലേക്ക് സ്വദേശിവത്കരണം വ്യാപിപ്പിക്കാനുള്ള തൊഴിൽ സാമൂഹിക മന്ത്രാലയത്തിന്റെ തീരുമാനമനുസരിച്ചാണ് ജ്വല്ലറികളിൽ നിന്നും വിദേശികളെ നീക്കുന്നത് . ഡിസംബർ മൂന്നു മുതൽ ഇത് പ്രാബല്യത്തിൽ വരും . നേരത്തെ മന്ത്രിസഭ തീരുമാനത്തിന്റെ അടിസ്ഥാനത്തിൽ രാജ്യത്തെ മുഴുവൻ ജ്വല്ലറികൾക്കും സ്വദേശി വത്കരണ നിയമം നടപ്പിലാക്കുന്നതിനു രണ്ട് മാസത്തെ സമയ പരിധി നൽകിയിരുന്നു . എന്നാൽ പല കാരണങ്ങളാൽ ഇത് വിജയിച്ചിരുന്നില്ല . ജ്വല്ലറികളിൽ പൊതുവെ മറ്റ് മേഖലകളെ അപേക്ഷിച്ച് ജോലി സമയം കൂടുതലാണ് . ഇതും കുറഞ്ഞ വേതനവും കാരണം ഈ മേഖലയിലെ ജോലികളിൽ നിന്നും സ്വദേശികൾ കൊഴിഞ്ഞു പോവുകായായിരുന്നുവെന്ന് സൌദി ചേംബർ ഓഫ് കൊമേഴസ് ജ്വല്ലറി വിഭാഗം സമിതി അംഗം അബ്ദുൽ ഗനി അൽമിഹ് നാ പറഞ്ഞു . ഡിസംബർ മൂന്നുമുതൽ ഈ മേഖലയിൽ ജോലിചെയ്യുന്ന വിദേശികളെ കണ്ടത്താനുള്ള പരിശോധന ശക്തമാക്കാണ് അധികൃതരുടെ തീരുമാനം . മൊബൈൽ ഫോൺ വിപണന മേഘലയിൽ സമ്പൂർണ സ്വദേശിവൽക്കരണം നടപ്പിലാക്കിയതിനു പിന്നാലെയാണ് ജ്വല്ലറികളിലും സ്വദേശിവൽക്കരണം നടപ്പിലാക്കുന്നത് . ഇന്ത്യയിൽ നിന്നുള്ള നിരവധി ജ്വല്ലറി ഗ്രൂപ്പുകൾ സൌദിയിൽ പ്രവർത്തിക്കുന്നുണ്ട് . ഇവയിലടക്കം നിരവധി മലയാളികൾ ജോലി ചെയ്യുന്നുണ്ട് . ഇവരുടെ ജോലി പ്രതിസന്ധിയിലാവും .


ഇന്ത്യക്കെതിരെ മൂന്നാം ടെസ്റ്റിൽ ഓസീസ് ഫോളോഓൺ ഭീഷണിയിൽ . ഇന്ത്യയുടെ 443ന് എതിരെ ഒന്നാം ഇന്നിങ്സ് ആരംഭിച്ച ഓസീസ് മൂന്നാം ദിനം ചായയ്ക്ക് പിരിയുമ്പോൾ ഏഴിന് 138 എന്ന നിലയിലാണ് . ഫോളോഓൺ ഒഴിവാക്കാൻ ഇനിയും അവർക്ക് 105 റൺസ് കൂടിവേണം . ക്യാപ്റ്റൻ ടിം പെയ്ൻ ( ) , മിച്ചൽ സ്റ്റാർക്ക് ( 0 ) എന്നിവരാണ് ക്രീസീൽ . മൂന്ന് വിക്കറ്റ് നേടിയ ജസ്പ്രീത് ബുംറയും രണ്ട് വിക്കറ്റ് നേടിയ രവീന്ദ്ര ജഡേജയുമാണ് ഓസീസിനെ തകർത്തത് . മൂന്നാം ദിവസം ആദ്യ സെസഷനിൽ തന്നെ ഓസീസിന് നാല് വിക്കറ്റ് നഷ്ട മായി . ലഞ്ചിന് ശേഷം രണ്ട് വിക്കറ്റുകൾ പോയതോടെ ഓസീസ് പ്രതിരോധത്തിലായി . വിക്കറ്റ് നഷ്ടമില്ലാതെ എട്ട് എന്ന നിലയിൽ മൂന്നാം ദിനം ബാറ്റിങ് ആരംഭിച്ച ഓസീസിന് സ്കോർ 24ൽ എത്തിനിൽക്കെ ഫിഞ്ചിനെ നഷ്ടമായി . ഇശാന്ത് ശർമയെ ലെഗ് സൈഡിൽ ഫ്ളിക്ക് ചെയ്യാനുള്ള ശ്രമം ഷോർട്ട് മിഡ് വിക്കറ്റിൽ മായങ്ക് അഗർവാളിന്റെ കൈകളിലെത്തിച്ചു . സ്കോർ ബോർഡിൽ 12 റൺസ് കൂടി കൂട്ടിച്ചേർക്കുന്നതിനിടെ സഹഓപ്പണർ ഹാരിസും മടങ്ങി . ബുംറയെ ഹുക്ക് ചെയ്ത ഹാരിസിന് പിഴച്ചു . ബൌണ്ടറി ലൈനിൽ ഇശാന്ത് ശർമയ്ക്ക് ക്യാച്ച് നൽകുകയായിരുന്നു . പിന്നാലെ ഖവാജ ജഡേജയ്ക്ക് വിക്കറ്റ് നൽകി . ജഡേജയുടെ പന്ത് പ്രതിരോധിക്കാനുള്ള ശ്രമം ബാറ്റിൽ ഷോർട്ട് ലെഗിൽ മായങ്കിന്റെ കൈകളിലേക്ക് . ലഞ്ചിന് തൊട്ട് മുമ്പ് നല്ല രീതിയിൽ കളിച്ചിക്കൊണ്ടിരിക്കുകയായിരുന്ന മാർഷിനെയും ഓസീസിന് നഷ്ടമായി . ബുംറയുടെ ഒരു സ്ലോവറിൽ മാർഷ് വിക്കറ്റിന് മുന്നിൽ കുടുങ്ങി . ഇതോടെ ലഞ്ചിന് പിരിയുകയായിരുന്നു . ലഞ്ചിന് ശേഷം തുടക്കത്തിൽ തന്നെ ബുംറ ആദ്യ പ്രഹരമേൽപ്പിച്ചു . ബുംറയുടെ ഒരു പേസി യോർക്കറിൽ ട്രാവിസ് ഹെഡിന്റെ ( 20 ) വിക്കറ്റ് തെറിച്ചു . പീറ്റർ ഹാൻഡ്സ്കോംബിന് പകരമെത്തിയ മിച്ചൽ മാർഷിനും പിടിച്ചു നിൽക്കാൻ സാധിച്ചു . ജഡേജയുടെ പന്തിൽ സ്ലിപ്പിൽ ക്യാച്ച് നൽകി മടങ്ങുകയായിരുന്നു മിച്ചൽ മാർഷ് . എട്ട് റൺ മാത്രമായിരുന്നു ഓൾറൌണ്ടറുടെ സമ്പാദ്യം . പാറ്റ് കമ്മിൻസാണ് മാർഷിന് പകരം ക്രീസിലെത്തിയത് . 47 പന്തുകൾ താരം ചെറുത്തുനിന്നെങ്കിലും മുഹമ്മദ് ഷമിക്ക് കീഴടങ്ങി . 17 റൺ മാത്രമെടുത്ത കമ്മിൻസ് ഷമിയുടെ പന്തിൽ വിക്കറ്റ് തെറിച്ച് മടങ്ങി . നേരത്തെ , ഇന്ത്യ ഒന്നാം ഇന്നിങ്സ് ഏഴിന് 443ന് എന്ന നിലയിൽ ഡിക്ലയർ ചെയ്തു . ചേതേശ്വർ പൂജാര ( 106 ) , വിരാട് കോലി ( 82 ) , മായങ്ക് അഗർവാൾ ( 76 ) , രോഹിത് ശർമ ( 63 * ) എന്നിവരുടെ ഇന്നിങ്സാണ് ഇന്ത്യക്ക് തുണയായത് . ഓസീസിന് വേണ്ടി പാറ്റ് കമ്മിൻസ് മൂന്നും മിച്ചൽ സ്റ്റാർക്ക് രണ്ടും വിക്കറ്റ് വീഴ്ത്തി . 215ന് രണ്ട് എന്ന നിലയിൽ ഇന്ന് ബാറ്റിങ് ആരംഭിച്ച ഇന്ത്യ ഇന്ന് 228 റൺസാണ് കൂട്ടിച്ചേർത്തത് . മൂന്നാം ടെസ്റ്റിന്റെ രണ്ടാം ദിനം ചായയ്ക്ക് പിരിയുമ്പോൾ ഇന്ത്യ നാല് വിക്കറ്റ് നഷ്ടത്തിൽ 346 റൺസെടുത്തിരുന്നു . എന്നാൽ ചായയ്ക്ക് ശേഷം വൈസ് ക്യാപ്റ്റൻ അജിൻക്യ രഹാന ( 34 ) യെ നഷ്ടമായി . നഥാൻ ലിയോണിന്റെ പന്തിൽ വിക്കറ്റിന് മുന്നിൽ കുടുങ്ങുകയായിരുന്നു രഹാനെ . പിന്നാലെ എത്തിയ ഋഷഭ് പന്തും ( 39 ) , രോഹിത്തും സൂക്ഷ്മതയോടെയാണ് ഇന്ത്യയെ മുന്നോട്ട് കൊണ്ടുപോയത് . 86 റൺസാണ് ഇരുവരും കൂട്ടിച്ചേർത്തത് . എന്നാൽ റൺറേറ്റ് കൂട്ടിനാള്ള ശ്രമത്തിൽ പന്ത് സ്റ്റാർക്കിന് വിക്കറ്റ് നൽകി മടങ്ങി . പിന്നാലെ എത്തിയ രവീന്ദ്ര ജഡേജയെ ( 4 ) ജോഷ് ഹേസൽവുഡ് മടക്കിയതോടെ ഇന്ത്യ ഇന്നിങ്സ് ഡിക്ലയർ ചെയ്തു . 215ന് രണ്ട് എന്ന നിലയിലാണ് ഇന്ത്യ രണ്ടാം ദിനം ആരംഭിച്ചത് . അധികം വൈകാതെ പൂജാര സെഞ്ചുറി പൂർത്തിയാക്കി . 319 പന്തിൽ 10 ഫോർ ഉൾപ്പെടുന്നതാണ് പൂജാരയുടെ ഇന്നിങ്സ് . സെഞ്ചുറി നേട്ടത്തോടെ മുൻ ഇന്ത്യൻ ക്യാപ്റ്റൻ സൌരവ് ഗാംഗുലിയെ പിന്തള്ളാനും പൂജാരജയ്ക്ക് സാധിച്ചു . 16 സെഞ്ചുറികളാണ് ഗാംഗുലിയുടെ പേരിലുള്ളത് . പരമ്പരയിൽ രണ്ടാം തവണയാണ് പൂജാര സെഞ്ചുറി നേടുന്നത് . കോലി - പൂജാര സഖ്യം 160 റൺസാണ് ഒന്നാം കൂട്ടിച്ചേർത്തത് . എന്നാൽ കോലിയെ പുറത്താക്കി സ്റ്റാർക്ക് ബ്രേക്ക് ത്രൂ നൽകി . സ്റ്റാർക്കിന്റെ ഷോർട്ട് പന്ത് കളിക്കാനുള്ള ശ്രമത്തിൽ തേർഡ്മാനിൽ ഫിഞ്ചിന് ക്യാച്ച് നൽകുകയായിരുന്നു കോലി . ഒമ്പത് ബൌണ്ടറികൾ അടങ്ങുന്നതാണ് കോലിയുടെ ഇന്നിങ്സ് . അധികം വൈകാതെ പൂജാരയും മടങ്ങി . കമ്മിൻസിന്റെ പന്തിൽ പൂജാരയുടെ വിക്കറ്റ് തെറിച്ചു . ഇന്നലെ , ടോസ് നേടിയ ഇന്ത്യ ബാറ്റിങ് തെരഞ്ഞെടുക്കുകയായിരുന്നു . ഇന്ത്യയുടെ പുതിയ ഓപ്പണർമാരായ അഗർവാൾ - വിഹാരി സഖ്യം ആദ്യ വിക്കറ്റിൽ 40 കൂട്ടിച്ചേർത്തു . എന്നാൽ വിഹാരിക്ക് അധികനേരം പിടിച്ചുനിൽക്കാനായില്ല . 66 പന്ത് നേരിട്ട വിഹാരിയെ കമ്മിൻസ് സ്ലിപ്പിൽ ആരോൺ ഫിഞ്ചിന്റെ കൈകളിലെത്തിച്ചു . പിന്നാലെ എത്തിയ ചേതേശ്വർ പൂജാരയും അഗർവാളും മൂന്നാം വിക്കറ്റിൽ 73 റൺസ് കൂട്ടിച്ചേർക്കാൻ ഇരുവർക്കും സാധിച്ചു . ഇതിൽ എടുത്ത് പറയേണ്ടത് മായങ്കിന്റെ ഇന്നിങ്സ് തന്നെയാണ് . ആദ്യ ടെസ്റ്റ് മാത്രം കളിക്കുന്ന കർണാടകക്കാരൻ തുടക്കകാരന്റെ പരിഭ്രമമൊന്നുമില്ലാതെയാണ് ബാറ്റേന്തിയത് . എട്ട് ഫോറും ഒരു സിക്സും അടങ്ങുന്നതായിരുന്നു മായങ്കിന്റെ ഇന്നിങ്സ് . അരങ്ങേറ്റത്തിൽ തന്നെ അർധ സെഞ്ചുറി നേടുന്ന ഇന്ത്യയുടെ രണ്ടാമത്തെ ഓപ്പണറാണ് മായങ്ക് . ആദ്യമായിട്ടാണ് ഈ പരമ്പരയിൽ ഒരു ഇന്ത്യൻ ഓപ്പണർ അർധ സെഞ്ചുറി നേടുന്നത് . നാല് ഇന്നിങ്സ് കളിച്ചിട്ടും മുരളി വിജയ് , കെ . എൽ രാഹുൽ എന്നിവർക്ക് അർധ സെഞ്ചുറി നേടാൻ സാധിച്ചിരുന്നില്ല .


തമ്പ്രാന്റെ വാക്കിന് എതിർവാക്കില്ല . . . എന്റെ കിടാത്യോളെ കൊണ്ടും പോയി . . . നെഞ്ച് പൊട്ടി സുരേഷ് പള്ളിപ്പാറ പാടുകയാണ് . . . ഒപ്പം താളം പിടിക്കുന്നത് പൊലീസുകാർ . ചില പൊലീസുകാർ കണ്ണുകൾ അടച്ച് പാട്ട് ആസ്വദിക്കുന്നു . പരിയാരം പൊലീസ് സ്റ്റേഷനാണ് നാടൻ പാട്ടിൻറെ ശീലിൽ ലയിച്ചത് . ഒരു സുഹൃത്തിനെ കാണാനായി സ്റ്റേഷനിനെത്തിയപ്പോൾ പൊലീസുകാർ ആവശ്യപ്പെട്ടതിനെ തുടർന്ന് പാടിയത് എന്ന് കുറിച്ച് സുരേഷ് തന്നെയാണ് ഈ വീഡിയോ ഫേസ്ബുക്കിലൂടെ പങ്കുവെച്ചത് . കലാഭവൻ മണിയുടെ നാടൻ പാട്ടുകളുമായി മലയാളിക്ക് പ്രീയങ്കരനായ കലാകാരനാണ് സുരേഷ് പള്ളിപ്പാറ . പാലോം പാലോം നല്ല നടപ്പാലം , അപ്പന്റെ കയ്യും പിടിച്ചു നടക്കണ നേരം… എന്ന് തുടങ്ങുന്ന ഗാനമാണ് സുരേഷ് ആലപിച്ചത് . തുടർന്ന് ഫേസ്ബുക്കിലൂടെ ഈ പാട്ട് ഷെയർ ചെയ്യുകയായിരുന്നു .


പുതിയ സംവിധാനത്തിൽ എക്സൈസ് തീരുവയും വാറ്റും ഒഴിവാക്കി പകരം മൂന്ന് ശതമാനം ജി . എസ് . ടി ഏർപ്പെടുത്തി . പണിക്കൂലിക്ക് അഞ്ച് ശതമാനം ജി . എസ് . ടി ഇതിന് പുറമെയുണ്ട് . കേരളത്തിൽ ജി . എസ് . ടി വന്ന ശേഷം പണിക്കൂലി അടക്കമുള്ള വർദ്ധനവ് 1.60 ശതമാനത്തോളമാണ് . 10 ശതമാനം കസ്റ്റംസ് തീരുവയുടെ വ്യത്യാസം കൂടി ചേരുന്നതോടെ ഗൾഫിലെയും നാട്ടിലെയും സ്വർണ്ണവിലകൾ തമ്മിൽ 13 ശതമാനത്തിന്റെ വ്യത്യാസം വരും . അതായത് ഒരു പവന് ഗൾഫിൽ 2500 രൂപയിലേറെ കുറവുണ്ടാകും . നിലവിൽ 20 ദിർഹമാണ് റെമിറ്റൻസ് ചാർജ്ജായി ഈടാക്കുന്നതെങ്കിൽ അതിൽ ഒരു ദിർഹം വർദ്ധനവ് വരെയാണ് പരമാവധി ഉണ്ടാകാൻ സാധ്യതയെന്ന് ധനകാര്യ വിദഗ്ദർ പറയുന്നു . 10 ശതമാനമായിരുന്ന സേവന നികുതി മൂന്ന് തവണയായി വർദ്ധിപ്പിച്ചാണ് ഇപ്പോൾ 18ൽ എത്തി നിൽക്കുന്നത് . ധനവിനിമയ സ്ഥാപനങ്ങൾ തമ്മിലുള്ള മത്സരത്തിന്റ ഫലമായി നേരത്തെയുള്ള വർദ്ധനവ് ഉപഭോക്താക്കളിൽ എത്തിയിരുന്നില്ല . എന്നാൽ പണമയക്കാനുള്ള നിരക്കിൽ ഉടനെയൊന്നും വർദ്ദനവുണ്ടാകില്ല എന്നുതന്നെയാണ് ഈ മേഖലയിലെ വിദഗ്ദർ പറയുന്നത് . ഇതിന് പുറമേ ഭവന വായ്പ , ഇന്ത്യയിൽ ഏറ്റവും താഴ്ന്ന നിരക്കിലാണിപ്പോൾ . അതും കൂടി ഉപയോഗപ്പെടുത്തിയാൽ പ്രവാസികൾക്ക് മികച്ച നിക്ഷേപം നടത്താനാവും . ജൂലൈ ഒന്നു മുതൽ പുതിയ നികുതി പുതിയ നിർദ്ദേശം വന്നതോടെ നാല് ദിവസമായി ഗൾഫ് മേഖലയിലെ കാർഗോ സ്ഥാപനങ്ങൾ അവിടെ നിന്ന് പാർസലുകൾ ഏറ്റെടുക്കാതെയായി . ഗൾഫിൽ നിന്ന് ഇതിനോടകം കയറ്റി അയച്ച നൂറുകണക്കിന് ടൺ പാർസലുകൾ ഇപ്പോൾ ഇന്ത്യയിലെ വിമാനത്താവളങ്ങളിൽ കെട്ടിക്കിടക്കുകയാണ് . ഇത് സംബന്ധിച്ച് യാതൊരു മുന്നറിയിപ്പും കേന്ദ്ര സർക്കാർ നൽകാത്ത സാഹചര്യത്തിൽ നാട്ടിലെത്തിയ സാധനങ്ങൾ പഴയ നിരക്കിൽ തന്നെ വിതരണം ചെയ്യാൻ ആവശ്യമായ നടപടികൾ സ്വീകരിക്കണമെന്നാണ് കാർഗോ കമ്പനികളുടെ ആവശ്യം . 5000 രൂപയുടെ സാധനങ്ങൾ നികുതിയില്ലാതെ നാട്ടിലേക്ക് അയക്കാൻ പ്രവാസികൾക്ക് 1993ലാണ് ആദ്യം ഇന്ത്യൻ സർക്കാർ അനുമതി നൽകിയത് . 1998ൽ ഈ പരിധി 10,000 രൂപയായും കഴിഞ്ഞ വർഷം 20,000 രൂപയായും ഉയർത്തി . ഈ സൌകര്യമാണ് ജൂൺ 30ന് അർദ്ധരാത്രി റദ്ദാക്കപ്പെട്ടത് . നിലവിൽ രണ്ട് ലക്ഷത്തോളം പേർ ഗൾഫ് രാജ്യങ്ങളിലെ കാർഗോ മേഖലയിൽ ജോലി ചെയ്യുന്നുണ്ട് . ഇതിൽ 90 ശതമാനവും മലയാളികളാണ് . പുതുതായി നടപ്പാക്കിയ ചരക്ക് സേവന നികുതി പ്രകാരമുള്ള നിർദ്ദേശങ്ങൾ ഇവരുടെ ഭാവിയും പ്രതിസന്ധിയിലാക്കുകയാണ് . പുതിയ സംവിധാനത്തിലേക്ക് മാറാൻ സാവകാശം വേണ്ടിവരുമെങ്കിലും അതിനുള്ള സഹായവും സമയവും നൽകാമെന്ന കേന്ദ്ര സർക്കാറിന്റെ ഉറപ്പിലാണ് ഗൾഫിലെ പ്രവാസി സമൂഹത്തിന്റെ പ്രതീക്ഷ .


ഐറ്റം ഡാൻസിലൂടെയും ഗ്ലാമർ വേഷങ്ങളിലൂടെയും ആരാധകരെ കോരിത്തരിപ്പിച്ച നടിയാണ് സണ്ണിലിയോൺ . പോൺ സിനിമകളിൽ അഭിനയിച്ചിട്ടുണ്ടെങ്കിലും ബോളുവുഡിൻറെ സുന്ദരിയാണിപ്പോൾ ഈ താരം . മിക്കപ്പോഴും ഗ്ലാമർ വേഷങ്ങളിലെത്തിയ സണ്ണി ആൺ വേഷത്തിലെത്തി ആരാധകരെ ഞെട്ടിച്ചിരിക്കുകയാണ് . ഇൻസ്റ്റാഗ്രാമിലൂടെ നടി തന്നെയാണ് ചിത്രങ്ങൾ പുറത്തുവിട്ടിരിക്കുന്നത് . തൻറെ പുതിയ സിനിമയ്ക്ക് വേണ്ടിയാണ് ആൺ വേഷത്തിലെത്തിയത് . അർബാസ് ഖാൻ കേന്ദ്രകഥാപാത്രമാകുന്ന തേരെ ഇന്തസാർ എന്ന ചിത്രത്തിലാണ് സണ്ണി ആൺ വേഷത്തിലെത്തുന്നത് . ചിത്രത്തിലെ ഒരു ഗാനരംഗത്താണിത് . താനുമായി ബന്ധപ്പെട്ട കാര്യങ്ങളെല്ലാം അപ്പപ്പോൾ ആരാധകരുമായി പങ്കുവയ്ക്കാറുണ്ട് .


ഐപിഎൽ മൽസരങ്ങളുടെ സമയക്രമം മാറ്റുന്നത് ബിസിസിഐ പരിഗണിക്കുന്നു . കഴിഞ്ഞ സീസണുകളെ അപേക്ഷിച്ച് മൽസരം തുടങ്ങുന്നത് ഒരു മണിക്കൂർ നേരത്തെയാക്കാനാണ് ബിസിസിഐ ആലോചിക്കുന്നത് . ഇതുസംബന്ധിച്ച നിർദ്ദേശം ഐപിഎൽ ഭരണസമിതിയോഗത്തിൽ ഐപിഎൽ ചെയർമാൻ രാജീവ് ശുക്ല മുന്നോട്ടുവെച്ചു . പുതിയ നിർദ്ദേശം അനുസരിച്ച് ഐപിഎൽ മൽസരം തുടങ്ങുന്നത് രാത്രി എട്ടുമണിക്ക് പകരം ഏഴു മണിക്കും , ഉച്ചയ്ക്ക് ശേഷമുള്ള സമയക്രമം നാലു മണി എന്നതിന് പകരം മൂന്നു മണിയാക്കാനുമാണ് ബിസിസിഐ ആലോചിക്കുന്നത് . ഈ നിർദ്ദേശം ഫ്രാഞ്ചൈസികൾ അംഗീകരിച്ചിട്ടുണ്ട് . എന്നാൽ മൽസരങ്ങൾ സംപ്രേക്ഷണം ചെയ്യുന്ന സ്റ്റാർ ഇന്ത്യയുടെ കൂടി സമ്മതത്തോടെ മാത്രമെ പുതിയ സമയക്രമം നടപ്പാക്കുവെന്നാണ് ബിസിസിഐ പറയുന്നത് . മൽസരങ്ങൾ അർദ്ധരാത്രിയിലേക്ക് നീളുന്നത് കാരണം പല സാങ്കേതികബുദ്ധിമുട്ടുകളും ഉണ്ടെന്നാണ് ഐപിഎൽ ഭരണസമിതി വിലയിരുത്തുന്നത് . സൂപ്പർ ഓവർ , മഴ എന്നിവ കാരണം മൽസരം വൈകുന്നത് കാഴ്ചക്കാരെ ബുദ്ധിമുട്ടിലാക്കുന്നുണ്ട് . രാത്രിയിലെ മൽസരം ഒരു മണിക്കൂർ നേരത്തെ തുടങ്ങിയാൽ പരസ്യവരുമാനം വർദ്ധിപ്പിക്കാനാകുമെന്ന നിർദ്ദേശവും ബിസിസിഐ പരിഗണിക്കുന്നുണ്ട് .


ലോകത്ത് ഇന്ന് എല്ലാവരും കൊതിക്കുന്ന ഫോൺ ആണ് ഐഫോൺx . ഇന്ത്യയിൽ തന്നെ ഇതിൻറെ വില 10200 രൂപയോളം വരും . ഇത്രയും വിലയോ അതില് ഏറെയോ വിലയോ വരും ഒരു പ്രണയിനിയുടെ മനസിന് . ഇതാ ചൈനയിൽ നിന്ന് ഒരു കാഴ്ച . ഷെ ൻ സെ ൻ സ്വ ദേ ശി യാ യ ചെ ൻ മിം ഗ് ഐ ഫോ ൺ X ഫോണുകളും ഉ പ യോ ഗി ച്ച് മ നോ ഹ ര മാ യൊ രു ഹൃദയ ചി ഹ്നം ഒരുക്കി ത ൻറെ പ്ര ണ യി നി ലീ ക്ക് സ മ്മാ നി ക്കു ക യാ യി രു ന്നു . ഗെ യിം ഡി സൈ ന റാണ് ചെൻ . നി ല ത്ത് വി റി യി ട്ട റോ സാ പു ഷ്പ ങ്ങ ളി ൽ 25 ഐ ഫോ ണു ക ളാ യി രു ന്നു അ ദ്ദേ ഹം ഉ പ യോ ഗി ച്ച ത് . കൂ ടാ തെ അ തി നു ന ടു വി ലാ യി ഒ രു മോ തി ര വും അ ദ്ദേ ഹം വ ച്ചി രു ന്നു . ലീ യു ടെ സു ഹൃ ത്തു ക്ക ളെയായിരുന്നു സഹായത്തിനായി ചെ ൻ കൂടെക്കൂട്ടിയത് . നേ ര ത്തെ ത യാ റാ ക്കി വച്ചി രു ന്ന സ്ഥ ല ത്തേ ക്ക് ലീ യെ ഇ വ ർ കൊ ണ്ടു വ ന്നു . ഇ രു പ ത്തി യ ഞ്ച് ഐ ഫോ ണു ക ൾ ഒ രു മി ച്ച് ക ണ്ട തി ൻറെ ഞെ ട്ട ലി ൽ നി ൽ ക്കു ന്ന ലീ യു ടെ മു ൻപിൽ മു ട്ടുകുത്തി ചെ ൻ പ്ര ണ യാ ഭ്യ ർ ഥ ന ന ട ത്തി . ആ ദ്യ മൊ ന്ന് അ മ്പരന്ന ലീ ഇ ത് സ ന്തോ ഷ ത്തോ ടെ സ്വീ ക രി ക്കു ക യും തു ട ർ ന്ന് ചെ ൻ ലീ യു ടെ വി ര ലി ൽ മോ തി ര മ ണി യി ക്കു ക യും ചെയ്തു . സം ഭ വ മി ത്ര യൊ ക്കെ യാ ണെ ങ്കി ലും എ ന്തി നാ ണ് ചെ ൻ ഐ ഫോ ണുകൾ വാ ങ്ങിക്കൂട്ടി യ തെ ന്നാ യി രു ന്നു എ ല്ലാ വ രു ടെ യും സം ശ യം . മൊ ബൈ ൽ വീ ഡി യോ ഗെ യി മു ക ളു ടെ ക ടു ത്ത ആ രാ ധ ക രാ യ ഇ രു വ രും ര ണ്ട് വ ർ ഷ ങ്ങ ൾ ക്കു മു ന്പ് ചെ ൻ വി ക സി പ്പി ച്ച ഒ രു ഗെ യിം മു ഖേ ന യാ ണ് പ രി ച യ പ്പെ ട്ട ത് . ലീ യു ടെ പ്രാ യം ഇ രു പ ത്തി യ ഞ്ചാ ണ് . അ താ ണ് ഫോ ണു ക ളു ടെ എ ണ്ണ വും ഇ രു പ ത്തി യ ഞ്ച് ആ ക്കാ ൻ അ ദ്ദേ ഹ ത്തെ പ്രേ രി പ്പി ച്ച തി നു കാ ര ണം .


കഴിഞ്ഞ രണ്ടര വർഷം കൊണ്ട് 5,636 കോടിയുടെ വൈദ്യതി ലാഭിക്കാൻ കഴിഞ്ഞുവെന്ന് റെയിൽവെ അവകാശപ്പെട്ടു . 2015 ഏപ്രിൽ മുതൽ 2017 ഒക്ടോബർ വരെയുള്ള കണക്കുകളാണ് ഇന്ന് റെയിൽവെ പുറത്തുവിട്ടത് . അടുത്ത 10 വർഷം കൊണ്ട് വൈദ്യുതി ഇനത്തിൽ മാത്രം 41,000 കോടിയുടെ ലാഭമുണ്ടാക്കാനാണ് റെയിൽവെയുടെ ലക്ഷ്യം . വൈദ്യുതി ഉൽപ്പാദകരിൽ നിന്ന് ഓപ്പൺ അക്സസ് വ്യവസ്ഥയിൽ നേരിട്ട് വൈദ്യുതി വാങ്ങിയത് വഴിയാണ് റെയിൽവെയ്ക്ക് ഇത്രയും തുക ലാഭിക്കാനായത് . ഈ സാമ്പത്തിക വർഷം അവസാനിക്കുമ്പോൾ ലാഭം 6,927 കോടിയാവും . നേരത്തെ പ്രതീക്ഷിച്ചതിനേക്കാൾ 1000 കോടിയോളം കൂടുതലാണിത് . 2003ലെ വൈദ്യുതി നിയമം അനുസരിച്ച് ഒരു മെഗാവാട്ടിൽ കൂടുതൽ വൈദ്യുതി ഉപയോഗിക്കുന്നവർക്ക് വിപണിയിൽ നിന്ന് സ്വന്തം നിലയ്ക്ക് വൈദ്യുതി വാങ്ങി ഉപയോഗിക്കാൻ കഴിയും . ഈ അവസരം ഉപയോഗപ്പെടുത്തി കുറഞ്ഞ വിലയ്ക്ക് വൈദ്യുതി വാങ്ങിയാണ് റെയിൽവെ ലാഭമുണ്ടാക്കിയത് . മഹാരാഷ്ട്ര , ഗുജറാത്ത് , മധ്യപ്രദേശ് , ജാർഖണ്ഡ് , രാജസ്ഥാൻ , ഹരിയാന , കർണ്ണാടക എന്നീ സംസ്ഥാനങ്ങളിലും ദാമോദർ വാലി കോർപറേഷനിലുമാണ് ഇങ്ങനെ ഓപ്പൺ ആക്സസ് രീതിയിൽ റെയിൽവെ വൈദ്യുതി എത്തിക്കുന്നത് . ഇതിന് പുറമെ ബീഹാർ , ഉത്തർപ്രദേശ് , പശ്ചിമ ബംഗാൾ , തമിഴ്നാട് , തെലുങ്കാന എന്നീ സംസ്ഥാനങ്ങളിലും ഇതേ രീതി ഉടൻ പ്രാവർത്തികമാവും . ഇത്തരത്തിൽ 2015 മുതൽ 2025 വരെ 41,000 കോടിയുടെ വൈദ്യുതി ലാഭമുണ്ടാക്കാൻ കഴിയുമെന്നാണ് റെയിൽവെയുടെ പ്രതീക്ഷ . ഇപ്പോഴത്തെ കണക്ക് അനുസരിച്ച് ആകെ ആവശ്യമുള്ള 2000 മെഗാവാട്ടിൽ 1000 മെഗാവാട്ടോളം ഓപ്പൺ അക്സസ് രീതിയിലാണ് കൊണ്ടുവരുന്നത് . യൂണിറ്റിന് ശരാശരി ഏഴ് രൂപയ്ക്ക് വാങ്ങിയിരുന്ന വൈദ്യുതി ഇതുമൂലം അഞ്ച് രൂപയ്ക്ക് വാങ്ങാൻ കഴിയും .


ഏകദിന ക്രിക്കറ്റിൽ പുതിയ റെക്കോർഡിട്ട് ടീം ഇന്ത്യ . ഏറ്റവും കൂടുതൽ തവണ 300ന് മേൽ റൺസ് സ്കോർ ചെയ്യുന്ന ടീമെന്ന റെക്കോർഡാണ് ഇന്നലെ ഇന്ത്യ വെസ്റ്റ് ഇൻഡീസിനെതിരെ കുറിച്ചത് . 43 ഓവറിൽ 310 റൺസാണ് ഇന്ത്യ ഇന്നലെ അടിച്ചുകൂട്ടിയത് . ഇത് 96 - ാം തവണയാണ് ഏകദിന ക്രിക്കറ്റിൽ ഇന്ത്യ 300 കടക്കുന്നത് . 95 തവണ ഈ നേട്ടം കൈവരിച്ചിട്ടുള്ള ഓസ്ട്രേലിയയെ ആണ് ഇന്ത്യ ഇന്നലെ പിന്നിലാക്കിയത് . 300ന് മുകളിൽ സ്കോർ ചെയ്യുന്ന കാര്യത്തിൽ ഇന്ത്യയ്ക്കും ഓസ്ട്രേലിയക്കും സമീപത്തെങ്ങും ആരുമില്ല . 77 തവണ 300ന് മുകളിൽ സ്കോർ ചെയ്തിട്ടുള്ള ദക്ഷിണാഫ്രിക്കയാണ് മൂന്നാം സ്ഥാനത്ത് . പാക്കിസ്ഥാൻ ( 69 ) , ശ്രീലങ്ക ( 63 ) എന്നിവരാണ് തുടൻന്നുള്ള സ്ഥാനങ്ങളിൽ . 300 കടന്ന 96 മത്സരങ്ങളിൽ 75 എണ്ണത്തിലും ഇന്ത്യ ജയിച്ചു . 19 കളിയിൽ തോറ്റപ്പോൾ രണ്ട് മത്സരങ്ങൾ സമനിലയായി . 300 കടന്നിട്ട് ഏറ്റവും കൂടുതൽ തവണ തോറ്റ ടീമെന്ന റെക്കോർഡും ഇന്ത്യയുടെ പേരിൽ തന്നെയാണ് . എന്നാൽ 95 തവണ 300 കടന്നിട്ടുള്ള ഓസീസ് 84 എണ്ണത്തിലും ജയിച്ചു . തവണമാത്രമേ ദക്ഷിണാഫ്രിക്കയാകട്ടെ 300 കടന്നിട്ട് ഏഴ് തോറ്റിട്ടുള്ളൂ .


ചിട്ടിനിയമം ഇനി മുതൽ സംസ്ഥാനത്ത് കർശനമാവും . ഇതിൻറെ ഭാഗമായി ( ചിറ്റ്സും ആൻഡ് ഫിനാൻസും ) ചിട്ടിയും ഫിനാൻസും ഒരുമിച്ച് നടത്തിയ സംസ്ഥാനത്തെ സ്വകാര്യ ചിട്ടി ഫണ്ട് സ്ഥാപനങ്ങളുടെ ഇടപാടുകൾ മരവിപ്പിച്ചു . 1982 ലെ കേന്ദ്ര നിയമവും 2012 ലെ സംസ്ഥാന നിയമവുമാണ് ചിട്ടി നടത്തിപ്പിനെ നിയന്ത്രിക്കാനായി സംസ്ഥാത്ത് നിലവിലുളളത് . ഈ നിയമപ്രകാരം ചിട്ടി നടത്താനായി ലൈസൻസ് എടുത്തിട്ടുളളവർ മറ്റ് ഇടപാടുകൾ നടത്താൻ പാടില്ല . 2012 മുതൽ ചിട്ടി കമ്പനികൾക്ക് മറ്റ് ഇടപാടുകൾ പാടില്ലന്ന് വിലക്കിയതാണെങ്കിലും കഴിഞ്ഞ മൂന്ന് വർഷമായി ഇക്കാര്യത്തിൽ സർക്കാാർ വിവിധ ഇളവുകൾ നൽകിയിരുന്നു . എന്നാൽ , ഇപ്പോൾ സംസ്ഥാന രജിസ്ട്രേഷൻ വകുപ്പ് നിയമം കർശനമാക്കി . ഇതോടെ പല പ്രമുഖ ചിട്ടിക്കമ്പനികളുടെയും ഇടപാടുകൾ നിലച്ചു . നിയമം കർശമാക്കുന്നതിൻറെ ഭാഗമായി രാജിസ്ട്രേഷൻ ഐ ജി ഇത് സംബന്ധിച്ച് സർക്കുലറും ഇറക്കിയിട്ടുണ്ട് . പ്രമുഖ സ്ഥാപനങ്ങളുടെ അടക്കം ഇടപാടുകൾ നിലച്ചതോടെ ചിട്ടി മേഖല സംസ്ഥാനത്ത് സ്തംഭനാവസ്ഥയിലായി .


ഇയ്യോബിൻറെ പുസ്തകമെന്ന സൂപ്പർ ഹിറ്റിന് ശേഷം ഫഹദ് ഫാസിലും അമൽ നീരദും ഒന്നിക്കുന്ന വരത്തൻ പ്രതീക്ഷയേകുന്ന ചിത്രമാണ് . പ്രതീക്ഷകൾക്ക് നിറച്ചാർത്ത് നൽകി വരത്തനിലെ ആദ്യ വീഡിയോ ഗാനം പുറത്ത് . പുതിയൊരു പാതയിലാണ് എന്നു തുടങ്ങുന്ന ഗാനം ഫഹദിൻറെ ഭാര്യയും പ്രമുഖ നടിയുമായ നസ്രീയ നസീം ആണ് ആലപിച്ചിരിക്കുന്നത് . നേരത്തെ പാട്ടിൻറെ ലിറിക്സ് വീഡിയോ പുറത്തുവിട്ടിരുന്നു . സുശീൻ ശ്യാം ആണ് സംഗീതമൊരുക്കിയിട്ടുള്ളത് . വിനായക് ശശികുമാറിൻറെതാണ് വരികൾ . മായാനദിയിലൂടെ പ്രേക്ഷകരുടെ പ്രിയപ്പെട്ട നടിയായി മാറിയ ഐശ്വര്യ ലക്ഷ്മിയാണ് ചിത്രത്തിലെ നായിക . ദൃശ്യഭംഗിയും ഫഹദും ഐശ്വര്യയും തമ്മിലെ പ്രണയാതുരതയും ആദ്യ ഗാനത്തെ മനോഹരമാക്കിയിട്ടുണ്ട് .


ഇന്ത്യയിൽ ഇന്റർനെറ്റ് സേവനത്തിൽ വിപ്ലവം സൃഷ്ടിച്ചത് ജിയോയുടെ ആവിർഭാവം ആയിരുന്നു . ഇന്റർനെറ്റിനെ ഇത്രയേറെ ജനകീയമാക്കിയതും അംബാനിയുടെ സ്വന്തം ജിയോ തന്നെ . പക്ഷേ , അത് മേഖലയിലെ മറ്റ് കമ്പനികളുടെ വലിയ പ്രതിസന്ധിയിൽ ആക്കി എന്നത് വേറെ കാര്യം . ഇപ്പോഴിതാ പുതിയ പ്രഖ്യാപനവുമായി വീണ്ടും മുകേഷ് അംബാനി രംഗത്തെത്തിയിരിക്കുകയാണ് . ഇന്ത്യ ഇതുവരെ കണ്ടിട്ടില്ലാത്ത അതിവേഗ ഇന്റർനെറ്റുമായാണ് ജിയോ വരുന്നത് . ജിയോ ജിഗാ ഫൈബർ ! ബ്രോഡ് ബാൻഡ് രംഗത്തേക്കാണ് ജിയോയുടെ പുത്തൻ പ്രവേശനം . ഫിക്സഡ് ലൈൻ ബ്രോഡ് ബാൻഡ് മേഖലയെ കൂടി കൈപ്പിടിയിൽ ഒതുക്കുക എന്നതാണ് ജിയോയുടെ ലക്ഷ്യം . ഓഗസ്റ്റ് 15 ന് ആണ് ജിയോ ഗിജാ ഫൈബർ നിലവിൽ വരുന്നത് . ഇത് കൂടാതെ മറ്റ് ചില ഓഫറുകളും പ്രഖ്യാപിക്കപ്പെട്ടിട്ടുണ്ട് .


നടിയെ ആക്രമിച്ചതുമായി ബന്ധപ്പെട്ട് നടൻ ദിലീപിനും സംവിധായകൻ നാദിർഷയ്ക്കുമെതിരെ ഉയർന്ന ആരോപണങ്ങൾ വലിയ വിവാദമായിരുന്നു . നടനെയും സംവിധായകനെയും പോലീസ് 13 മണിക്കൂറോളം ചോദ്യം ചെയ്തു . നടിയെ ആക്രമിച്ച കേസിൽ പുതിയ വെളിപ്പെടുത്തലുകൾ വരുമ്പോൾ തങ്ങൾ നിരപരാധിയാണെന്ന് ആവർത്തിക്കുകയാണ് നാദിർഷ . പ്രിയ സുഹൃത്ത് കലാഭവൻ മണി ഉണ്ടായിരുന്നെങ്കിൽ നിരപരാധിത്വം തെളിയിക്കാൻ മുൻപന്തിയിലുണ്ടായേനേ എന്നാണ് നാദിർഷ പറയുന്നത് . ഫേസ്ബുക്കിലൂടെയാണ് നാദിർഷയുടെ പ്രതികരണം . ' ' ഞാൻ ഇന്ന് ഒന്നും ഓർക്കാതെ , എന്റെ പ്രിയ സുഹൃത്ത് കലാഭവൻ മണിയുടെ ഫോണിലേക്കു വെറുതെ വിളിച്ചു നോക്കി . അവൻ ഉണ്ടായിരുന്നെങ്കിൽ ഞങ്ങളുടെ നിരപരാധിത്വം തെളിയിക്കുവാൻ മുൻപന്തിയിലുണ്ടായിരുന്നേനെ . മിസ് യു ഡാ ' ' എന്നാണ് നാദിർഷയുടെ പേസ്റ്റ് .


തെന്നിന്ത്യയിൽ ഒട്ടേറെ ആരാധകരുള്ള താരമാണ് മഹേഷ് ബാബു . ഒരു ആരാധികയുമായി കൂടിക്കാഴ്ച നടത്തിയതിന്റെ സന്തോഷം പങ്കുവയ്ക്കുകയാണ് മഹേഷ് ബാബു . സാധാരണ ആരാധികയെ കുറിച്ചല്ല പറയുന്നത് . 106 വയസ്സുള്ള ആരാധികയെ കണ്ടുമുട്ടിയതിന്റെ സന്തോഷമാണ് മഹേഷ് ബാബു പങ്കുവയ്ക്കുന്നത് . റെലങ്കി സത്യവതി എന്ന ആരാധികയാണ് മഹേഷ് ബാബുവിനെ കാണാൻ എത്തിയത് . തലമുറഭേദമില്ലാതെ കാട്ടുന്ന സ്നേഹത്തിൽ സന്തോഷമുണ്ടെന്നാണ് മഹേഷ് ബാബു പറയുന്നത് . എല്ലാ ആരാധകരുടെയും സ്നേഹം എന്നെ ആവേശഭരിതനാക്കാറുണ്ട് . പക്ഷേ 106 വയസ്സുള്ള ആൾ കാണാനെത്തിയത് എനിക്ക് അനുഗ്രഹമാണ് . അവരെ സന്തോഷവതിയാക്കുന്നതിലുപരി എനിക്ക് ഏറെ സന്തോഷം തോന്നിയെന്നതാണ് സത്യം . അവരെ ദൈവം അനുഗ്രഹിക്കട്ടെ . . മഹേഷ് ബാബു പറയുന്നു . ശരിയായ സൂപ്പർ സ്റ്റാർ എന്നാണ് മഹേഷ് ബാബുവിന്റെ ഫോട്ടോയ്ക്ക് ആരാധകർ കമന്റിടുന്നതും . ഗംഭീര ആക്ഷൻ എന്റർടെയ്നറായിരിക്കും മഹർഷിയെന്നാണ് റിപ്പോർട്ടുകൾ സൂചിപ്പിക്കുന്നത് . വംശിയാണ് ചിത്രം തിരക്കഥയെഴുതി സംവിധാനം ചെയ്യുന്നത് . പൂജ ഹെജ്ഡെ നായികയായി എത്തുന്നു . ദേവി ശ്രി പ്രസാദ് ആണ് ചിത്രത്തിന്റെ സംഗീത സംവിധാനം നിർവഹിക്കുന്നത് .


കേന്ദ്ര സർക്കാരിൻറെ അഭിമാന പദ്ധതിയായ സ്കിൽ ഇന്ത്യയ്ക്ക് നിയമ പരിരക്ഷ ഉറപ്പാക്കുന്നതിൻറെ ഭാഗമായി പദ്ധതിയെ അവകാശ നിയമത്തിൻറെ പരിധിയിലാക്കാൻ നീക്കം . നൈപുണ്യവികസന പദ്ധതിയിലൂടെ കടന്നുപോകുന്ന വ്യക്തികൾക്ക് തൊഴിൽ ലഭിച്ച ശേഷവും തുടർ പരിശീലനത്തിന് അവകാശം നൽകുന്നതാണ് നിയമം . നൈപുണ്യ പരിശീലനം വിജയകരമായി നടപ്പാക്കുന്ന വികസിത - വികസ്വര രാജ്യങ്ങളിൽ നൈപുണ്യ പരിശീലനത്തെ സംരക്ഷിക്കാൻ നിയമുണ്ട് . ജപ്പാൻ , ദക്ഷിണകൊറിയ എന്നിവടങ്ങളിൽ നിയമം നന്നായി നടപ്പാക്കി വരുന്നു . ഇതിൻറെ ചുവടുപിടിച്ചാണ് ഇന്ത്യയിലും നിയമനിർമ്മാണം നടത്തുക . തുടർ പരിശീലനം ഉറപ്പാക്കുന്നതിലൂടെ ഒരു വ്യക്തികൾക്ക് കാലഘട്ടത്തിനനുസരിച്ച് തൻറെ കഴിവുകളെ വളർത്തിയെടുക്കാൻ കഴിയും എന്നതാണ് നിയമത്തിൻറെ പ്രത്യേകത . ഇതിലൂടെ രാജ്യത്തിൻറെ വികാസത്തിൽ വലിയ സംഭാവനകൾ നൽകാനും നൈപുണ്യ ശേഷിയുളള വ്യക്തികൾക്കാവും . 12 ദശ ലക്ഷം യുവതീയുവാക്കളാണ് എല്ലാ വർഷവും ഇന്ത്യൻ തൊഴിൽ മേഖലയിലേക്ക് പ്രവേശിക്കുന്നത് . ഇവരുടെ നൈപുണ്യവികസനം ഉറപ്പാക്കുകയാണ് അവകാശ നിയമത്തിൻറെ ലക്ഷ്യം .


തനിക്ക് സൌന്ദര്യവും കോടീശ്വരനുമല്ലാത്തത് കൊണ്ട് ഒരു വിഭാഗം ജനങ്ങൾ തന്റെ സിനിമ കാണാൻ വരുന്നില്ലെന്ന് തുറന്ന് പറഞ്ഞ് സന്തോഷ് പണ്ഡിറ്റ് . ജൂണിൽ പുറത്തിറങ്ങിയ ഉരുക്ക് സതീശൻ എന്ന സിനിമ വേണ്ടത്ര വിജയം നേടിയില്ലെന്നും സന്തോഷ് പണ്ഡിറ്റ് വിശദമാക്കി . ഉരുക്ക് സതീശൻ മികച്ചൊരു എന്റർടെയ്നർ ആയിരുന്നുവെന്നും സന്തോഷ് പണ്ഡിറ്റ് വിശദമാക്കി . ഫേസ്ബുക്ക് പോസ്റ്റ് വഴിയാണ് താരം ഇക്കാര്യം അറിയിച്ചത് . തന്റെ സിനിമകളിലെ ഗാനങ്ങളെ മോശമായാണ് ആളുകൾ കാണുന്നത് . അതേ സമയം എന്റമ്മേടെ ജിമിക്കി കമ്മൽ പോലുള്ളവയ്ക്ക് വൻ സ്വീകാര്യതയാണ് നൽകുന്നതെന്നും സന്തോഷ് പണ്ഡിറ്റ് പറയുന്നു . തന്റെ സിനിമ കാണാത്തവരാണ് ഭൂരിഭാഗം പേരും തന്നെ വിമർശിക്കുന്നതെന്നും അദ്ദേഹം പറഞ്ഞു . മലയാള സിനിമയിൽ സൌന്ദര്യമില്ലാത്തവരെ വില്ലനായോ കോമേഡിയനോ അക്കി ചിത്രീകരിക്കുകയാണെന്നും അവർക്ക് ഹിറോ വേഷങ്ങൾ നിഷേധിക്കപ്പെടുകയാണെന്നും സന്തോഷ് കുറ്റപ്പെടുത്തി . ഗജ ചുഴലിക്കാറ്റ് ബാധിച്ച പ്രദേശങ്ങളിൽ കുടിവെള്ളവും വെളിച്ചത്തിന് വേണ്ട സൌകര്യങ്ങളും സോളാർ ലൈറ്റുകളും ആവശ്യക്കാർക്ക് കൈമാറാനുള്ള പ്രവർത്തനങ്ങളിൽ സജീവമാണ് സന്തോഷ് . വലിയ ബഡ്ജറ്റ് മുടക്കാത്തതു കൊണ്ടും , താരതമ്യേന എനിക്ക് സൌന്ദര്യം കുറവായതു കൊണ്ടും , ഞാനൊരു കോടീശ്വരൻ അല്ലാത്തതു കൊണ്ടും ആകണം ഒരു വിഭാഗം മലയാളികൾ എന്റെ സിനിമ കാണുന്നില്ല . . യഥാർത്ഥത്തിൽ 100ലധികം പുതുമുഖങ്ങളെ അണിനിരത്തി 8 ഗാനങ്ങളും നിരവധി സംഘട്ടനങ്ങളും , ഇഷ്ടം മാതിരി പഞ്ച് ഡയലോഗുകളും , 108 സീനുകളും ഉള്ള സിനിമയായിരുന്നു . . " " ഉരുക്ക് സതീശ൯ " . . . കേരളത്തോടൊപ്പം ബാംഗ്ലൂർ , മൈസൂർ , രാജസ്ഥാൻ , മഹാരാഷ്ട്ര എന്നിവിടങ്ങളിൽ വെച്ചായിരുന്നു ഷൂട്ടിംങ് . . ഭുരിഭാഗം ജോലിയും ഞാൻ ഒറ്റക്ക് ചെയ്യുന്നു എന്ന ദേഷ്യത്തിലും , അസൂയ കൊണ്ടും പല വിമർശകരും ഞാൻ ചെയ്തതെന്ത് എന്ന് കാണാറില്ല . . എന്നാലോ കാണാത്ത സിനിമയെ കുറിച്ച് കണ്ണു പൊട്ടൻ ആനയെ വിലയിരുത്തും പോലെ അഭിപ്രായങ്ങളും പറയും . . എനിക്കാരോടും പരിഭവമോ , ഇതാലോചിച്ച് വിഷമമോ ഇല്ല . . . എല്ലാം ഭാവിയിൽ ശരിയാകും എന്നും വിശ്വസിക്കുന്നു . .


എറണാകുളത്ത് നടന്ന പത്രസമ്മേളനത്തിൽ രേവതി തുറന്നു പറഞ്ഞ കാര്യങ്ങളെ വെല്ലുവിളിച്ച് നടൻ സിദ്ദീഖ് . ജഗതീഷിൻറെ വാർത്താക്കുറിപ്പിനെതിരെ രംഗത്തെത്തിയ അതേ വാർത്താസമ്മേളനത്തിലാണ് സിദ്ദിഖിൻറെ ആരോപണം . 26 വർഷം മുൻപ് ഒരു പെൺകുട്ടി ഓടികയറിവന്നു ഞാനവളെ രക്ഷിച്ചു എന്നൊക്കെ വാർത്താസമ്മേളനത്തിൽ പറയുന്ന കേട്ടു . അതേത് സിനിമയുടെ സെറ്റിൽ വച്ചാണ് അത് സംഭവിച്ചത് എന്ന് പറയണമെന്നായിരുന്നു സിദ്ദിഖിൻറെ വെല്ലുവിളി . ആരായിരുന്നു സംവിധായകൻ ആരായിരുന്നു നിർമ്മാതാവ് അതു പറയണം . ഞങ്ങൾ അന്വേഷിക്കാം നടപടിയെടുക്കാം . കേസെടുക്കാൻ മുന്നിൽ നിൽക്കാമെന്നും സിദ്ദിഖ് പറഞ്ഞു . മോഹൻലാൽ നടിമാരെന്ന് വിളിച്ചെന്ന് വിമർശിക്കുന്നതായി കണ്ടു . അതിലെന്താണ് തെറ്റെന്നും സിദ്ദിഖ് ചോദിച്ചു ഇത്തരം ആരോപണങ്ങൾ ബാലിശമാണ് . കഴിഞ്ഞ പത്താം തിയതി ദിലീപ് രാജി കത്ത് എഴുതി നൽകിയിട്ടുണ്ട് . എക്സിക്യൂട്ടീവ് കമ്മിറ്റി യോഗം ചേർന്നാണ് രാജി സ്വീകരിക്കുന്ന കാര്യത്തിൽ തീരുമാനിക്കേണ്ടത് . പുറത്ത് പോയ നാല് നടിമാരേക്കാൾ നാനൂറ് പേരടങ്ങുന്ന സംഘടനയാണ് അമ്മ . സംഘടനയിലെ ഭൂരിപക്ഷവും അത്ര സാന്പത്തിക സുരക്ഷിതത്വം ഇല്ലാതവരാണ് . അവരെ സഹായിക്കാനാണ് അവരുടെ ആവശ്യങ്ങൾക്ക് പ്രധാന്യം നൽകിയാണ് അമ്മ പ്രവർത്തിക്കുന്നത് . അതല്ലാതെ അഭിനയിച്ചു കൊണ്ടിരിക്കുന്നവരുടെ അവസരം കളയുന്നതല്ല ഞങ്ങളുടെ ജോലിയെന്നും സിദ്ദിഖ് പറഞ്ഞു . ഡബ്ല്യൂസിസി അംഗങ്ങൾ കൊച്ചിയിൽ വിളിച്ചു ചേർത്ത പത്രസമ്മേളനത്തിലായിരുന്നു രേവതി പെൺകുട്ടിയെ പീഡനശ്രമത്തിനിടെ സിനിമ സെറ്റിൽ നിന്ന് രക്ഷിച്ചതായി വെളിപ്പെടുത്തിയത് . അതേസമയം തന്നെ സംഘടനയിൽ പ രാതിയുമായി എത്തിയ ഞങ്ങൾ മൂന്ന് പേരുടെ പേരുകൾ വിളിക്കാൻ പോലും അമ്മ പ്രസിഡൻറിന് സാധിച്ചില്ലെന്നും അവർ ആരോപിച്ചിരുന്നു . നടിമാർ എന്നാണ് ഞങ്ങളെ വിശേഷിപ്പിച്ചതെന്നായിരുന്നു നടി രേവതി അടക്കമുള്ളവരുടെ ആരോപണം .


ഐ . എസ് . എൽ മത്സരങ്ങൾക്കായി കേരളാ ബ്ലാസ്റ്റേഴ്സ് തയ്യാറെന്ന് ബ്ലാസ്റ്റേഴ്സ് സൂപ്പർ താരം ഇയാൻ ഹ്യൂം . ബ്ലാസ്റ്റേഴിസിൽ തിരിച്ചെത്താനായതിൽ അതിയായ സന്തോഷമുണ്ടെന്നും ഇയാൻ ഹ്യൂം പറഞ്ഞു . അതേ സമയം കൊച്ചിയിലെ ഐ . എസ് . എൽ മത്സരങ്ങൾക്കുള്ള ടിക്കറ്റ്വിൽപ്പനക്ക് മികച്ച പ്രതികരണമാണ് ആരാധകരിൽ നിന്നുണ്ടാവുന്നത് . ഐ . എസ് . എൽ പൂരത്തിന് ദിവസങ്ങൾ മാത്രം ശേഷിക്കെ കൊച്ചി ആവേശതിമിർപ്പിലാണ് . കഴിഞ്ഞ സീസണിൽ കലാശപോരാട്ടത്തിൽ കൈവിട്ട കിരീടം ഇക്കുറി ഹ്യൂമും ബർബറ്റോവും അടങ്ങുന്ന സംഘം സ്വന്തമാക്കുമെന്നാണ് ആരാധകരുടെ പ്രതീക്ഷ . മത്സരങ്ങൾക്കായി ബ്ലാസ്റ്റേഴ്സ് താരങ്ങളെല്ലാം കൊച്ചിയിൽ എത്തികഴിഞ്ഞു . ഒരിടവേളക്ക് ശേഷം ബ്ലാസ്റ്റേഴിൽ തിരിച്ചെത്തിയതിന്റെ സന്തോഷം ഹ്യൂം മറച്ചുവെച്ചില്ല . വിസ്മയകരമായ പിന്തുണയാണ് ആരാധകരിൽ നിന്ന് ലഭിക്കുന്നതെന്ന് മലയാളികളുടെ സ്വന്തം ഹ്യൂമേട്ടൻ പറഞ്ഞു . കൊച്ചിയിൽ നടക്കുന്ന ലുലു ഫുട്ബോൾ ചലഞ്ച് ഉദ്ഘാടനം ചെയ്യാനെത്തിയതായിരുന്നു ബ്ലാസ്റ്റേഴ്സ് താരങ്ങൾ . ഹ്യൂമിനൊപ്പം മലയാളി താരം റിനോ ആന്റോയും കറേജ് പെക്കുസനും ആരാധകരെ നേരിൽ കാണാൻ എത്തിയിരുന്നു . ഐ . എസ് . എൽ ഉദ്ഘാടന മത്സരത്തിനുള്ള ടിക്കറ്റുകളുടെ ഓൺലൈൻ വിൽപ്പന ആരംഭിച്ചു . ടിക്കറ്റുകൾ സ്വന്തമാക്കാൻ വലിയ തിരക്കാണ് അനുഭവപ്പെടുന്നത് . ഓൺലൈനിൽ വിൽപ്പനക്ക് വച്ച ഗ്യാലറി ടിക്കറ്റുകൾ ആദ്യ മണിക്കൂറിൽ തന്നെ വിറ്റ് തീർന്നു . 250 മുതൽ 10000 രൂപ വരെയാണ് ടിക്കറ്റ് നിരക്ക് . നവംബർ 17 ന് കേരളാ ബ്ലാസ്റ്റേഴ്സും അത്ലറ്റിക്കൊ ഡി കൊൽക്കത്തയും തമ്മിലാണ് ഉദ്ഘാടന മത്സരം .


റിലയൻസ് ജിയോ നെറ്റ് വർക്ക് പോൺവെബ്സൈറ്റുകൾ തടഞ്ഞതിന് പിന്നാലെ , രാജ്യത്തെ മറ്റ് ടെലികോം കമ്പനികളും പോൺ വെബ്സൈറ്റുകൾ ബാൻ ചെയ്യും . എയർടെൽ വോഡഫോൺ , ഐഡിയ , ബിഎസ്എൻഎൽ എന്നീ കമ്പനികളും പോൺ സൈറ്റുകളുടെ നിരോധനം നടപ്പിലാക്കിവരികയാണ് . ടെലികോം മന്ത്രാലയം നൽകിയ പട്ടികയിലെ 827 വെബ്സൈറ്റുകളാണ് ബ്ലോക്ക് ചെയ്യുന്നത് . മറ്റുകമ്പനികളും ഉത്തരവ് നടപ്പിലാക്കുന്നതോടെ രാജ്യത്ത് സമ്പൂർണ പോൺനിരോധനം നിലവിൽ വരും . ഒരു സ്കൂൾ വിദ്യാർഥിനിയെ സഹപാഠികൾ കൂട്ട ബലാത്സംഗം ചെയ്ത കേസ് പരിഗണിക്കുന്നിതിനിടെയാണ് ഉത്തരാഖണ്ഡ് ഹൈക്കോടതി ഇക്കാര്യം ആവശ്യപ്പെട്ടത് . അശ്ലീല വീഡിയോകൾ കണ്ടശേഷമാണ് പീഡനം നടത്തിയതെന്ന് വിദ്യാർഥികൾ അന്വേഷണ ഉദ്യോഗസ്ഥരോട് വെളിപ്പെടുത്തിയിരുന്നു കുട്ടികളുടെ മനസ്സിലേക്ക് മോശമായ ചിന്തകൾ കയറ്റിവിടുന്ന ഒരു പരിമിതികളുമില്ലാത്ത അശ്ലീല സൈറ്റുകൾ തടയുകയോ നിയന്ത്രണം ഏർപ്പെടുത്തുകയോ വേണമെന്ന ഹൈക്കോടതി ഉത്തരവിന്റെ അടിസ്ഥാനത്തിലാണ് പോൺവെബ്സൈറ്റുകൾ നിരോധിക്കുന്നതിനുള്ള ഉത്തരവ് ടെലികോം മന്ത്രാലയം പുറപ്പെടുവിച്ചത് . ആക്ടിങ് ചീഫ് ജസ്റ്റിസ് രാജീവ് ശർമ്മയും ജസ്റ്റിസ് മനോജ് തിവാരിയും അടങ്ങിയ ഡിവിഷൻ ബെഞ്ചാണ് കേന്ദ്ര സർക്കാരിനോട് ഇക്കാര്യം ആവശ്യപ്പെട്ടത് . 857 വെബ്സൈറ്റുകൾ ബ്ലോക്ക് ചെയ്യാനാണ് ഹൈക്കോടതി നിർദേശം നൽകിയത് . ഇതിൽ 30 വെബ്സൈറ്റുകൾ അശ്ലീല ഉള്ളടക്കങ്ങൾ ഇല്ലാത്തവയാണെന്ന് ഇലക്ട്രോണിക്സ് ആന്റ് ഐടി മന്ത്രാലയം കണ്ടെത്തി . ബാക്കിയുള്ള 827 വെബ്സൈറ്റുകൾ ബ്ലോക്ക് ചെയ്യാൻ നിർദേശം നൽകുകയായിരുന്നു .


ഷവോമിയുടെ ഫ്ലാഗ്ഷിപ്പ് മോഡൽ ഷവോമി എംഐ മിക്സ് 2 മാർച്ച് 27ന് പുറത്തിറങ്ങും . ആദ്യഘട്ടത്തിൽ ഷവോമിയുടെ ജന്മദേശമായ ചൈനയിലാണ് ഫോൺ എത്തുക . ഒരു മാസത്തിനുള്ളിൽ ഇന്ത്യ അടക്കമുള്ള മാർക്കറ്റിലും ഫോൺ എത്തുമെന്നാണ് സൂചന . ഇന്ത്യയിൽ 35,999 രൂപയ്ക്കാണ് ഫോൺ എത്തുക എന്നാണ് ഇപ്പോൾ ലഭിക്കുന്ന സൂചന . രണ്ട് സ്റ്റോറേജ് ഓപ്ഷനിലാണ് ഫോൺ ഇറങ്ങുന്നത് 128 ജിബിയും , 256 ജിബിയും . ഇതിൽ 128 ജിബി പതിപ്പിൻറെ റാം ശേഷി 6ജിബിയും , 256 ജിബി പതിപ്പിൻറെത് 8ജിബിയുമാണ് . നോച്ച് ഡിസ്പ്ലേയോടെയാണ് ഈ ഫോൺ എത്തുന്നത് . എഎംഒഎൽഇഡി ഡിസ്പ്ലേ , 18:9 അനുപാതത്തിൽ ഫുൾ എച്ച്ഡി പ്ലസ് ഡിസ്പ്ലേയായിരിക്കും ഈ ഫോണിന് . ഗോറില്ലാ ഗ്ലാസ് 3 സംരക്ഷണവും ഉണ്ടാകും . ഡ്യൂവൽ ക്യാമറ സെറ്റപ്പിലാണ് ഫോൺ എത്തുക . 12എംപി + 12എംപി സെറ്റപ്പിലായിരിക്കും ഫോൺ . സ്നാപ്ഡ്രാഗൺ 845 എസ്ഒസിയായിരിക്കും ചിപ്പ് സെറ്റ് . ആൻഡ്രോയ്ഡ് ഓറിയോയിൽ പ്രവർത്തിക്കുന്ന ഓപ്പറേറ്റിംഗ് സിസ്റ്റത്തിന് എംഐയുഐ 9.5 യൂസർ ഇൻറർഫേസ് ഉണ്ടാകും , ഇതിന് എംഐയുഐ 10 അപ്ഡേഷനും ലഭിക്കും . 3300 എംഎഎച്ചാണ് ഫോണിൻറഎ ബാറ്ററി ശേഷി .


റിവഞ്ച് പോണിലൂടെ സ്വകാര്യ നഗ്ന ചിത്രങ്ങൾ പ്രചരിപ്പിക്കുന്നത് തടയാൻ ഫെയ്സ്ബുക്ക് പുതിയ പദ്ധതി ആവിഷ്കരിക്കുന്നു . ഇതിനായി സ്വന്തം നഗ്ന ചിത്രം മെസഞ്ചർ വഴി സ്വന്തം അക്കൌണ്ടിലേക്ക് തന്നെ സന്ദേശമായി അയയ്ക്കാനാണ് ഫെയ്സ്ബുക്ക് നിർദേശിക്കുന്നത് . ഇപ്രകാരം ചെയ്യുമ്പോൾ കമ്പനി ഈ ചിത്രം ഒരു പ്രത്യേക ഡിജിറ്റൽ ഫിംഗർ പ്രിന്റിന്റെ രൂപത്തിലേക്ക് മാറ്റും . പിന്നീട് ഏതെങ്കിലും അക്കൌണ്ടിൽ നിന്ന് ഇതേ ചിത്രം പ്രചരിപ്പിക്കാൻ ശ്രമിച്ചാൽ ഫെയ്സ്ബുക്ക് ഇത് തിരിച്ചറിഞ്ഞ് ബ്ലോക്ക് ചെയ്യും . സർക്കാർ ഏജൻസിയുമായി ചേർന്ന് ഓസ്ട്രേലിയയിൽ ഈ പദ്ധതിയുടെ സാങ്കേതികവിദ്യ വികസിപ്പിക്കുകയാണ് ഇപ്പോൾ ഫെയ്സ്ബുക്ക് . ഫെയ്സ്ബുക്ക് , മെസഞ്ചർ , ഇൻസ്റ്റഗ്രാം എന്നിവയിലൂടെ ചിത്രം ഉപയോഗിച്ചുളള പീഡനം തടയാൻ പുതിയ സാങ്കേതികവിദ്യ സഹായകമാകും . ചിത്രം മെസഞ്ചറിൽ അയക്കുമ്പോൾ ഇ - കമ്മീഷണറുടെ ഓഫീസ് ഇത് ഫെയ്സ്ബുക്കിനെ അറിയിക്കും . പിന്നാലെ ഫെയ്സ്ബുക്കിന്റെ കമ്മ്യൂണിറ്റി ഓപ്പറേഷൻ അനലിസ്റ്റ് ചിത്രം വിശകലനം ചെയ്ത് സുരക്ഷിതമാക്കും . ഒരു നിശ്ചിത കാലയളവിലേക്ക് മാത്രമായി ഫെയ്സ്ബുക്ക് ഈ ചിത്രം സൂക്ഷിച്ച് വയ്ക്കും . 2016ലെ ഒരു റിപ്പോർട്ട് പ്രകാരം അമേരിക്കയിൽ 4 ശതമാനം പേർ റിവഞ്ച് പോണിന്റെ ഇരകളാണ് . 30 വയസിന് താഴെയുളള 10 ശതമാനം പെൺകുട്ടികളാണ് ഇതിന് ഇരയാവുന്നത് .


സ്വർണ്ണത്തിന് റോക്കറ്റ് വിട്ടപോലെ വില കുതിച്ചുയരുന്നുണ്ടെങ്കിലും ഇന്ത്യക്കാരുടെ സ്വർണ്ണ ഭ്രമം ഏറുന്നു . സ്വർണ്ണ ഇറക്കുമതി ഇരട്ടിയായി വർദ്ധിച്ചു . ജൂലൈ - സെപ്റ്റംബർ കാലയളവിലാണ് സ്വർണ്ണ ഇറക്കുമതി ഇരട്ടിയായതായി കണക്കുകൾ വ്യക്തമാക്കുന്നത് . 165 . 7 ടൺ സ്വർണ്ണമാണ് ഇക്കാലയളവിൽ ഇന്ത്യയിലേക്കെത്തിയത് .  ഡൊണാൾഡ് ട്രംപ് മദ്യപിക്കുമോ ? മദ്യത്തിന് അടിമയായ മൂത്ത സഹോദരന് പറ്റിയത് . . . ട്രംപ് തുറന്ന് പറയുന്നു ! ജനങ്ങൾക്ക് ഭീഷണിയായി ഗ്യാസ് റീഫില്ലിങ് ; ഗ്യാസ് മറിച്ച് വിൽക്കുന്ന സംഘം പിടിയിൽ ! കഴിഞ്ഞ വർഷം ഇതേ കാലയളവിനെയപേക്ഷിച്ചു ഇരട്ടിയിലേറെ സ്വർണ്ണമാണ് ഇത്തവണ എത്തിയിരിക്കുന്നത് . ജിഎസ് ടി സംബന്ധിച്ച അനിശ്ചിതത്വം നിലനിന്ന സാഹചര്യത്തിലും ഇറക്കുമതിയിൽ വൻ വർധന എന്നത് അതിശയിപ്പിക്കുന്ന കര്യമാണ് . കള്ളക്കടത്ത് സ്വർണ്ണത്തിന്റെ കാര്യത്തിലും വർധന പ്രകടമാണ് . 46 ടൺ സ്വർണ്ണം കള്ളക്കടത്തായി എത്തിയിട്ടുണ്ട് എന്നാണ് വിവരം . കഴിഞ്ഞ വർഷം ഇതേ കാലയളവിൽ 25.2 ടൺ സ്വർണ്ണമാണ് കള്ളക്കടത്തായി എത്തിയത് .


വേഗത കുറഞ്ഞ ഇൻ്റർനെറ്റ് ഉപയോഗിച്ച് ക്ഷമ നശിച്ചവർക്കൊരു സന്തോൽ വാർത്ത , ആര് കൈവിട്ടാലും നിങ്ങളെ ഫേ സ് ബുക്ക് കൈവിടില്ല . നെറ്റ് വേഗതക്കുറവ് ഫേ സ് ബുക്ക് മെസഞ്ചർ ഉപയോഗിക്കാൻ ഇനി തടസമാവില്ല . ലൈറ്റ് വേർഷൻ മെസഞ്ചർ രംഗത്തിറക്കി പ്രശ് നം പരിഹരിക്കാനാണ് ഫേസ്ബുക്കിന്റെ നീക്കം . ഇന്ത്യയിലും വേഗത കുറഞ്ഞ മൊബൈൽ ഇൻറർനെറ്റ് ഉപയോഗിക്കുന്നവർക്ക് പുതിയ ലൈറ്റ് പതിപ്പ് അനുഗ്രഹമാകും . ബേസിക് ആൻഡ്രോയിഡ് പ്ലാറ്റ്ഫോമുകളിൽ പ്രവർത്തിക്കുന്ന ഫോണുകൾ ഉപയോഗിക്കുന്നവർക്കും മെസഞ്ചർ ലൈറ്റ് ഫോണിൽ ഇൻസ്റ്റാൾ ചെയ്ത് പ്രവർത്തിപ്പിക്കാനാവും . ഇപ്പോഴത്തെ ആപ്പിൽ ലഭിക്കുന്ന ഒട്ടുമിക്ക ഫീച്ചേഴ് സും പുതിയ ലൈറ്റ് പതിപ്പിലും ലഭ്യമാകും . പത്ത് എം . ബിയിൽ താഴെ മാത്രം ഫയൽ സൈസുള്ള ആപ് വേഗത്തിൽ ഇൻസ് റ്റാൾ ചെയ്യാനും പ്രവർത്തിപ്പിക്കാനും കഴിയുമെന്നതാണ് സവിശേഷത . നിലവിൽ ആദ്യഘട്ടമായി വിയറ്റ് നാം നൈജീരിയ , പെറു , തുർക്കി , ജർമനി , ജപ്പാൻ , ഹോളണ്ട് എന്നിവിടങ്ങളിലാണ് ' മെസഞ്ചർ ലൈറ്റ് ' വേർഷൻ ലഭ്യമാക്കിയിരിക്കുന്നത് . വേഗതയേറിയ ഇന്റർനെറ്റ് സൌകര്യം രാജ്യത്ത് പലയിടത്തും ഇപ്പോഴും സ്വപ്നമായി അവശേഷിക്കുന്നതുകൊണ്ടു തന്നെ പുതിയ ആപി ന് ഇന്ത്യയിൽ വലിയ സാധ്യതയാണ് കൽപ്പിക്കപ്പെടുന്നത് . ഏതാനും വർഷം മുമ്പ് ഫേ സ് ബുക്കിന്റെ ലൈറ്റ് വേർഷൻ ആപും കമ്പനി പുറത്തിറക്കിയിരുന്നു . ഇന്ത്യ ഉൾപ്പെടെയുള്ള രാജ്യങ്ങളിലെ വില കുറഞ്ഞ ആൻഡ്രോയ് ഡ് ഫോണുകൾ ഉപയോഗിക്കുന്ന ഉപഭോക് തക്കൾക്കിടയിൽ ഫേസ്ബുക്ക് ലൈറ്റും ഹിറ്റായി മാറിയിരുന്നു .


ജിയോയെ നേരിടാൻ പുതിയ ഓഫറുകളുമായി വോഡാഫോൺ പുതിയ പ്ലാനുകൾ അവതരിപ്പിച്ചു . എയർടെല്ലിന് പിന്നാലെയാണ് വോഡാഫോണും പുതിയ പ്ലാനുകൾ അവതരിപ്പിച്ചിരിക്കുന്നത് . 70 ദിവസത്തേക്ക് 70 ജിബി ഡാറ്റയും അൺലിമിറ്റഡ് കോളുമാണ് വോഡാഫോൺ ഉപഭോക്താക്കൾക്ക് വാഗ്ദാനം ചെയ്തിരിക്കുന്നത് . 244 രൂപയുടേതാണ് പുതിയ ഡാറ്റാ പ്ലാൻ . വോഡാഫോണിൻറെ പുതിയ കണക്ഷൻ എടുക്കുന്നവർക്കാണ് ഓഫർ ലഭിക്കുക . ഒരു ദിവസം 1ജിബി ഡാറ്റാ വീതം 70 ദിവസത്തേക്ക് ഉപയോഗിക്കാം . ഇതോടൊപ്പം പരിധികളില്ലാതെ വിളിക്കുകയും ചെയ്യാം . അതായത് ഒരു ദിവസം 3.5 രൂപയ്ക്ക് 1 ജിബി നെറ്റ് ലഭിക്കും . എന്നാൽ പുതിയ ഉപഭോക്താക്കൾ ഈ ഓഫർ രണ്ടാമതും ചെയ്യുമ്പോൾ ഓഫർ കാലാവധി 35 ദിവസമായി ചുരുങ്ങുകയും ചെയ്യും . ജിയോ നൽകുന്ന ഡാറ്റാ ഓഫറുകൾക്ക് തിരിച്ചടിയാണ് വോഡാഫോൺ പുറത്തിറക്കിയ പുതിയ പ്ലാനുകൾ .


ഇന്ത്യയെ സംബന്ധിച്ചിടത്തോളം ഏറ്റവും വലിയ സാമൂഹിക പ്രശ്നമായി വളർന്ന് വരുന്നത് തൊഴിലില്ലായ്മയാണ് . നയ രൂപീകരണം നടത്തുന്നവരുടെ പ്രതിസന്ധികളിൽ ഒന്നായി തൊഴിലില്ലായ്മ വളരുകയാണ് . കഴിഞ്ഞ ഇരുപത് വർഷത്തിനിടയ്ക്ക് ഏറ്റവും ഉയർന്ന തൊഴിലില്ലായ്മ ദൃശ്യമാകുന്ന വർഷമാണ് ഇപ്പോൾ കടന്നുപോകുന്നത് . അസിം പ്രേംജി സർവ്വകലാശാലയിലെ സുസ്ഥിര വികസന സെൻറർ പുറത്തുവിട്ട ' സ്റ്റേറ്റ് ഓഫ് വർക്കിംഗ് ഇന്ത്യ 2018 ' പഠന റിപ്പോർട്ടിലാണ് ഇത് സംബന്ധിച്ച പരാമർശമുളളത് . സർവ്വകലാശാലയുടെ റിപ്പോർട്ട് പ്രകാരം രാജ്യത്തിൻറെ ജിഡിപി വളർച്ചയും തൊഴിൽ സൃഷ്ടിയും തമ്മിലുളള ബന്ധം നാൾക്ക് നാൾ മോശമായി വരുകയാണ് . 1970 കളിലും 80 ' കളിലും ജിഡിപി നിരക്ക് മൂന്ന് മുതൽ നാല് ശതമാനം വച്ച് ഉയരുന്നപ്പോൾ രണ്ട് ശതമാനത്തോളം തൊഴിൽ ലഭ്യതയും രാജ്യത്ത് വർദ്ധിച്ചിരുന്നു . എന്നാൽ പിന്നീട് ജിഡിപി നിരക്ക് ഏഴ് ശതമാനത്തിലേക്ക് 2000ത്തോടെ ഉയർന്നതോടെ തൊഴിൽ ലഭ്യത വളർന്നത് ഒരു ശതമാനമോ അതിലും താഴെയോ ആയിരുന്നു . ഏറ്റവും ഞെട്ടിപ്പിക്കുന്ന വസ്തുത ഇന്ത്യയിലെ തൊഴിലുളള 82 ശതമാനം പുരുഷന്മാരും 92 ശതമാനം സ്ത്രീകളും രാജ്യത്ത് തൊഴിലെടുക്കുന്നത് 10,000 രൂപയിൽ താഴെ മാത്രം മാസ ശമ്പളം വാങ്ങിയാണ് . ഇതിനാൽ തന്നെ കൂടുതൽ പ്രതിസന്ധിയിലാവുന്നത് സ്ത്രീ ജീവനക്കാരാണ് . ഏഴാം ശമ്പളക്കമ്മീഷൻ രാജ്യത്ത് കുറഞ്ഞ ശമ്പളം മാസം 18,000 രൂപയെന്ന് റിപ്പോർട്ട് നൽകിയ കാലത്താണ് ഈ ഞെട്ടിപ്പിക്കുന്ന കുറവ് . ഇതാണ് സർക്കാർ ജോലിയോട് സമൂഹത്തിൽ താൽപര്യം വർദ്ധിക്കാൻ കാരണം . തൊഴിലില്ലായ്മയ്ക്കൊപ്പം രാജ്യത്തെ ഏറ്റവും വലിയ പ്രശ്നം കുറഞ്ഞ ശമ്പളത്തിൽ വലിയ ശതമാനം തൊഴിലാളികൾക്കും ജീവനക്കാർക്കും തൊഴിലെടുക്കേണ്ടി വരുന്നതാണ് . ഉന്നത വിദ്യാഭ്യാസം നേടിയ 16 ശതമാനം യുവാക്കൾക്കും രാജ്യത്ത് തൊഴിലില്ല . രാജ്യത്തിൻറെ എല്ലാ പ്രദേശത്തും തൊഴിലില്ലായ്മയും ശമ്പളക്കുറവും പ്രതിസന്ധിയണെങ്കിലും ഉത്തരേന്ത്യൻ സംസ്ഥാനങ്ങളിലാണ് തൊഴിലില്ലായ്മ രൂക്ഷം .


എസ് . ബി . ഐ . കാർഡ് പേയ്മെൻറ് പരിധികളിൽ മാറ്റം വരുത്തി . ക്ലാസിക് ഡെബിറ്റ് കാർഡുകളുപയോഗിച്ച് എ . ടി . എമ്മിൽ നിന്ന് പിൻവലിക്കാവുന്ന പരമാവധി തുക 40,000 യാവും . എസ് . ബി . ഐയ്ക്ക് നിരവധി ഡെബിറ്റ് കാർഡുകളുണ്ട് . ക്ലാസിക് ഡെബിറ്റ് കാർഡ് , എ . ടി . എം . - കം - ഡെബിറ്റ് കാർഡ് , ഗ്ലോബൽ ഇൻറർനാഷണൽ ഡെബിറ്റ് കാർഡ് , തുടങ്ങി പട്ടിക നീളുന്നു . ഇവ ഉപയോഗിച്ചുളള വിനിമയ നിരക്കുകളുടെ പരിധിയും ചാർജുകളുമാണ് എസ് . ബി . ഐ . പ്രസിദ്ധീകരിച്ചത് . ക്ലാസിക് ഡെബിറ്റ് കാർഡുകൾക്കുളള പി . ഒ . എസ് . ( പോയിൻറ് ഓഫ് സെയിൽ ) പരിധി 50,000 രൂപയാക്കി . മറ്റുളള ഉയർന്ന കാർഡുകളുടെ പിൻവലിക്കൽ പരിധി ഒരു ലക്ഷവും . വാർഷിക മെയിൻറെനൻസ് ചിലവ് 125 രൂപ + ജി . എസ് . ടി . എന്നത് മാറ്റമില്ലാതെ തുടരും . കാർഡ് മാറ്റിവാങ്ങുന്നതിന് 300 രൂപയും + ജി . എസ് . ടിയും നൽകണം .


മുകേഷ് അംബാനിയുടെ മകൻ ആകാശ് അംബാനിക്കും ശ്ലോകയ്ക്കും ആശംസ നേർന്ന് ബോളിവുഡ് താരങ്ങളെത്തി . മുകേഷ് അംബാനി ഒരുക്കിയ വിവാഹ നിശ്ചയ ആഘോഷത്തിന്റെ ഭാഗമായാണ് താരങ്ങൾ എത്തിയത് . ഷാരൂഖ് ഖാൻ , , ഗൌരി ഖാൻ , കരൺ ജോഹർ , ഐശ്വര്യ റായ് , കത്രീന കെയ്ഫ് തുടങ്ങി പ്രമുഖ താരങ്ങളെല്ലാം വിരുന്നിനെത്തി . ആരാധ്യയ്ക്കൊപ്പമാണ് ഐശ്വര്യ വിരുന്നെത്തിയത് . ക്രിക്കറ്റ് താരമായ സഹീർഖാൻ ഭാര്യ സാഗരികയ്ക്ക് ഒപ്പമാണ് എത്തിയത് . ശനിയാഴ്ച ഗോവയിൽ വച്ചാണ് റിയലൻസ് ചെയർമാൻ മുകേഷ് അംബാനിയുടെയും നിത അംബാനിയുടെയും മൂത്ത മകൻ ആകാശിന്റെ വിവാഹ നിശ്ചയം നടന്നത് . പ്രമുഖ രത്ന വ്യാപാരി റസൽ മേത്തയുടെ മൂത്ത മകളാണ് ശ്ലോക മേത്ത . വിവാഹം ഈ വർഷം അവസാനം നടക്കുമെന്നാണ് സൂചന .


പ്രഥമ സൂപ്പർ കപ്പ് കിരീടം ബംഗളൂരു എഫ്സിക്ക് . ഈസ്റ്റ് ബംഗാളിനെ ഒന്നിനെതിരേ നാല് ഗോളുകൾക്ക് തോൽപ്പിച്ചാണ് ബംഗളൂരു എഫ്സി കിരീടം നേടിയത് . ഇന്ത്യൻ സൂപ്പർ ലീഗ് ഫൈനലിലെ തോൽവിയിൽ അല്പമെങ്കിലും ആശ്വാസം നേടാൻ കിരീടനേട്ടത്തോടെ ബംഗളൂരു എഫ്സിക്ക് സാധിക്കും . ഒരു ഗോളിന് പിന്നിട്ടുനിന്ന ശേഷമാണ് ഈസ്റ്റ് ബംഗാൾ തോൽവി വാങ്ങിയത് . അനുസ്മാന ക്രോമ 28ാം മിനുട്ടിൽ നേടിയ ഗോളിലൂടെ ഈസ്റ്റ് ബംഗാളാണ് മത്സരത്തിൽ ആദ്യം ലീഡ് നേടിയത് . എന്നാൽ ആദ്യ പകുതി അവസാനിക്കും മുൻപ് തന്നെ രാഹുൽ ബെകേയുടെ തകർപ്പൻ ഹെഡ്ഡറിലൂടെ ബെംഗളൂരൂ ഒപ്പമെത്തി . ആദ്യ പകുതിയുടെ അധിക സമയത്തിൽ കളി കൈയ്യാങ്കളിയായപ്പോൾ ഈസ്റ്റ് ബംഗാൾ താരം സമദിന് ചുവപ്പ് കാർഡ് ലഭിച്ചു . ഇതോടെ ബംഗളൂരു ആധിപത്യമുറപ്പിച്ചു . പത്ത് പേരായി ചുരുങ്ങിയതിനാൽ ബെംഗളൂരുവിന്റെ മുന്നേറ്റനിരയുടെ നിരന്തര ആക്രമണങ്ങളെ ചെറുത്ത് നിൽക്കുവാൻ ഏറെ നേരം സാധിക്കാതെ വന്നപ്പോൾ ഈസ്റ്റ് ബംഗാൾ പ്രതിരോധം ഒടുവിൽ ഛേത്രിക്ക് മുന്നിൽ മുട്ടുമടക്കുകയായിരുന്നു . 69ാം മിനുട്ടിൽ ടീമിനു ലഭിച്ച പെനാൾട്ടി ഗോളാക്കി മാറ്റി ബെംഗളൂരു ലീഡ് നേടി . ഛേത്രിയായിരുന്നു സ്കോറർ .


രാജ്യത്ത് സ്വകാര്യ കമ്പനികൾ മത്സരിക്കുന്നതിനിടെ വൻ ഓഫറുമായി ബിഎസ്എൻഎൽ രംഗത്ത് . റോമിങ്ങിൽ ഉൾപ്പെടെ സമ്പൂർണ സൌജന്യ വിളികളും ദിവസം ഒരു ജിബി ഡേറ്റയും ലഭിക്കുന്ന പ്രീപെയ്ഡ് മൊബൈൽ പ്ലാനാണ് ബിഎസ്എൻഎൽ പുറത്തിറക്കിയിരിക്കുന്നത് . 999 രൂപയുടെ പുതിയ പ്ലാൻ പ്രകാരം ഒരു വർഷത്തേക്ക് ദിവസേന ഒരു ജി . ബി ഡാറ്റയും ആറ് മാസത്തേക്ക് അതായത് , 181 ദിവസത്തേക്ക് ഇന്ത്യയിലെ നെറ്റ്വർക്കുകളിലേക്കും അൺലിമിറ്റഡ് കോളുകളും ലഭിക്കും . എംടിഎൻഎൽ സർവീസ് ലഭിക്കുന്ന മുംബൈ , ഡൽഹി ഒഴികെ ഇന്ത്യയിൽ മറ്റ് സ്ഥലങ്ങളിൽ റോമിംഗ് കോളുകളും ഈ പ്ലാനിൽ സൌജന്യമായിരിക്കും . ദിവസേന 100 എസ് . എം . എസ് സന്ദേശങ്ങളും സൌജന്യമായിരിക്കും . മുംബൈ , ഡൽഹി പ്രദേശങ്ങളിൽനിന്നു വിളിക്കുമ്പോൾ ഒരു മിനിറ്റിനു 60 പൈസ ചെലവാകും . 181 ദിവസത്തെ പ്ലാനിൽ ഒരു ദിവസം ഒരു ജിബി ഡേറ്റ വീതമാവും ലഭിക്കുക . ഒരു ജിബി ഡേറ്റ ഉപയോഗം കഴിഞ്ഞാൽ 40 കെബിപിഎസായി വേഗം കുറയും . വടക്ക് കിഴക്കൻ സംസ്ഥാനങ്ങളിലും ജമ്മു കാശ്മീർ , അസാം എന്നീ സംസ്ഥാനങ്ങളിൽ ഈ ഓഫർ ലഭ്യമാകില്ല . ആറ് മാസത്തിന് ശേഷം ഒരു വർഷം വരെ കോളുകൾക്ക് മിനിറ്റിന് 60 പൈസ വീതം നൽകേണ്ടി വരും . 100 എസ്എംഎസ് പ്രതിദിനം സൌജന്യം . ഫോണിൽ പ്ലാൻ തുക ബാലൻസ് ഉണ്ടെങ്കിൽ ' PLAN BSNL999 ' എന്ന എസ്എംഎസ് 123 എന്ന നമ്പറിലേക്ക് അയച്ചും പ്ലാൻ ആക്ടിവേറ്റ് ചെയ്യാം . 16 മുതൽ പ്ലാൻ നിലവിൽ വരും .


ഐപിഎൽ പതിനൊന്നാം സീസണിലെ ആദ്യ മത്സരത്തിൽ ചെന്നൈ സൂപ്പർ കിംഗ്സിന് 166 റൺസ് വിജയലക്ഷ്യം . ടോസ് നഷ്ടപ്പെട്ട് ബാറ്റിംഗ് തുടങ്ങിയ മുംബൈ 20 ഓവറിൽ നാല് വിക്കറ്റ് നഷ്ടത്തിൽ 165 റൺസെടുത്തു . മധ്യനിരയിൽ ഇഷാൻ കിഷൻറെയും സൂര്യകുമാർ യാദവിൻറെയും പാണ്ഡ്യ സഹോദരൻമാരുടെയും കൂറ്റനടികളാണ് മുംബൈയെ തുണച്ചത് . ക്രുണാൽ പാണ്ഡ്യ 22 പന്തിൽ 41 റൺസെടുത്ത അവസാന ഓവറുകളിൽ തകർത്താടി . സ്വന്തം കാണികൾക്ക് മുമ്പിൽ മോശം തുടക്കമാണ് മുംബൈ ഇന്ത്യൻസിന് ലഭിച്ചത് . ഓപ്പണർമാരായ എവിൻ ലെവിസും ( 0 ) , രോഹിത് ശർമ്മയും ( 15 ) പുറത്തായതോടെ 3.5 ഓവറിൽ രണ്ട് വിക്കറ്റിന് 20 റൺസ് എന്ന നിലയിൽ മുംബൈ പരുങ്ങി . എന്നാൽ മൂന്നാം വിക്കറ്റിൽ ഇഷാൻ കിഷനും സൂര്യകുമാർ യാദവും കൂറ്റനടി പുറത്തെടുത്തതോടെ മുംബൈ കരകയറുകയായിരുന്നു . 13 - ാം ഓവറിലെ മൂന്നാം പന്തിൽ സൂര്യകുമാറിനെ പുറത്താക്കി ( 29 പന്തിൽ 43 ) വാട്സൺ ചെന്നൈയെ മത്സരത്തിൽ തിരിച്ചെത്തിച്ചു . എന്നാൽ ഒരറ്റത്ത് നിലയുറപ്പിച്ചിരുന്ന ഇഷാൻ കിഷൻ മുംബൈയുടെ പ്രതീക്ഷ കൈവിടില്ലെന്ന് തോന്നിച്ചു . എന്നാൽ 14.4 ഓവറിൽ താഹിറിൻറെ പന്തിൽ 29 പന്തിൽ 40 റൺസെടുത്ത കിഷൻറെ പോരാട്ടം അസ്തമിച്ചു . പിന്നെ കണ്ടത് വാഖഡെയിൽ ഹർദിക് പാണ്ഡ്യയെ സാക്ഷിയാക്കി ക്രുണാൽ പാണ്ഡ്യ തകർത്താടുന്നതാണ് . അതേസമയം ഹർദിക് പാണ്ഡ്യ 20 പന്തിൽ 22 റൺസെടുത്ത് പുറത്താകാതെ നിന്നു . ചെന്നൈയ്ക്കായി വാട്സൺ രണ്ട് വിക്കറ്റ് വീഴ്ത്തി .


ഇരുപതോളം നായകളുടെ സ്വന്തം എൻജിനീയർ , അതാണ് കനകപ്പള്ളിയിലെ വാഴവളപ്പിൽ ശശിധരൻ രാഗിണി ദമ്പതികളുടെ മകൻ സച്ചിൻ ശശിധരൻ . മംഗലാപുരം പ്രസന്ന എഞ്ചിനീയറിംഗ് കോളേജിൽ നിന്ന് ഇലക്ട്രോണിക്സിൽ ബിരുദാനന്തര ബിരുദമാണ് നായകളുടെ സ്വന്തം സച്ചിനുള്ളത് . പഠനത്തിന് ശേഷം എറണാകുളത്തെ സ്വകാര്യ കമ്പനിയിലെ ജോലിയാണ് സച്ചിന്റെ ജീവിതത്തെ മാറ്റി മറിച്ചത് . പഠനം പൂർത്തിയാക്കി വളരെ തുച്ഛമായ ശമ്പളത്തിന് ജോലി ചെയ്തിരുന്ന സച്ചിന്റെ ശ്രദ്ധയിൽ പത്രത്തിൽ കണ്ട നായ കുട്ടികളെ വിൽക്കാനുണ്ടെന്ന പരസ്യം കണ്ണുടക്കി . പരപ്പയിലെ വീട്ടിലേയ്ക്ക് അടുത്ത അവധിയ്ക്ക് സച്ചിൻ മടങ്ങിയെത്തിയത് ഒരു നായ് കുട്ടിയേയുമായിരുന്നു . നായ്കുട്ടിയുടെ വില കേട്ടപ്പോൾ വീട്ടിൽ മാത്രമല്ല നാട്ടിലും സച്ചിന് നേരിടേണ്ടി വന്നത് കടുത്ത പരിഹാസമായിരുന്നു . സ്വകാര്യ കമ്പനിയിലെ ജോലി നിർത്തി നായ വളർത്തൽ തുടങ്ങിയതോടെ പരിഹാസം പൂർണവുമായി . കാണിച്ചു കൂട്ടുന്ന മണ്ടത്തരത്തെക്കുറിച്ച് വിമർശിച്ചവരെയെല്ലാം വായടിപ്പിക്കുന്ന നേട്ടമാണ് സച്ചിൻ ഇന്ന് നായ് വളർത്തലിലൂടെ നേടിയത് . ജർമൻ ഷെപ്പേർഡ് , ലാബ് , റോഡ് വീലർ തുടങ്ങി വിദേശ ഇനം നായകൾ വരെയുണ്ട് ഈ യുവ എൻജിയറിന്റെ കൈവശം . വീട്ടിൽ തന്നെ സജ്ജമാക്കിയ ഫാമിൽ ചെറുതും വലുതുമായ നായകൾ വളരുമ്പോൾ തുടക്കത്തിൽ എതിർത്തെങ്കിലും മാതാപിതാക്കൾ സഹായത്തിനെത്തി . പ്രതിമാസം 40000 രൂപയിലധികം സമ്പാദ്യമുണ്ട് ഈ യുവ എൻജിനിയർക്ക് . നായവളർത്താൻ പ്രത്യക പരിശീലനവും സച്ചിൻ ശശിധരൻ നേടി .


കഴിഞ്ഞ കുറച്ച് ആഴ്ചകളായി ലോകം മുഴുവൻ ഫുട്ബോൾ ജ്വരം തലയ്ക്ക് പിടിച്ച് പായുമ്പോൾ ഒട്ടും പിറകിലല്ലാതെ ഓടിയെത്തുന്നുണ്ട് കൊച്ചുകുട്ടികളും . അവരുടെ ഫുട്ബോൾ ആരാധനെ ആരിലും ചിരിപടർത്തും അൽപ്പം ചിന്തയും . ചിരിയും ചിന്തയുമായി ഇത്തരമൊരു വീഡിയോ ആണ് സംവിധായകൻ അനീഷ് ഉപാസന ഫേസ്ബുക്കിൽ ഇന്ന് ഷെയർ ചെയ്തിരിക്കുന്നത് . ബ്രസീലിൻറെ തോൽവിയിൽ മനംനൊന്ത് വീട്ടിൽ വഴക്കുണ്ടാക്കുന്ന ഒരു കൊച്ചുകുഞ്ഞിൻറെ വീഡിയോ ആണ് അത് . കണ്ട് ചിരിച്ച് തള്ളുന്നതിന് പകരം ആ കുഞ്ഞിനെ തൻറെ പുതിയ ചിത്രമായ മധുരക്കിനാവിലേക്ക് കാസ്റ്റ് ചെയ്യാൻ താത്പര്യം പ്രകടിപ്പിച്ചിരിക്കുകയാണ് അനീഷ് . സൈക്കിൾ മറിച്ചിട്ട് ബന്ധുക്കളോട് കരഞ്ഞുകൊണ്ടാണ് അവൻ ബ്രസീലിൻറെ തോൽവിയിൽ തന്നെ കളിയാക്കിയവരോട് കെഞ്ചുന്നത് . മധുരക്കിനാവിൻറെ ആദ്യ ഭാഗത്തേക്ക് ഒരു കുട്ടിയെ തിരഞ്ഞുകൊണ്ടിരിക്കെയാണ് ഈ വീഡിയോ ശ്രദ്ധയിൽപ്പെട്ടതെന്ന് അനീഷ് ഏഷ്യാനെറ്റ് ന്യൂസ് ഓൺലൈനിനോട് പറഞ്ഞു . കുസൃതിയ്ക്ക് അപ്പുറം ശക്തമായും നിഷ്കളങ്കമായും തൻറെ ടീമിന് വേണ്ടി വാദിക്കുന്ന കുഞ്ഞിനെ സിനിമയിൽ ഉപയോഗപ്പെടുത്താനാകുമെന്നും ആ നിഷ്കളങ്കത കണ്ട് ചിരി നിർത്താനാകുന്നില്ലെന്നും അനീഷ് പറഞ്ഞു . അനീഷ് തിരക്കഥ എഴുതി സംവിധാനം ചെയ്യുന്ന ചിത്രമാണ് മധുരക്കിനാവ് . മലബാർ പശ്ചാത്തലത്തിലൊരുക്കുന്ന , തീർത്തും മലപ്പുറം കാരുടെ കഥപറയുന്ന ചിത്രമാണ് ഇത് . നായകനെ വെളിപ്പെടുത്താനായിട്ടില്ലെന്നും അതേസമയം ഈ വർഷം തന്നെ ചിത്രീകരണം ആരംഭിക്കുമെന്നും അനീഷ് പറഞ്ഞു .


സഞ്ജയ് ലീലാ ബൻസാലിയുടെ ചിത്രം പദ്മാവതിക്ക് മധ്യപ്രദേശിന് പിന്നാലെ ഗുജറാത്ത് ഗവൺമെന്റിന്റെയും വിലക്ക് . ചിത്രം റിലീസ് ചെയ്താൽ ഉണ്ടാകാവുന്ന ക്രമസമാധാന പ്രശ്നങ്ങൾ മുൻനിർത്തി ചിത്രം ഗുജറാത്തിൽ റിലീസ് ചെയ്യാൻ ആഭ്യന്തര മന്ത്രാലയം നിരോധനം ഏർപ്പെടുത്തിയതായി മുഖ്യമന്ത്രി വിജയ് റുപാണി അറിയിച്ചു . ഇവിടെ ഒരു പദ്മാവതിയും അനുവദിക്കില്ല . ആവശ്യമില്ലാത്ത വിവാദങ്ങൾ സൃഷ്ടിക്കാൻ താൽപര്യമില്ല . തെരഞ്ഞെടുപ്പ് നടക്കാനിരിക്കുന്ന സാഹചര്യത്തിൽ ക്രമസമാധാന പ്രശ്നങ്ങൾക്ക് വഴിവെക്കുന്ന ഒന്നും അനുവദിക്കില്ല . - മുഖ്യമന്ത്രി വ്യക്തമാക്കി . ഡിസംബർ ഒമ്പതിനും 14നുമായാണ് ഗുജറാത്തിൽ തെരഞ്ഞെടുപ്പ് നടക്കുന്നത് . ചരിത്രം വളച്ചൊടിക്കുന്നതാണ് ചിത്രമെന്ന് ആരോപിച്ച് കർണിസേനയാണ് ആദ്യം പ്രതിഷേധവുമായി എത്തിയത് . ചിത്രീകരണവേളയിൽ രണ്ട് തവണ കർണിസേന സെറ്റ് ആക്രമിക്കുകയും ചെയ്തിരുന്നു . തുടർന്ന് തീവ്ര വലതുസംഘടനകളിൽ ഭൂരിഭാഗവും ചിത്രത്തിനെതിരെ രംഗത്തെത്തി . വിവാദമായ ചിത്രം റിലീസിന് മുമ്പ് തന്നെ രണ്ട് സംസ്ഥാനങ്ങൾ നിരോധിച്ചു കഴിഞ്ഞു . ചിത്രം നിരോധിക്കണമെന്നാവിശ്യപ്പെട്ട് രജ്പുത് വിഭാഗക്കാർ മധ്യപ്രദേശ് മുഖ്യമന്ത്രി ശിവരാജ് സിംഗ് ചൌഹാന് അപേക്ഷ നൽകിയിരുന്നു . പിന്നാലെ മധ്യപ്രദേശിൽ നിരോധനം ഏർപ്പെടുത്തുകയായിരുന്നു . . ഡിസംബർ ഒന്നിനാണ് ചിത്രം റിലീസ് ചെയ്യാൻ തിരൂമാനിച്ചിരുന്നത് . പ്രതിഷേധം ശക്തമാകുന്ന സാഹചര്യത്തിൽ ഡിസംബർ ഒന്നിന് റിലീസ് ചെയ്യാനാവില്ലെന്ന് നിർമാതാക്കളായ വയാകോം മോഷനി പിക്ചേഴ്സ് കഴിഞ്ഞ ദിവസം അറിയിച്ചിരിക്കുകയാണ് . പ്രശ്നങ്ങൾ ഒഴിവാക്കാൻ തങ്ങൾ സ്വമേധയാ റിലീസ് മാറ്റിവയ്ക്കുകയാണെന്നായിരുന്നു നിർമാതാക്കളുടെ വിശദീകരണം . ചിത്രത്തിന് വിലക്ക് ഏർപ്പെടുത്തണമെന്നാവശ്യപ്പെട്ട് രാജസ്ഥാൻ , ഉത്തർ പ്രദേശ് സർക്കാരുകൾ കേന്ദ്രത്തിന് കത്തയച്ചിട്ടുണ്ട് . റിലീസ് നീട്ടിവച്ചാലും വിവാദങ്ങളിൽ നീക്കം ചെയ്യാതെ റിലീസ് അനുവദിക്കില്ലെന്ന യുപി ഉപമുഖ്യമന്ത്രി കേശവ് പ്രസാദ് മൌര്യ വ്യക്തമാക്കിയിട്ടുണ്ട് . ദീപിക പദുക്കോൺ , രൺവീർ സിംഗ് , ഷാഹിദ് കപൂർ തുടങ്ങിയവരാണ് ചിത്രത്തിലെ അഭിനേതാക്കൾ . അലാവുദ്ദീൻ ഖിൽജിക്ക് ചിറ്റോർ രാജകുമാരിയായ പദ്മാവതിയോട് തോന്നുന്ന പ്രണയമാണ് ചിത്രത്തിൻറെ ഇതിവൃത്തം . ബോളിവുഡിലെ ഏറ്റവും ചെലവേറിയ ചിത്രങ്ങളിലൊന്ന് എന്നതും ചിത്രത്തിന് വാർത്താ പ്രാധാന്യം നേടികൊടുത്തിരുന്നു .


ടി വിഷയത്തിൽ ധനമന്ത്രി തോമസ് ഐസക്കിനെ നിയമസഭയിൽ പരോക്ഷമായി വിമർശിച്ച് സി . പി . എം എം . എൽ . എമാർ . ചരക്ക് സേവന നികുതി വന്ന ശേഷം വില കുറയാത്തതിന് സാങ്കേതികത്വം പറഞ്ഞ് ന്യായീകരിക്കാനാവില്ലെന്ന് എം . സ്വരാജ് പറഞ്ഞു . അതേസമയം പാർട്ടി അംഗീകാരത്തോടെയാണ് ജി . എസ് . ടി വിഷയത്തിൽ നിലപാടെടുത്തതെന്ന് തോമസ് ഐസക്ക് വിശദീകരിച്ചു ടി ബിൽ വിഷയ നിർണയ സമിതിക്ക് അയക്കണമെന്ന പ്രമേയത്തിന്മേൽ ഇന്ന് നിയമസഭയിൽ നടന്ന ചർച്ചയിലാണ് സി . പി . എം എം . എൽ . എമാരുടെ പരോക്ഷ വിമർശനം . ജി . എസ് . ടി , ആർ . എസിന്റെ സാമ്പത്തിക അജണ്ടയാണെന്ന് കെ . സുരേഷ് കുറപ്പ് എം . എൽ . എ പറഞ്ഞു . അജണ്ട തിരിച്ചറിയാൻ കഴിയണമെന്നായിരുന്നു എം . സ്വരാജിന്റെ ആവശ്യം യു . ഡി . എഫ് എം . എൽ . എമാരും ധനമന്ത്രി തോമസ് ഐസകിനെ വിമർശിച്ചു . ടിയെന്നായിരുന്നു ടി . വി രാജേഷിന്റെ അഭിപ്രായം . ടി നടപ്പാക്കാൻ നരേന്ദ്ര മോദിയെന്ന വർഗീയ ഭ്രാന്തനേക്കാൾ ആവേശം തോനസ് ഐസക്ക് കാട്ടിയെന്നായിരുന്നു പി . സി ജോർജിന്റെ വിമർശനം . ടി നിയമം പാർലമെൻറ് പാസാക്കിയതിനാൽ കേരളത്തിന് അനുകൂലമാകുന്ന രീതിയിൽ ജി . എസ് . ടി നടപ്പാക്കാനാണ് ശ്രമിച്ചതെന്നും ധനമന്ത്രി കൂട്ടിച്ചേർത്തു . ധനമന്ത്രിയുടെ ഈ നിലപാടിനെ പ്രതിപക്ഷ നേതാവ് രമേശ് ചെന്നിത്തല പിന്തുണച്ചു .


വരുമാനം കുറയുന്നത് ഇന്ത്യക്കാരന്റെ മാത്രം പ്രശ്നമല്ല . അതൊരു ആഗോള പ്രതിഭാസം കൂടിയാണ് . അതിന് ഏറ്റവും നല്ല ഉദാഹരണം അമേരിക്കൻ പ്രസിഡന്റ് ബരാക്ക് ഒബാമ തന്നെയാണ് . കഴിഞ്ഞ കുറച്ച് വർഷങ്ങളായി അമേരിക്കൻ പ്രസിഡന്റിന്റെ വരുമാനം കുറഞ്ഞു കൊണ്ടിരിക്കുകയാണ് . ചെറിയ വ്യത്യാസമൊന്നും അല്ല . ഒറ്റ വർഷം കൊണ്ട് കുറഞ്ഞത് 127,513 ഡോളർ ആണ് . 2013 ലെ വരുമാനത്തിന്റെ കണക്ക് പ്രകാരം ആണിത് . ഒബാമ സമർപ്പിച്ച നികുതി വിവരങ്ങളിലാണ് ഇക്കാര്യം വ്യക്തമാക്കിയിരിക്കുന്നത് . 2012 ൽ 608,611 ഡോളർ വരുമാനമുണ്ടായിരുന്നു ഒബാമക്ക് . 2013 ൽ അത് 481,098 ഡോളറായി കുറഞ്ഞു . വരുമാനത്തിലെ ഇടിവ് 21 ശതമാനം . സത്യം പറഞ്ഞാൽ ഒബാമയുടെ കാര്യം ശരിക്കും കഷ്ടത്തിലാണ് . 2009 ൽ അദ്ദേഹത്തിന് ഉണ്ടായിരുന്ന വരുമാനം വച്ച് നോക്കുമ്പോൾ ഇപ്പോഴത്തേത് തുലോം തുച്ഛമാണ് . കഴിഞ്ഞ വർഷം സമ്പാദിച്ചതിന്റെ പത്തിരട്ടിയാണ് 2009 ൽ ഒബാമ സ്വന്തമാക്കിയിരുന്നത് . ചുരുക്കിപ്പറഞ്ഞാൽ 2009 ലെ വരുമാനത്തിൽ നിന്ന് 90 ശതമാനം ഇടിവാണ് ഇപ്പോൾ ഉണ്ടായിരിക്കുന്നത് . അന്ന് പ്രസിഡന്റ് ആയി സ്ഥാനമേറ്റ കാലമായിരുന്നല്ലോ . ഒബാമയുടെ പുസ്തകങ്ങൾക്കും വൻ ഡിമാന്റ് ആയിരുന്നു . ഏതാണ്ട് 55 ലക്ഷം ഡോളറാണ് പുസ്തകങ്ങളിൽ നിന്ന് മാത്രം ഒബാമ 2009 ൽ നേടിയത് . ഈ പുസ്തക വരുമാനത്തിലെ ഇടിവും ഒബാമയെ ' ബാധിച്ചിട്ടുണ്ട് ' .


പ്രണവ് മോഹൻലാൽ നായകനായ ആദി തിയേറ്ററുകളിൽ വിജയകരമായി മുന്നേറുകയാണ് . ഓരോ ആരാധകനും ആകാംക്ഷയോടെയാണ് പ്രണവിന്റെ സിനിമയെ വരവേറ്റത് . അതുപോലെ അമ്മ സുചിത്രയും അല്പം ടെൻഷനോടുകൂടിയാണ് ചിത്രം കാണാനായി തിയേറ്ററിൽ എത്തിയത് . ആദ്യ ഷോയും രാത്രി ഷോയുമായി മകന്റെ സിനിമ കൺനിറയെ കണ്ടു . ജനുവരി 26 ആണ് സിനിമ റിലീസ് ചെയ്തത് . സിനിമ കണ്ടതിന് ശേഷം സുചിത്ര പ്രണവിനെ കുറിച്ച് സംസാരിക്കുന്നു . " ആദി കണ്ട് തിയേറ്ററിൽ നിന്നറിങ്ങിയപ്പോൾ പ്രണവിന്റെ അമ്മ എന്ന് പറയുന്നത് കേട്ടപ്പോൾ എനിക്കുണ്ടായ അഭിമാനം ചെറുതല്ല . പ്രണവ് ഞാൻ വളർത്തിയ കുട്ടിയാണ് . അവനെ എന്റെ കഴിവുകൾക്കകത്ത് നിന്ന് വളർത്തി എന്ന അഭിമാനമുണ്ട് . അപ്പു മനസ്സ് തുറക്കുന്നതിൽ അച്ഛനേക്കാൾ പതുക്കെയാണ് . റിലീസ് ചെയ്യുന്നതിന്റെ രണ്ടുദിവസം മുൻപ് തന്നെ അപ്പു ഹിമാലയത്തിലേക്ക് പോയി . ഫോൺ റേഞ്ച് പോലുമില്ല . റിലീസ് ദിവസം ഉച്ചയ്ക്ക് വിളിച്ചപ്പോൾ സിനിമ നന്നായിട്ടുണ്ടെന്ന് എല്ലാവരും പറയുന്നുണ്ടെന്ന് പറഞ്ഞപ്പോൾ ഗുഡ് ഗുഡ് എന്ന് രണ്ടു തവണ പറഞ്ഞു . പിന്നെ അവൻ സിനിമയെ കുറിച്ച് സംസാരിച്ചതേയില്ല . അപ്പു ആരുടെ അടുത്തും ഇടിച്ച് കേറില്ല . ഒരു നാണക്കാരൻ കുട്ടിയായിരുന്നു . പക്ഷേ അടുത്താൽ അവൻ എന്തിനും അവരോടൊപ്പമുണ്ടാകും . വായനയും സംഗീതവും യാത്രയുമാണ് അവന്റെ ലോകം . അവന്റെ വഴി അവൻ തന്നെ തിരഞ്ഞെടുത്തു . അതു ശരിയായ വഴിയാണെന്ന് ഒരമ്മ എന്ന നിലയിൽ എനിക്ക് തോന്നുന്നു . "


ദക്ഷിണാഫ്രിക്കയ്ക്കെതിരായ അഞ്ചാം ഏകദിനത്തിൽ അരങ്ങുതകർക്കുകയാണ് ഓപ്പണർ രോഹിത് ശർമ്മ . 107 പന്തിൽ ഏകദിനത്തിലെ 17 - ാം സെഞ്ചുറിയും ദക്ഷിണാഫ്രിക്കയ്ക്കെതിരായ രണ്ടാം സെഞ്ചുറിയും രോഹിത് തികച്ചു . നിർണായക മത്സരത്തിലെ പ്രകടനം കൊണ്ട് പരമ്പരയിലേറ്റ വിമർശനങ്ങൾക്ക് ചുട്ടമറുപടി നൽകിയിരിക്കുകയാണ് രോഹിത് . അതേസമയം തുടർച്ചയായ നാലാം മത്സരത്തിൽ രോഹിതിനെ പുറത്താക്കാൻ പന്തെടുത്ത റബാഡ ഹിറ്റ്മാൻറെ പ്രഹരശേഷി നന്നായി അറിയുകയും ചെയ്തു . പേസർ കഗിസോ റബാഡയെ ഇത്തവണ സ്വസിദ്ധമായ ശൈലിയിലാണ് ഹിറ്റ്മാൻ തുടക്കം മുതൽ കൈകാര്യം ചെയ്തത് . ഒരിക്കൽ കൂടി ഡ്രസിംഗ് റൂമിലേക്ക് പറഞ്ഞയ്ക്കാമെന്ന സ്വപം കണ്ട് പന്തെറിഞ്ഞ റബാഡയെ സ്റ്റേഡിയത്തിൻറെ പുറത്തേക്ക് പറത്തുന്നതിനും കാണികൾ സാക്ഷിയായി . മുന്നോട്ട് കയറി ലോംഗ് ഓണിന് മുകളിലൂടെ പറത്തിയ പന്ത് സ്റ്റേഡിയത്തിൻറെ പുറത്തെത്തിയപ്പോൾ റബാഡയ്ക്ക് വിശ്വസിക്കാനായില്ല . പരമ്പരയിൽ തുടർച്ചയായ മൂന്ന് മത്സരങ്ങളിൽ രോഹിതിൻറെ വിക്കറ്റ് റബാഡയ്ക്കായിരുന്നു .


വാനോളം പ്രതീക്ഷകളുയർത്തി പൃഥിരാജ് സുകുമാരന്റെ ' വിമാനം ' പ്രദർശനത്തിന് എത്തുകയാണ് . നവാഗതനായ സംവിധായകൻ പ്രദീപ് എം നായരാണ് ചിത്രം സംവിധാനം ചെയ്യുന്നത് . ഡിസംബർ 22 ന് ചിത്രം തിയേറ്ററുകളിൽ എത്തും . സജി തോമസിന്റെ ജീവിതത്തിൽ നിന്ന് പ്രചോദനം ഉൾക്കൊണ്ടുകൊണ്ടാണ് ഈ സിനിമ ഉണ്ടായതെന്ന് പൃഥിരാജ് പറയുന്നു . വെങ്കിയെന്ന യുവാവിന്റെ ജീവിതമാണ് വിമാനം എന്ന സിനിമ പറയുന്നത് . തന്റെ പുത്തൻ ചിത്രങ്ങളെല്ലാം നവാഗതർക്കൊപ്പമാണ് പൃഥിരാജ് ചെയ്തിട്ടുള്ളത് . ഇതിനുള്ള കാരണവും താരം വ്യക്തമാക്കുന്നു . ഒരാൾ വന്ന് കഥ പറയുമ്പോൾ അയാൾ നവാഗതനാണോ അല്ലയോ എന്ന് താൻ ചിന്തിക്കാറില്ല . കയ്യിലുള്ള കഥ എത്രത്തോളം ഭംഗിയായി അയാൾക്ക് അവതരിപ്പിക്കാൻ കഴിയുന്നുവെന്ന് മാത്രമാണ് ശ്രദ്ധിക്കാറ് .


മദ്യപാനം ശീലമായാൽപിന്നെ അത് നിർത്താൻ കഴിയാതെപോയവരുടെ കഥകൾ നമ്മൾ കേട്ടിട്ടുണ്ട് . കടുത്ത മദ്യപാനിയായവർ പിന്നീട് അതിനെ അതിജീവിച്ചവരുടെ വിജയകഥകൾ പലർക്കും പ്രചോദനവുമായിട്ടുണ്ട് . അങ്ങനെ ഒരു വിജയകഥ പറയാൻ ഒരുങ്ങുകയാണ് നടിയും സംവിധായികയുമായ പൂജ ഭട്ട് . മദ്യപാന ആസക്തി ഒഴിവാക്കാൻ താൻ നടത്തിയ ശ്രമങ്ങളാണ് പൂജാ ഭട്ട് പുസ്തകമായി പുറത്തിറക്കുന്നത് . ഇത് തന്റെ ആത്മകഥയല്ലെന്നും പൂജ ഭട്ട് പറയുന്നു . ഓർമ്മകൾ എഴുതാനുള്ള പ്രായം എനിക്ക് ആയിട്ടില്ല . മദ്യപാന ആസക്തി കുറയ്ക്കാൻ ഞാൻ ചെയ്ത കാര്യങ്ങൾ മറ്റുള്ളവർക്ക് പ്രചോദനമാകുമെന്ന് കരുതി അക്കാര്യം എഴുതുന്നുവെന്നേയുള്ളൂ . മദ്യപാന ആസക്തിയുള്ള ഒരാളിന് അത് നിർത്തുക അത്ര എളുപ്പമല്ല . പക്ഷേഅത് അത്ര ബുദ്ധിമുട്ടുള്ള കാര്യവുമല്ല . കഴിഞ്ഞ 10 മാസമായി ഞാൻ മദ്യം ഉപയോഗിച്ചിട്ടില്ല - പൂജ ഭട്ട് പറയുന്നു . മാധ്യപ്രവർത്തകയായ രോഷ്മിള ഭട്ടാചാര്യയുമായി ചേർന്നാണ് പൂജ ഭട്ട് പുസ്തകം എഴുതുന്നത് . പെൻഗ്വിൻ ഇന്ത്യയാണ് പ്രസാധകർ .


ജോജു ജോർജ്ജ് നായകനായി എത്തുന്ന ഏറ്റവും പുതിയ ചിത്രമായ ജോസഫിലെ ആദ്യഗാനം പുറത്തിറങ്ങി . കവി അജീഷ് ദാസനാണ് പാട്ടിന് വരികളൊരുക്കിയിരിക്കുന്നത് . എം പത്മകുമാർ സംവിധാനം ചെയ്യുന്ന ചിത്രത്തിലെ ഗാനം നടൻ കുഞ്ചാക്കോ ബോബന്റ ഔദ്യോ ഗിക ഫേസ്ബുക്ക് പേജിലാണ് റിലീസ് ചെയ്തിരിക്കുന്നത് . ' ' പൂമുത്തോളെ നീയെരിഞ്ഞ വഴിയിൽ ഞാൻ മഴയായി പെയ്തെടീ ' ' എന്നു തുടങ്ങുന്ന പാട്ട് പാടിയിരിക്കുന്നത് നിരഞ്ച് സുരേഷാണ് . രഞ്ജിൻ രാജ് ഈണം നൽകിയിരിക്കുന്നു . ഇന്നലെ വൈകുന്നേരം ആറ് മണിക്കാണ് പാട്ട് പുറത്തിറക്കിയത് . സമൂഹമാധ്യമങ്ങളിൽ മികച്ച അഭിപ്രായം നേടി മുന്നേറിക്കൊണ്ടിരിക്കുകയാണ് ഈ പാട്ട് . ' ജോസഫ് എ മാൻ വിത്ത് എ സ്കാർ ' എന്നാണ് ചിത്രത്തിന് നൽകിയിരിക്കുന്ന ടാ ഗ് ലൈൻ . സൌബിൻ ഷാഹിർ , സുധി കോപ്പ , ദിലീഷ് പോത്തൻ , ജോണി ആന്റണി , ഇടവേള ബാബു , ജാഫർ ഇടുക്കി , ജെയിംസ് എലിയാ , ഇർഷാദ് , മാളവിക മേനോൻ , ആത്മീയ , മാധുരി തുടങ്ങിയ നീണ്ട താരനിര ചിത്രത്തിലണിനിരക്കുന്നു . റിട്ടയേർഡ് പൊലീസ് ഓഫീസറായിട്ടാണ് ജോജു ഈ ചിത്രത്തിന്റെ ടൈറ്റിൽ റോൾ കൈകാര്യം ചെയ്യുന്നത് . നവംബറിൽ ചിത്രം തിയേറ്ററുകളിലെത്തും . ഇരുപത്തഞ്ച് വർഷത്തിലധികമായി വില്ലനായും ഹാസ്യതാരമായും സ്വഭാവനടനായും സിനിമയിൽ സജീവമായ ജോജുവിന്റെ അഭിനയജീവിതത്തിലെ നാഴികക്കല്ലായിരിക്കും ഈ സിനിമ .


ഫോൺവിളികൾ മുറിഞ്ഞുപോകുന്ന വിഷയത്തിൽ ശക്തമായ നടപടിയുമായി ടെലികോം റെഗുലേറ്ററി അതോറിറ്റി രംഗത്ത് . രാജ്യത്തെ വിവിധ ടെലികോം കമ്പനികൾക്ക് 56 ലക്ഷം രൂപയാണ് ട്രായി പിഴ ചുമത്തിയിരിക്കുന്നത് . ടാറ്റാ ടെലി സർവ്വീസിനാണ് ഏറ്റവും കൂടിയ പിഴയായ 22 ലക്ഷം രൂപ കിട്ടിയത് . ഭാരതി എയർടെലുമായി കൈകോർക്കാനിരിക്കെയാണ് ടാറ്റയ്ക്ക് പിഴചുമത്തിയിരിക്കുന്നത് . 2018ൻറെ ആദ്യ പാദത്തിൽ 10 ലക്ഷവും , രണ്ടാം പാദത്തിൽ 12 ലക്ഷവുമാണ് ഐഡിയയ്ക്ക് ഫോൺ കോൾ മുറിഞ്ഞുപോകുന്നു എന്ന പരാതിയിൽ പിഴ നൽകേണ്ടി വരിക . സമാനമായി ആദ്യ പാദത്തിൽ രണ്ട് ലക്ഷവും രണ്ടാം പാദത്തിൽ നാല് ലക്ഷവുമാണ് സർക്കാർ നിയന്ത്രണത്തിലുള്ള ടെലികോം കമ്പനിയായ ബിഎസ്എൻഎല്ലിന് പിഴ കിട്ടിയിരിക്കുന്നത് . എയർടെലുമായി യോജിച്ച ടെലിനോർ കമ്പനിക്ക് പിഴ ആറ് ലക്ഷം രൂപയാണ് . എന്നാൽ മുൻവർഷത്തെ അപേക്ഷിച്ച് ഫോൺ കോൾ മുറിഞ്ഞുപോകുന്ന പ്രശ്നം കുറഞ്ഞിട്ടുണ്ടെന്നും . ഇതിൽ ടെലികോം കമ്പനികളുടെ പരിശ്രമം ശ്രദ്ധേയമാണെന്നും ട്രായ് പറയുന്നു . 2015ൽ 9.74 ലക്ഷം മൊബൈൽ സൈറ്റുകൾ ഉണ്ടായിരുന്നത് . 2018ൽ 20.07 ലക്ഷമായി വർദ്ധിച്ചെന്നും ഇത് വച്ച് നോക്കുമ്പോൾ ഫോൺ കോൾ മുറിഞ്ഞുപോകുന്ന പ്രശ്നം വളരെ കുറഞ്ഞതായി കാണമെന്നും കേന്ദ്ര സർക്കാർ കോടതിയിൽ അറിയിച്ചു .


സൺറൈസേഴ്സിനെതിരായ മത്സരത്തിന് മുമ്പ് കൊൽക്കത്ത നൈറ്റ് റൈഡേഴ്സിന് ആശ്വാസ വാർത്ത . കൊൽക്കത്തയുടെ ഓസീസ് പേസ് മെഷീൻ മിച്ചൽ ജോൺസൺ മത്സരത്തിന് മുമ്പ് ഫിറ്റ്നസ് വീണ്ടെടുക്കുമെന്നാണ് പ്രതീക്ഷയെന്ന് ബൌളിംഗ് പരിശീലകൻ ഹീത്ത് സ്ട്രീക്ക് വ്യക്തമാക്കി . പൂർണ ശാരീരികക്ഷമത ഇല്ലായിരുന്ന താരം ചെന്നൈ സൂപ്പർ കിംഗ്സിനെതിരെ കളത്തിലിറങ്ങിയിരുന്നില്ല . മത്സരത്തിൽ കൊൽക്കത്ത 202 റൺസ് എന്ന കൂറ്റൻ സ്കോർ നേടിയിട്ടും ചെന്നൈ പിന്തുടർന്ന് വിജയിച്ചിരുന്നു . അവസാന ഓവറിൽ ജയിക്കാൻ ചെന്നൈക്ക് 17 റൺസാണ് വേണ്ടിയിരുന്നത് . പന്തെറിയാനെത്തിയ വിനയ്കുമാർ ഒരു പന്ത് ബാക്കിനിൽക്കേ വിജയറൺ വഴങ്ങി . എന്നാൽ വിനയ്കുമാറിൻറെ സ്ഥാനത്ത് ജോൺസണെ പോലൊരു ബൌളറുണ്ടായിരുന്നെങ്കിൽ കൊൽക്കത്ത ജയിച്ചേനെ എന്ന് ചില ആരാധകർ അഭിപ്രായപ്പെട്ടിരുന്നു . ആദ്യ മത്സരത്തിൽ റോയൽ ചലഞ്ചേഴ്സ് ബാംഗ്ലൂരിനെതിരായ ജോൺസൺ മികച്ച പ്രകടനം കാഴ്ച്ചവെച്ചിരുന്നു . നാല് ഓവറെറിഞ്ഞ താരം 30 റൺസ് വഴങ്ങി ഒരു വിക്കറ്റ് വീഴ്ത്തുകയും ചെയ്തു . മാത്രമല്ല ഐപിഎല്ലിൽ മികച്ച റെക്കോർഡുള്ള താരം കൂടിയാണ് ജോൺസൺ . അതിനാൽ ജോൺസൺ തിരിച്ചെത്തിയാൽ കൊൽക്കത്ത ബൌളിംഗിൻറെ മൂർച്ച കൂടുമെന്നുറപ്പ് . ശനിയാഴ്ച്ചയാണ് കൊൽക്കത്ത - ഹൈദരാബാദ് പോരാട്ടം .


കരിയറിൽ ഇതുവരെ കൈയിലൊതുങ്ങാതിരുന്ന ഫ്രഞ്ച് ഓപ്പണും നേടി സെർബിയൻ താരം നൊവാക് ജോക്കോവിച്ച് കരിയർ സ്ലാം പൂർത്തിയാക്കി . ഫൈനലിൽ ബ്രിട്ടന്റെ ആൻഡി മറെയെ ഒന്നിനെതിരെ മൂന്ന് സെറ്റുകളിൽ കീഴടക്കിയാണ് ജോക്കോവിച്ച് കന്നി ഫ്രഞ്ച് ഓപ്പണിൽ മുത്തമിട്ടത് . സ്കോർ 3 - 6,6 - 1,6 - 2 - 6 - 4 . കരിയർ സ്ലാം ( നാല് ഗ്രാൻസ്ലാമുകളും ) നേടുന്ന എട്ടാമത്തെ താരമാണ് ജോക്കോവിച്ച് . ആദ്യസെറ്റ് നേടി അട്ടിമറി പ്രതീക്ഷ ഉയർത്തിയ മറെ രണ്ടാം സെറ്റിൽ നിലം തൊടീക്കാതെയാണ് ജോക്കോവിച്ച് തിരിച്ചുവന്നത് . 6 - 1ന് രണ്ടാം സെറ്റ് സ്വന്തമാക്കിയ ജോക്കോ മൂന്നും നാലും സെറ്റുകളിലും മറെയ്ക്ക് അവസരമൊന്നും നൽകിയില്ല . ജോക്കോവിച്ചിന്റെ കായികക്ഷമതയ്ക്ക് മുന്നിൽ തളർന്നുപോയ മറെ ഒരിക്കൽ കൂടി ഗ്രാൻസ്ലാം ഫൈനലിൽ തലകുനിച്ച് മടങ്ങി . നാലാം ഫ്രഞ്ച് ഓപ്പൺ ഫൈനലിലാണ് ജോക്കോവിച്ചിന് കന്നി കിരീടം കൈയിലൊതുങ്ങിയത് . രണ്ടുതവണ ( 2012ലും 2014ലും ) നദാലിന് മുന്നിൽ തലകുനിക്കേണ്ടിവന്ന ജോക്കോവിച്ച് കഴിഞ്ഞവർഷം സ്റ്റാൻ വാവ്റിങ്കയ്ക്ക് മുന്നിൽ മുട്ടുമടക്കി . എന്നാൽ നാലാമങ്കത്തിൽ മറെയ്ക്ക് അവസരമൊന്നും നൽകാൻ ജോക്കോവിച്ച് തയാറായിരുന്നില്ല . ജോക്കോവിച്ചിന്റെ പന്ത്രണ്ടാം ഗ്രാൻസ്ലാം കിരീട നേട്ടമാണിത് .


കണ്ണിറുക്കി , ചെറു പുഞ്ചിരി തൂകി മോഹൻലാലിന്റെ പുതിയ ലുക്ക് . കായംകുളം കൊച്ചുണിയിൽ മോഹൻലാൽ അവതരിപ്പിക്കുന്ന ഇത്തിക്കരപക്കിയുടെ വേഷത്തിലാണ് മോഹൻലാലിന്റെ പുതിയ ഭാവ പ്രകടനം . നിവിൻ പോളി നായകനാകുന്ന റോഷൻ ആൻഡ്രൂസ് ചിത്രത്തിൽ കള്ളൻ കൊച്ചുണ്ണിയുടെ സഹവർത്തിയായ ഇത്തിക്കരപ്പക്കിയായിട്ടായിരിക്കും മോഹൻലാൽ വേഷമിടുന്നത് . ചിത്രത്തിന്റെ ഷൂട്ടിങ്ങ് പുരോഗമിക്കുകയാണ് . രണ്ടര മണിക്കൂറിലേറെ ദൈർഘ്യമുള്ള ചിത്രത്തിൽ ഏതാണ്ട് 20 മിനിറ്റ് നീളുന്ന കാമിയോയിലാണ് മോഹൻലാൽ എത്തുന്നത് . കായംകുളം കൊച്ചുണ്ണിയുടെ ജീവിതകഥ പറയുന്ന ചിത്രത്തിന് ബോബി സഞ്ജയ് ആണ് തിരക്കഥ ഒരുക്കുന്നത് . ചിത്രത്തിനായി 15 ലേറെ ദിവസങ്ങളുടെ കാൾഷീറ്റാണ് മോഹൻലാൽ നൽകിയിട്ടുള്ളത് . മലയാള സിനിമയിൽ ലാലേട്ടന് മാത്രം ചെയ്യാൻ കഴിയുന്ന കഥാപാത്രത്തെ അവതരിപ്പിക്കാനാണ് അദ്ദേഹം എത്തുന്നതെന്ന് നിവിൻ നേരത്തെ പറഞ്ഞിരുന്നു . മോഹൻലാലും നിവിൻപോളിയും തിരശ്ശീലയിൽ ഒരുമിക്കുന്നതിന്റെ ആകാംക്ഷയിലാണ് ഇരുവരുടെയും ആരാധകർ .


ഓഹരി വിപണികൾ തുടർച്ചയായ പത്താം ദിവസവും നേട്ടത്തിൽ . സെൻസെക്സ് 34,500ന് അടുത്താണ് വ്യാപാരം . നിഫ്റ്റി 10,550ന് മുകളിലാണ് . ആഗോള വിപണികളിലെ വിപണികളുടെ ചുവടുപിടിച്ചാണ് ഇന്ത്യൻ വിപണികളിലെയും വ്യാപാരം . ഏഷ്യൻ വിപണികളെല്ലാം നേട്ടത്തിലാണ് . ആഭ്യന്തര നിക്ഷേപകർ വൻതോതിൽ ഓഹരികൾ വാങ്ങിക്കൂട്ടുന്നുണ്ട് . ഐ . ടി . സി , ഭാരതി എയർടെൽ , യെസ് ബാങ്ക് എന്നിവ എന്നിവയാണ് നേട്ടപ്പട്ടികയിൽ മുന്നിൽ . അതേസമയം എം . ആൻഡ് . എം , കോൾ ഇന്ത്യ , കൊട്ടക് മഹീന്ദ്ര എന്നിവ നഷ്ടത്തിലാണ് . ഡോളറുമായുള്ള വിനിമയത്തിൽ രൂപയുടെ മൂല്യം ഏഴ് മാസത്തെ താഴ്ന്ന നിലയിൽ തുടരുകയാണ് . മൂന്ന് പൈസയുടെ നഷ്ടത്തോടെ 65 രൂപ 68 പൈസയിലാണ് വിനിമയം . ക്രൂഡോയിൽ വിൽ വർദ്ധനവും വ്യാപാരയുദ്ധമടക്കമുള്ള കാര്യങ്ങളാണ് രൂപയുടെ മൂല്യം ഇടിയ്ക്കുന്നത് .


ഇന്ത്യൻ പേസർ ഉമേഷ് യാദവ് ഇനി ആർബിഐയിൽ അസിസ്റ്റന്റ് മാനേജർ . സ്പോട്സ് ക്വാട്ടയിലാണ് നിയമനം . ഈമാസം 26ന് ശ്രീലങ്കൻ പര്യടനം തുടങ്ങാനിരിക്കെ താരം നാളെ ഇന്ത്യൻ സംഘത്തിനൊപ്പം ചേരും . തിലക് യാദവിന് മകൻ ഉമേഷിനെ സർക്കാർ ജോലിക്കാരനാക്കാനായിരുന്നു മോഹം . അച്ഛന്റെ ആഗ്രഹം നടത്തിക്കൊടുക്കാനായി ഉമേഷ് പൊലീസ് കോൺസ്റ്റബിൾ പരീക്ഷ എഴുതി . പക്ഷെ പാസായില്ല . പത്തുകൊല്ലം ഇപ്പുറം ലോകം അറിയുന്ന ഫാസ്റ്റ് ബൌളറായി ഉമേഷ് യാദവ് വളർന്നു . ഇപ്പോഴിതാ അച്ഛന്റെ ആഗ്രഹും നിറവേറ്റി . റിസർവ്വ് ബാങ്കിന്റെ നാഗ്പൂർ ഒഫീസിൽ അസിസ്റ്റന്റ് മാനേജറായാണ് നിയമനം . ശ്രീലങ്കൻ പര്യടനത്തിനുള്ള ഇന്ത്യൻ ടീമിനൊപ്പം ചേരാൻ തയ്യാറെടുക്കുന്ന താരം ഇന്ന് രാവിലെ നാഗ്പൂരിലെ ഓഫീസിലെത്തി നടപടിക്രമങ്ങളെല്ലാം പൂർത്തിയാക്കി . ചാമ്പ്യൻസ് ട്രോഫിക്കായി കഴിഞ്ഞ മേയിൽ ഇംഗ്ലണ്ടിലേക്ക് പോകുന്നതിന് മുമ്പായിരുന്നു ജോലി സംബന്ധിച്ച ചർച്ച തുടങ്ങിയതെന്ന് ഉമേഷിന്റെ ബന്ധു പറഞ്ഞു . 2008ൽ എയർ ഇന്ത്യയ്ക്കുവേണ്ടി മികച്ച പ്രകടനം നടത്തിയിരുന്നെങ്കിലും താരത്തിന് സ്ഥിരം ജോലിനൽകാൻ എയർഇന്ത്യ അന്ന് തയ്യാറായിരുന്നില്ല . വിദർഭ എക്സ്പ്രസെന്ന് വിളിപ്പേരുള്ള ഉമേഷ് കഴിഞ്ഞ സീസണിൽ മികച്ച പ്രകടമാണ് നടത്തിയത് . പേസർമാർ എളുപ്പം പരിക്കിന്റെ പിടിയിലാകുമെങ്കിലും കഴിഞ്ഞ പന്ത്രണ്ടു ടെസ്റ്റുകൾ തുടച്ചയായി കളിക്കാൻ ഉമേഷ് യാദവിനായി .


ആദായ നികുതി സമർപ്പിക്കുന്നതിനും പാൻകാർഡിന് അപേക്ഷിക്കുന്നതിനും ആധാർ കാർഡ് നിർബന്ധമാക്കും . കേന്ദ്ര ധനകാര്യബില്ലിലാണ് ഇത് സംബന്ധിച്ച ശുപാർശയുള്ളത് . ജൂലൈ ഒന്ന് മുതൽ ഇത് നടപ്പിലാക്കാനാണ് കേന്ദ്രം ഒരുങ്ങുന്നത് . ധനകാര്യ ബില്ലിലെ ഭേദഗതിയാണ് രാജ്യത്ത് നടപ്പിലാക്കാൻ കേന്ദ്രം ആലോചിക്കുന്നത് . ആധാർ അടിസ്ഥാനമാക്കി പാൻകാർഡ് നൽകുന്നത് പരിഗണിക്കുമെന്ന് മാർച്ച് 10ന് കേന്ദ്ര ധനസഹമന്ത്രി സന്തോഷ് കുമാർ ഗാംഗ് വാർ ലോക്സഭയിൽ അറിയിച്ചിരുന്നു . പൊതുജനങ്ങൾക്ക് ലഭിയ്ക്കേണ്ട സേവനങ്ങൾ ആധാർ മൂലം തതടസ്സപ്പെടരുതെന്ന് സുപ്രീം കോടതി നേരത്തെ വ്യക്തമാക്കിയിട്ടുണ്ട് . ഇത്തരം നിർദേശങ്ങൾ വഴി സുപ്രീം കോടതി ഉത്തരവുകൾ കേന്ദ്രം നിരന്തരം ലംഘിക്കുകയാണെന്നുമാണ് ഇതിനെതിരെ വാദിക്കുന്നവർ ചൂണ്ടിക്കാണിക്കുന്നത് . 2017ലെ ധനകാര്യബില്ലിലെ ഭേദഗതിയിൽ കേന്ദ്ര ധനമന്ത്രി അരുൺ ജെയ്റ്റ്ലിയാണ് ഈ നിർദേശം മുന്നോട്ടുവച്ചിട്ടുള്ളത് . ഈ നീക്കം ഇന്ത്യയിൽ ആദായനികുതി സമർപ്പിക്കുന്ന വിദേശികൾക്ക് വെല്ലുവിളിയാവുമെന്നുള്ള വാദങ്ങളും ഉയർന്നുവരുന്നുണ്ട് . അടുത്ത സാമ്പത്തിക വർഷത്തിൽ രാജ്യത്ത് പ്രാബല്യത്തിൽ വരുന്ന നിർദേശങ്ങൾക്കൊപ്പമാണ് ആധാർ നിർബന്ധമാക്കുന്ന കാര്യവും പരിഗണിച്ചിട്ടുള്ളത് . നിലവിൽ ആദായ നികുതി സമർപ്പിക്കുമ്പോൾ സമർപ്പിക്കുന്നത് വ്യക്തികളുടെ താൽപ്പര്യം അടിസ്ഥാനമാക്കിയാണുള്ളത് .


ബിഗ് ബോസ് മലയാളത്തിൽ മത്സരാർഥികളെ തേടി മോഹൻലാൽ എത്തി . ജൂലൈ 14 ശനിയാഴ്ച സംപ്രേഷണം ചെയ്തത് 21ാമത്തെ എപ്പിസോഡായിരുന്നു . ഈ ആഴ്ചത്തെ എലിമിനേഷനു മുന്നോടിയായാണ് മോഹൻലാൽ ബിഗ് ഹൌസ് കാണാനെത്തിയത് . പുതിയ കുടുംബാഗമായ ഷിയാസിനോട് വിശേഷങ്ങളെല്ലാം ചോദിച്ചറിഞ്ഞ മോഹൻലാൽ ലോകകപ്പ് ഫൈനലിനെ കുറിച്ച് ചോദിച്ചു . ആരൊക്കെയാണ് ഫൈനലിൽ എത്തിയതെന്ന് പ്രവചിക്കാൻ മത്സരാർഥികളോട് മോഹൻലാൽ ആവശ്യപ്പെട്ടു . മിക്കവരും ബ്രസീൽ - അർജൻറീന എന്നായിരുന്നു മറുപടി പറഞ്ഞത് . പുറംലോകവുമായി യാതൊരു ബന്ധമില്ലാത്തതിനാൽ ഫുട്ബോൾ വിശേഷങ്ങളും അവർ അറിഞ്ഞിരുന്നില്ല . ഒടുവിൽ ഫ്രാൻസും ക്രൊയേഷ്യയും തമ്മിലാണ് ഫൈനൽ നടക്കുന്നതെന്ന് മോഹൻലാൽ വെളിപ്പെടുത്തി . തുടർന്ന് ബിഗ്ബോസിൽ ഫുട്ബോൾ ഫൈനൽ അരങ്ങേറി . രഞ്ജിനിയും സാബുവും രണ്ടു ടീം ക്യാപ്റ്റന്മാരായി . ഫ്രാൻസ് ക്രൊയേഷ്യ എന്നീ ടീമുകളായി തരിച്ചു . നിശ്ചിത സമയത്തിൽ ഗോൾ രഹിത സമനിലയിലായതോടെ കളി പെനാൽട്ടിയിലേക്ക് നീണ്ടു . ഒന്നേ പൂജ്യത്തിന് ക്രൊയേഷ്യ ജയിക്കുകയും ചെയ്തു . ഞായറാഴ്ചത്തെ ലോകകപ്പ് ഫൈനലിൽ ഫ്രാൻസ് ജയിക്കുമെന്ന് രഞ്ജിനിയുടെ ടീം പ്രവചിച്ചു . താനും ഫ്രാൻസിൻറെ ആളാണെന്ന് സാബുവും പറഞ്ഞു . ഞായറാഴ്ച ബിഗ് ബോസിൽ നിന്ന് ഒരാൾ പുറത്തുപോകും .


നേരത്തെ പ്രഖ്യാപിച്ച ഐഡിയ വോഡഫോൺ ലയനം അന്ത്യഘട്ടത്തിൽ എത്തുന്നതോടെ രാജ്യത്തെ ടെലികോം രംഗത്ത് വലിയ മാറ്റങ്ങൾ . ലയനത്തിന് ശേഷം പുതിയ കമ്പനിക്ക് വോഡഫോൺ - ഐഡിയ ലിമിറ്റഡ് എന്ന് പേര് നൽകുമെന്നാണ് സൂചന . എന്നാൽ ബ്രാൻറ് എന്ന നിലയിൽ കമ്പനിക്ക് പുതിയ പേര് വരും എന്നാണ് സൂചന . ഈ മാസം 26ന് ചേരുന്ന കമ്പനിയുടെ പൊതുയോഗത്തിൽ പുതിയ പേര് സംബന്ധിച്ച തീരുമാനമെടുക്കും . 15 , 000 കോടിയുടെ നിക്ഷേപം സമാഹരിക്കാനുള്ള നിർദ്ദേശത്തിനും യോഗത്തിൽ അംഗീകാരം ലഭിക്കുമെന്നാണ് സൂചന . പുതിയ കമ്പനിയുടെ പേര് വോഡഫോൺ - ഐഡിയ ലിമിറ്റഡ് എന്നാക്കണമെന്ന് ഐഡിയയുടെ ഡയറക്ടർ ബോർഡാണ് നിർദ്ദേശിച്ചത് . വോഡഫോൺ സിഇഒ ബലേഷ് ശർമ്മയായിരിക്കും പുതിയ കമ്പനിയുടെയും സിഇഒ എന്ന് നേരത്തെ അറിയിച്ചിരുന്നു . വോഡഫോണിന് 45.1 ശതമാനം ഓഹരികളും ഐഡിയക്ക് 26 ശതമാനം ഓഹരികളുമാണ് കമ്പനിയിലുള്ളത് . റിലയൻസ് ജിയോയുടെ വരവാണ് രാജ്യത്ത് വൻ ലാഭമുണ്ടാക്കിക്കൊണ്ടിരുന്ന ടെലികോം കമ്പനികളെ ഒറ്റയിടിക്ക് നിലയില്ലാക്കയത്തിലാക്കിയത് . ഉപഭോക്താക്കളുടെ എണ്ണത്തിൽ നിലവിൽ രണ്ടും മൂന്നും സ്ഥാനങ്ങളിലുള്ള വോഡഫോണും ഐഡിയയും ഒന്നാകുന്നതിലൂടെ രാജ്യത്തെ ഏറ്റവും വലിയ കമ്പനിയായി മാറാമെന്നാണ് കണക്കുകൂട്ടൽ .


ധനുഷ് നായകനായ വട ചെന്നൈയിൽ നിന്നു സമാന്ത പിന്മാറി . പകരം അമല പോൾ ചിത്രത്തിൽ നായികയായി എത്തും . ചിത്രീകരണം ആരംഭിച്ച ശേഷമാണു സമാന്തയുടെ പിൻമാറ്റം . സമാന്തയുടെ വിവാഹം ഉടൻ ഉണ്ടാകും അതുകൊണ്ടാണു താരം ചിത്രം ഉപേക്ഷിച്ചതെന്നാണ് അണിയറക്കാർ പറയുന്നത് . എന്നാൽ വിവാഹം ഈ വർഷം ഇല്ലെന്നും ചില ചിത്രങ്ങളുടെ തിരക്കുമൂലം ധനുഷ് ചിത്രം ഉപേക്ഷിക്കുകയായിരുന്നു എന്നും താരത്തോട് അടുത്ത വൃത്തങ്ങൾ പറയുന്നു . തമിഴ്നാട്ടിലെ ഗുണ്ടാ സംഘങ്ങളുടെ പശ്ചാത്തലത്തിൽ വെട്രിമാരൻ സംവിധാനം ചെയ്യുന്ന ചിത്രമാണു വട ചെന്നൈ . ചിത്രം പൂർത്തിയാക്കാൻ രണ്ട് വർഷം വേണ്ടിവരുമെന്നു പ്രതീക്ഷിക്കുന്നു . 2011 നവംബറിലാണു സിനിമയുടെ ചർച്ചകൾ ആരംഭിച്ചത് . എന്നാൽ ധനുഷിൻറെ തിരക്കുകൾ കാരണം ചിത്രം നീണ്ടുപോകുകയായിരുന്നു .


മമ്മൂട്ടി ചിത്രം കസബയെ വിമർശിച്ച പാർവതിക്കു കടുത്ത മറുപടിയുമായി ഒരു മമ്മൂട്ടി ആരാധിക . മമ്മൂട്ടി ഫാൻസ് ചെങ്ങന്നൂർ വനിത യൂണിറ്റ് പ്രസിഡന്റ് കെ സുജാതയാണു പാർവതിക്ക് എതിരേ രംഗത്ത് എത്തിയത് . പോസ്റ്റിൻറെ പൂർണ്ണരൂപം പ്രിയ പെട്ട പാർവ്വതി കൊച്ചമ്മേ . . കൊച്ചമ്മ ഈ അടുത്തിടെ സ്ത്രീകൾക്ക് വേണ്ടി നടത്തിയ ഒരു മഹത്തായ പ്രസംഗം കണ്ടു . . . ഒറ്റ വാക്കിൽ ' ബലേ ഭേഷ് ' എന്നേ പറയാനുളളൂ കൊച്ചമ്മേ . . ശെരിക്കും കൊച്ചമ്മ പൊളിച്ചടുക്കി . . ശെരിക്കും പറഞാൽ അഭിനയത്തിൻറെ കാര്യത്തിൽ ശോഭനയും ഉർവ്വശിയും ഒന്നും കൊച്ചമ്മക്ക് മുന്നിൽ ഒന്നും അല്ലന്ന് ആ പ്രസംഗം കണ്ടാൽ അറിയാം . പോരാത്തതിന് ശാരദാമ്മയെയും ഷീലാമ്മയെയും വെല്ലുന്ന അഭിനയം ഉളള രണ്ട് മൂത്ത കൊച്ചമ്മമാര് ഇടത്തും വലത്തും . . . പിന്നെത്ന് വേണം കൊച്ചമ്മക്ക് . . . അതൊക്കെ പോട്ടെ കൊച്ചമ്മ മാത്തുകുട്ടിയുടെ ഒരു പരിപാടിയിൽ സ്ത്രീയെ ഉദ്ധരിക്കാൻ മറ്റേ കുഴല് വെച്ച് ഊതി പുക വിടുന്ന സാധനം ഉപയോഗിക്കുന്ന ശീലം ഇപ്പഴും ഉണ്ടോ . . അതോ കൊച്ചമ്മ ഫെമിനിസ്റ്റ് ആയതോടെ അത് നിർത്തിയോ . . . . . അതിൻറെ പുകയും ഊതി വിട്ട് ബുദ്ധിയും ഗുഡ്ക്കയും നല്ല കോംബിനേഷൻ ആണന്ന് പറഞ പാറു കൊച്ചമ്മ തന്നെ ആണല്ലോ ഈ സ്ത്രീ വിരുദ്ധത പ്രസംഗിച്ചതെന്നോർക്കുമ്പോ ഒരു റിലാക്സേഷനൊക്കെയുണ്ട് . . . പിന്നേ കൊച്ചമ്മേടെ വലത്തെ അറ്റത്തിരുന്ന് കസബ കസബ എന്ന് , മൊഴിഞു തന്ന ഗീതു കൊച്ചമ്മയോട് കൊച്ചമ്മ ചോദിച്ചായിരുന്നോ എന്ന് മുതലാ ആ കൊച്ചമ്മ ഡീസൻറൊയതെന്ന് . . . . ഇല്ലെങ്കിൽ ഒന്ന് ചോദിക്കണം . കേട്ടോ . . . എന്നിട്ട് ഇടത്തെ അറ്റത്തിരിക്കുന്ന റിമ കൊച്ചമ്മയോട് ചോദിക്കണം ആദ്യ സിനിമയിൽ തന്നെ ബിയറും വലിച്ച് കേറ്റി പുകയും ഊതി വിട്ട ആ സിനിമയുടെ രണ്ടാം ഭാഗം ഉടനെ എങ്ങാനും പ്രതീക്ഷിക്കാമൊ എന്ന് . . എന്നിട്ട് വേണം ഞങ്ങൾ സ്ത്രീകൾക്ക് അവകാശത്തിന് വേണ്ടി ശബ്ദം ഉയർത്താൻ . ഇനി കൊച്ചമ്മയുടെ പ്രധാന പ്രശ്നം ' ' കസബ ' ' . . എത്നാണ് കൊച്ചമ്മയെ പോലുളള ഒരു 23 വയസ് കാരിക്ക് ആ സിനിമ കൊണ്ടുണ്ടായ ദോഷം . . എത്നാണ് അതിലെ സ്ത്രീ വിരുദ്ധത . . ഞാൻ എൻറെ ഭർത്താവും ആയി ആദ്യ ദിനം തന്നെ പോയി കണ്ട സിനിമ ആണ് കസബ . . അതിൽ കൊച്ചമ്മ പറഞ ഒരു സ്ത്രീ വിരുദ്ധതയും മമ്മൂട്ടി എന്ന നടൻ കാണിച്ചില്ല . മറിച്ച് മമ്മൂക്കയുടെ ഇൻട്രോ സീനിൽ തന്നെ അദ്ദേഹം സ്ത്രീകളെ എങ്ങനെ നട്ടെല്ലില്ലാത്ത പുരുഷൻമാർ ബഹുമാനിക്കണം എന്ന് കാണിച്ച് തരുന്നുണ്ട് . അത് ജീവിക്കാൻ വേണ്ടി വേശ്യാ വൃത്തി ( നിങ്ങൾ സിനിമാക്കാരെ ഉദ്ദേശിച്ചല്ലാ കേട്ടോ ) വരെ നടത്തേണ്ടി വരുന്ന സ്ത്രീകളെ പുരുഷൻമാർ വെറും മാംസ പിണ്ഡമായി കാണുമ്പോൾ അവിടെ സ്ത്രീകൾക്കായി രാജൻ സക്കറിയയെ പോലുളള നട്ടെല്ലുളള പുരുഷൻമാർ രക്ഷക്കുണ്ടാകും എന്നൊരു സന്ദേശം മമ്മൂക്ക കൊടുത്തു കൊണ്ടാണ് വരുന്നത് . അടുത്ത സീനിൽ ബെൽറ്റിൽ കേറി പിടിക്കുന്ന ഒരു സീൻ . . അതിലാണോ കൊച്ചമ്മ സ്ത്രീ വിരുദ്ധത കണ്ടത് . . ആണെങ്കിൽ ഒന്ന് ചോദിച്ചോട്ടെ . കുടുംബവുമായി സിനിമ കാണാൻ വരുന്ന സ്ത്രീകൾക്ക് മുന്നിലേക്ക് എത്രയോ നടിമാർ എത്രയോ വട്ടം എത്രയോ സിനിമകളിൽ സ്വയം തുണി ഉരിഞ് കളഞ് കോപ്രായം കാണിച്ചിട്ടുണ്ട് . . ഈയിടെ കൊച്ചമ്മ പോലും അങ്ങ് ഹിന്ദിയിൽ പോയി ഒരു ഉളുപ്പും ഇല്ലാതെ ഒരു ബഡ്ഷീറ്റും ആയി നിന്നില്ലേ . കൊച്ചമ്മയും ഇർഫാൻ ഖാനുമായുള്ള ഒരഭിമുഖം ഞാൻ കണ്ടു കൊച്ചമ്മയുടെ മുഖത്ത് നോക്കിയല്ലേ ഇർഫാൻ ഖാൻ ചോദിച്ചത് " malayali womens hot in bed " ഈ ചോദ്യത്തിൽ എന്നെപ്പോലത്തെ എല്ലാ മലയാളി സ്ത്രീകളെയും അപമാനിച്ച് കൊണ്ടല്ലേ അയാൾ സംസാരിച്ചത് അപ്പോൾ നിന്റെ ഉള്ളിൽ ഉള്ള ഫെമിനിസ്റ്റ് എവിടെ പോയി . . ? തമിഴിൽ പോയി ധനുഷിൻറെ ചുണ്ടിലേക്ക് കൊച്ചമ്മയുടെ ചുണ്ട് ചേർത്ത് വെച്ച് കോപ്രായം കാണിച്ചില്ലേ . . അതൊന്നും ഈ പറഞ സ്ത്രീ വിരുദ്ധത ആകില്ലേ . . അതോ ജീൻസും ടോപ്പും വലിച്ച് കേറ്റി മാറും തളളി പിടിച്ച് നടക്കുന്ന നിങ്ങൾക്ക് ഇതൊന്നും ബാധകം അല്ലേ . . ഇതൊക്കെ വെച്ച് നോക്കുമ്പോൾ കസബയൊക്കെ എത്രയോ ഭേദം . . കസബയുടെ ഇൻടർവെൽ സീനിൽ മമ്മൂക്ക പറയുന്ന ഒരു ഡയലോഗുണ്ട് . . കറി വെക്കാനോ പൊരിക്കാനോ അല്ലാതെ രാജൻ സക്കറിയാ മാംസം വിലക്ക് വാങ്ങില്ലന്ന് . . . ഇനി ഇതാണേൊ നിങ്ങൾ ഉദ്ദേശിച്ച സ്ത്രീ വിരുദ്ധത . . . ഇതൊക്കെ അല്ലാതെ എത്നാണ് കസബയേയും മമ്മൂട്ടി എന്ന നടനെയും വിമർശിക്കാനും മാത്രം ആ സിനിമയിലുളളത് . മമ്മൂക്ക എന്ന നടനെ എന്നെ പോലെയുളള സ്ത്രീകളടക്കം ഉളള മലയാളികൾ ഇഷ്ട പെടുന്നത് അദ്ദേഹത്തിൻറെഅഭിനയവും സൌന്ദര്യം കൊണ്ടും മാത്രം അല്ല . . . . അദ്ദേഹത്തിൻറെ വ്യക്തിത്വം കൊണ്ട് കൂടി ആണ് . . . മാളൂ ഷെയ്ക്ക എന്നത് ഒരു പെൺകുട്ടി ആണ് . ആ പെൺകുട്ടിക്ക് താങ്ങും തണലും ആയത് നിങ്ങൾ സ്ത്രീവിരുദ്ധത പറഞ ഈ മമ്മൂട്ടിയാണ് . . അവിടെയൊന്നും ഒരു ഫെമിനിസ്റ്റുകളെയും കണ്ടിട്ടില്ല . ഒരു പാവപ്പെട്ട കുട്ടിക്ക് ഹൃദയ ശസ്ത്രക്രിയയ്ക്ക് പണമില്ലാതെ അവൻറെ അമ്മ നെഞ്ചത്തടിച്ച് കരഞപ്പോ അവിടെയും ഒരു ഫെമിനിസ്റ്റിനെയും സഹായത്തനായി ഞങ്ങൾ ആരും കണ്ടിട്ടില്ല . . ആ സ്ത്രീയുടെയും സഹായത്തിനെത്തിയത് നിങ്ങൾ സ്ത്രീ വിരുദ്ധതസിനിമയിലഭിനയിച്ചു എന്ന് പറഞ ഇതേ മമ്മൂട്ടിയാണ് . . . നിങ്ങൾക്കൊക്കെ സ്ത്രീ സ്നേഹം കാണിക്കണം എങ്കിൽ കാറും ബംഗ്ളാവും ഉളള കൊച്ചമ്മമാർക്ക് നോവണം . . അല്ലാതെ ഒരു മാളുവിന് വേണ്ടിയോ ജിഷക്ക് വേണ്ടിയോ സൌമ്യക്ക് വേണ്ടിയോ നിങ്ങൾ ശബ്ദം ഉയർത്തില്ല . . ഫെമിനിസ്റ്റ് എന്ന പേരിൽ ഒരു സംഘടനയും ഉണ്ടാക്കി പുരുഷൻമാരെ താഴ്ത്തി കെട്ടുന്ന നിങ്ങൾ ഒരു കാര്യം ഓർക്കണം . പത്ത് ശതമാനം മോശം പുരുഷൻമാർ ഉണ്ടെന്ന് കരുതി ബാക്കി 90 ശതമാനം പുരുഷൻമാരെ നിങ്ങളെ മോശക്കാരാക്കരുത് . . ഒരു സ്ത്രീ വെെകിട്ട് ഇറങ്ങി നടക്കുന്നുണ്ടെങ്കിൽ അത് നിങ്ങൾ കുറച്ച് ഫെമിനിസ്റ്റുകൾ ഉണ്ടെന്ന ബലത്തിലല്ല . 90 ശതമാനം പുരുഷൻമാർ ഞങ്ങളുടെ ബലത്തിന് ഉണ്ടെന്നുളള ധെെര്യത്തിൽ തന്നെയാ . . . . . പിന്നെ നിങ്ങൾക്ക് സ്ത്രീകളോട് അത്രക്ക് സ്നേഹം ഉണ്ടെങ്കിൽ സ്ത്രീയെ അപമാനത്തിൻറെ പടു കുഴിയിലേക്ക് തളളി വിടുന്ന നേരെ ചൊവ്വേ അടി വസ്ത്രം ഇടാൻ സമയം പോലും കിട്ടാതെ അത് എടുത്ത് ഫെയ്സ്ബുക്കി പോസ്റ്റുകയും കൊച്ച് , പെൺകുട്ടികളെയടക്കം വിൽപന ചരക്കാക്കി പ്രശസ്തി തേടുന്ന രശ്മി R നായർ എന്ന ചുംബന പീഡനക്കാരിയേയും , ഷേൊർട്ട് ഫിലിം എന്ന പേരിൽ സ്വയം ഭോഗ അനുഭവം സ്വത്നം അച്ഛൻ കണ്ടു കൊണ്ട് വന്ന കഥ കാമ കണ്ണുകളോടെ നിക്കറും ഇട്ട് വീഡിയോ ആക്കി പ്രചരിപ്പിച്ച കനി എന്നവളെയും ഒക്കെ നിലക്ക് നിർത്ത് ആദ്യം . . എന്നിട്ട് മതി ലോക സിനിമയിൽ തന്നെ ഏറ്റവും കൂടുതൽ ചിത്രത്തിൽ അഭിനയിച്ച രണ്ടാമത്തെ നടൻ എന്ന ഖ്യാതിയുളള മൂന്ന് ദേശീയ അവാർഡുും 6 സംസ്ഥാന അവാർഡും 13 ഫിലിം ഫെയറും വാങ്ങി ഓരോ മലയാളിയും ബഹുമാനിക്കുകയും സ്നേഹിക്കുകയും ആരാധിക്കുകയും ചെയ്യുന്ന മമ്മൂക്കയുടെ പൊക്കത്തോട്ട് കേറുന്നത് . WCC എന്ന നിങ്ങളുടെ ഫെമിനിസ്റ്റ് സംഘടനയിൽ ഉളളതിലും 100 ഇരട്ടി സ്ത്രീകൾ മമ്മൂട്ടി എന്ന നടനെയും വ്യക്തിയെയും അദ്ദേഹത്തിൻറെ സിനിമകളെയും സ്നേഹിക്കുന്നുണ്ടെന്ന് ഓർമ്മ പെടുത്തി കൊണ്ട് നിർത്തുന്നു . . .


ടെലികോം വിപണിയിൽ വെല്ലുവിളിയുയർത്തി പ്രതിദിനം 1ജിബി ഡാറ്റയുമായി ഐഡിയയുടെ പുതിയ ഓഫർ . പ്രതിദിനം ഒരു ജിബി ഡാറ്റയ്ക്ക് പുറമേ അൺലിമിറ്റഡ് വോയ്സ് കോളുമാണ് 109 രൂപയുടെ ഐഡിയയുടെ പ്ലാനിലുള്ളത് . ഇന്ത്യൻ ടെലികോം വിപണിയിലെ വോഡഫോൺ , റിലയൻസ് ജിയോ , ഭാരതി എയർടെൽ എന്നീ കമ്പനികളുടെ താരിഫ് പ്ലാനുകൾക്ക് വെല്ലുവിളിയുയർത്തിക്കൊണ്ടാണ് ഐഡിയ പുതിയ ഓഫർ പുറത്തിറക്കിയിട്ടുള്ളത് . 14 ദിവസമാണ് ഓഫർ കാലാവധി . നീരവിന് പിന്നാലെ റോട്ടോമാക് ഉടമ വിക്രം കോത്താരിഃ പുറത്തുവന്നത് 3,600 കോടിയുടെ തട്ടിപ്പ് , വലവിരിച്ച് സിബിഐ , ആരോപണങ്ങളെന്ന് അവകാശവാദം ! പ്രതിദിനം 1ജിബി ഡാറ്റയ്ക്ക് പുറമേ ലോക്കൽ , നാഷണൽ , റോമിംഗ് കോളുകളും ലഭിക്കും . പ്രതിദിനം 100 എസ്എംഎസുകളും ഐഡിയ ഉപയോക്താക്കൾക്ക് ഈ പ്ലാനിൽ ലഭിക്കും . ഇന്ത്യൻ ടെലികോം വിപണിയിൽ റിലയൻസ് ജിയോ തുടങ്ങിവെച്ച പ്രതിദിനം 1 ജിബി ഡാറ്റയെന്ന ട്രെൻഡാണ് മറ്റ് ടെലികോം കമ്പനികളും പിൻതുടർന്നില്ല . എയർടെല്ലും വോഡഫോണും റിലയൻസ് ജിയോയും പുറത്തിറക്കിയ ഓഫറുകൾക്ക് സമാനമായ ഓഫറുകളാണ് ഐഡിയയും അടുത്ത കാലത്തായി പുറത്തിറക്കിയിട്ടുള്ളത് .